Koushol (Strategy): 2017\nমুসলিম সামরিক বাহিনীগুলির একত্রে কাজ করাটা আসলে কতটা কঠিন?\nরো-রো জাহাজের পেট থেকে বের হয়ে আসছে ট্যাংক। পোর্ট সুদান, সুদান; ডিসেম্বর ২০১৭।\n২৫শে ডিসেম্বর ২০১৭\n২০১৭ সালের ৬ই ডিসেম্বর। লোহিত সাগরের উপকূলে সুদানের পোর্ট সুদান বন্দরে ভিড়লো সংযুক্ত আরব আমিরাত থেকে আসা একটা জাহাজ। জাহাজটা হলো রো-রো ফেরি ‘জাবাল আলী-৫’। বন্দরের জেটিতে ভিড়তেই এর পেছনের ভেহিকল র‍্যাম্প বেয়ে নেমে এলো সামরিক ট্যাঙ্ক এবং আর্মার্ড পার্সোনেল ক্যারিয়ার।\nজাহাজটা 'বেসামরিক'; 'জাবাল আলী-৫'। কিন্তু এর কার্গো সামরিক।\nআসল ব্যাপারটা হলো, সংযুক্ত আরব আমিরাত থেকে সৈন্যরা এসেছে সুদানে সামরিক মহড়া “কোস্ট হিরোজ-১”-এ অংশগ্রহণ করার জন্যে। দু’দেশের মাঝে এটা ছিল প্রথম যৌথ সামরিক মহড়া। এতে দেশদু’টার কূটনৈতিক সম্পর্কের মাঝেও উন্নতি হবে হয়তো। তবে তাদের রাষ্ট্রীয় পর্যায়ের সংস্থাগুলির মাঝে যোগাযোগ এবং সৌহার্দ্য বৃদ্ধি পাবে, তা নিশ্চিত। যদিও সংযুক্ত আরব আমিরাতের সামরিক বাহিনীর নিয়ন্ত্রণ মূলত পশ্চিমা সামরিক অফিসাররাই করে থাকে, তথাপি এরকম সামরিক মহড়ার মাধ্যমে মুসলিম বিশ্বের সামরিক বাহিনীগুলির পরস্পরের সাথে কাজ করার সক্ষমতা বৃদ্ধি পাবে।\nআমিরাতের সেনারা সুদানের রাজধানী খার্তুমে এসে অবতরণ করেছে। তারা এসেছে সামরিক পরিবহণ বিমানে করে। দু'টা দেশের মাঝে রাজনৈতিক ঐক্য থাকলে সেনা মোতায়েন এতটাই সহজ। রাষ্ট্রীয় সংস্থাগুলির মাঝে সৌহার্দ্য মুসলিম বিশ্বের পূণঃ-একত্রীকরণের একটা গুরুত্বপূর্ণ শর্ত। মার্কিন সেনারা এভাবে এসে মুসলিম দেশগুলিতে অবতরণ করে; কিন্তু মুসলিম সেনারা মুসলিম দেশে অবতরণ করেনা!\nএই সামরিক মহড়া একদিকে যেমন সংযুক্ত আরব আমিরাতের প্রভাব বিস্তারকে সামনে আনে, তেমনিভাবে মুসলিম বিশ্বের সামরিক বাহিনীগুলির মাঝে সহযোগিতা বৃদ্ধির কিছু পদ্ধতিও দেখিয়ে দেয়। যে জাহাজটাতে করে সামরিক বাহিনীর সদস্যরা পোর্ট সুদানে এসেছিল, সেটাকে যেকেউ বর্তমান বিশ্বের সংজ্ঞায় বেসামরিক জাহাজই বলবে। দুবাই-এর নাইফ ম্যারিন সার্ভিসেস নামের জাহাজ কোম্পানির জাহাজ রয়েছে চারটা। তার মাঝে একটা জাহাজ হচ্ছে ‘জাবাল আলী-৫’, যেটাতে চড়ে আমিরাতের ট্যাঙ্ক এবং আর্মার্ড পার্সোনেল ক্যারিয়ারগুলি সুদানে এসে অবতরণ করেছে। (সেনারা এসেছে মূলত বিমানে চড়ে) ১৯৭৯ সালে জাপানে তৈরি ৮ হাজার টনের এই জাহাজ কনটেইনার বহণ করতে পারে, আবার জাহাজের খোলের মাঝে গাড়িও বহণ করতে পারে। আমিরাতিরা ইয়েমেন যুদ্ধের সময়েও এরকম জাহাজ ব্যবহার করেছে সেনা এবং রসদ আনা-নেয়ার কাজে। ইরিত্রিয়ার আসাব বন্দরে আমিরাত সামরিক ঘাঁটি স্থাপন করেছে, যেখানে এরকম বড় জাহাজগুলি মালামাল নিয়ে আসে; আর ল্যান্ডিং ক্রাফটের মাধ্যমে ইরিত্রিয়া থেকে কাছাকাছি ইয়েমেনের যেকোন স্থানে পাঠায়। ল্যান্ডিং ক্রাফটে করে পাঠালে ভালো কোন বন্দর লাগে না; তাই বেশ সুবিধা। এক্ষেত্রে আমিরাতিরা দূরবর্তী স্থানে রসদ পাঠাতে ব্যবহার করেছে বড় বড় বেসামরিক জাহাজ; আর কাছাকাছি পরিবহণে ব্যবহার করেছে ল্যান্ডিং ক্রাফট। এরকম ল্যান্ডিং ক্রাফট কিছুদিন আগেই বাংলাদেশও তৈরি করেছে আরব আমিরাতের জন্যে।\nনাইফ ম্যারিটাইম সার্ভিসেস-এর জাহাজ 'জাবাল আলী-৫'-এর আগের ছবি। জাহাজটা বেসকারি মালিকানায় হলেও সামরিক রসদপাতি বহণ করে জানান দিল যে এগুলির রাষ্ট্রের অংশ।\nমুসলিম বিশ্বের সামরিক বাহিনীগুলির মাঝে যোগাযোগ গড়ে তোলার ক্ষেত্রে একমাত্র বাধা হচ্ছে দেশগুলির পশ্চিমা রাজনৈতিক ধ্যানধারণা; যা ডিভাইড এন্ড রুল-এর প্রকৃষ্ঠ উদাহরণ। যে সুযোগে জেরুজালেম যেমন ইস্রাইলের রাজধানী হিসেবে ঘোষিত হলো, তেমনি মিয়ানমারের মুসলিমরা, কাশ্মিরের মুসলিমরা, আফগানিস্তান, উইঘুর, ইরাক, সিরিয়ার মুসলিমরা নিধনের শিকার হয়েছে। এক দেশ থেকে অন্য দেশে সৈন্য পাঠানো আসলে কতটা সহজ, সেটা অন্ততঃ এই উদাহরণগুলিতেই চলে আসে। এটা সহজ হয়ে যায় যদি সৈন্যদের দেশ আর অবতরণের দেশের মাঝে রাজনৈতিক ধ্যানধারণায় পার্থক্য না থাকে। ঠিক যেমনটা ছিল ১৯৯০ সালে ইরাকের কুয়েত আক্রমণের সময়ে। সৌদি সরকার মার্কিন সেনাদের ডেকে নিয়ে এসেছিল। তাই মার্কিন সেনারাও বন্ধুর বেশে আরবের মাটিতে অবতরণ করেছিল। মার্কিন সেনারা হরহামেশা মুসলিম দেশে অবতরণ করেছে; অথচ এরকম অবতরণের পদ্ধতি মুসলিম দেশগুলির নিজেদের মাঝে দেখা যায় না। মার্কিন সেনাদের অধীনে মুসলিম সেনারা জীবন দিয়েছে; কিন্তু কেন্দ্রীয় নেতৃত্ব না থাকায় মুসলিমদের স্বার্থ রক্ষায় তারা কিছুই করতে পারেনি। মুসলিম সেনারা একক নেতৃত্বের অধীনে থাকলে মুসলিমদের গায়ে হাত দেয়ার সাহস কেউ দেখাতো না।\nবাংলাদেশ সশস্ত্র বাহিনীর ওভারসীজ ট্রেনিং কমান্ড গড়ার সময় এসেছে\nPosted by Ahmed Sharif at 06:56 No comments:\nLabels: Civil-Military Relationship, Islam, Leadership, Military, Muslim, Sudan, UAE\nকি ঘটলে বাংলাদেশ তার ডিফেন্স ইন্ডাস্ট্রি গড়ে তুলবে?\nসুদানের আর্মার্ড পার্সোনেল ক্যারিয়ার (tracked) with ATGM 'Khatim 4' ডিস্প্লে করা হচ্ছে\nমধ্যপ্রাচ্যের সবচাইতে বড় প্রতিরক্ষা এক্সিবিটে (IDEX-2017)-এ। সুদানের মতো একটা দেশ তার ডিফেন্স ইন্ডাস্ট্রি ডেভেলপ করে ফেলতে পারলো, আর বাংলাদেশ এখনো মনে করছে যে বিশ্বের সবচাইতে উন্নতমানের আন্ডারওয়্যার তৈরি করতে পারলে সবচাইতে বেশি ডলার আয় করা যাবে, কারণ সেখানে ভ্যালু এডিশন বেশি!\nসুদানের ডিফেন্স ইন্ডাস্ট্রি...\nআড়াই বছর আগে মধ্যপ্রাচ্যের সবচাইতে বড় প্রতিরক্ষা এক্সিবিটে (IDEX-2015) নিজেদের তৈরি করা সমরাস্ত্র নিয়ে আসে সুদান। ২০১৭ সালের ইভেন্টেও সুদান অংশগ্রহণ করে। সুদানের মিলিটারি ইন্ডাস্ট্রি কর্পোরেশন (MIC)-এর তৈরি করা যেসব অস্ত্র ডিস্প্লে করা হয়, তার মাঝে রয়েছে -\n১। 122 মিমি সেলফ-প্রপেল্ড হাউইটজার 'Khalifa & Khalifa-2'\n২। 4x4 আর্মার্ড পার্সোনেল ক্যারিয়ার 'Amir'\n৩। 120 মিমি সেলফ-প্রপেল্ড মর্টার (tracked)\n৪। 107mmx12 মাল্টিপল রকেট লঞ্চার (4x4) 'Taka'\n৫। 4x4 আর্মার্ড পার্সোনেল ক্যারিয়ার 'Sarsar & Sarsar-2'\n৬। 4x4 Nissan লাইট ট্রাক (technical) with 12.7mm HMG\n৭। 4x4 লাইট ট্রাক (technical) with 122mm MRL 'Zataka-2'\n৮। আর্মার্ড পার্সোনেল ক্যারিয়ার (tracked) with ATGM 'Khatim-3 & 4'\n৯। ফাস্ট প্যাট্রোল বোট\nএর বাইরেও সুদান যেসব সমরাস্ত্র তৈরি করে থাকে তার মাঝে রয়েছে -\n১। Sub-machine gun 'Tihraga'\n২। Type 80 7.62mm machine gun 'Mokhtar'\n৩। Type 85 12.7mm heavy machine gun 'Khawad'\n৪। MG3 7.62mm machine gun 'Karar'\n৫। RPG-7 antitank weapon 'Sinar'\n৬। 100mm ফিল্ড গান 'Nijoumi'\n৭। 122mm howitzer 'Mahdi'\nএবং আরও অনেক কিছু। লিস্ট অনেক বড়!\nএবার একটু সমালোচনা করা যাক। সুদানের সমরাস্ত্রের অনেক কিছুই পুরোনো অস্ত্রের কপি। বাকিগুলি লাইসেন্স নিয়ে তৈরি করা অথবা লাইসেন্স ছাড়াই তৈরি করা। সুদান এগুলি তৈরি করতে পেরেছে সুদানের উপরে পশ্চিমা নিষেধাজ্ঞার ফলে। প্রকৃতপক্ষে বাধ্য হয়েছে নিজেরা তৈরি করতে। তবে একটু খেয়াল করলেই বোঝা যাবে যে এখানে রাশিয়া, ইউক্রেন, চীন, জার্মানি, দক্ষিণ কোরিয়া, জাপান এবং আরও অনেকে সুদানকে টেকনিক্যাল সহায়তা দিয়েছে। সকলেই ব্যবসা করে নিয়েছে সেখানে। অর্থাৎ সামরিক প্রযুক্তি সুদান পেয়েছে - সহজেই হোক অথবা কষ্ট করেই হোক।\nসুদানের 4x4 আর্মার্ড পার্সোনেল ক্যারিয়ার 'Sarsar-2'। বাংলাদেশ কি সুদানের সমালোচনা করবে, নাকি তাদের কাছ থেকে শিক্ষা নিয়ে নিজেদের মান-ইজ্জত বাঁচাবে (যা কিনা এখন মিয়ানমারের হাতে হারাতে বসেছে)?\nসুদান থেকে বাংলাদেশ শিখবে, নাকি সমালোচনাই করবে?\nকিন্তু আলোচনার বিষয় হচ্ছে সুদানের মতো একটা দেশ তার ডিফেন্স ইন্ডাস্ট্রি ডেভেলপ করে ফেলতে পারলো, আর বাংলাদেশ এখনো মনে করছে যে বিশ্বের সবচাইতে উন্নতমানের আন্ডারওয়্যার তৈরি করতে পারলে সবচাইতে বেশি ডলার আয় করা যাবে, কারণ সেখানে ভ্যালু এডিশন বেশি! সুদানের জিডিপি ১১৬ বিলিয়ন ডলার, যা বাংলাদেশের অর্ধেকের মতো। জনসংখ্যা ৪ কোটির কিছু কম, অর্থাৎ বাংলাদেশের চার ভাগের এক ভাগও নয়। তবে এটা কি ঠিক নয় যে, বাংলাদেশের কাছে যদি সুদানের মতো একটা ডিফেন্স ইন্ডাস্ট্রি থাকতো, তাহলে মিয়ানমার বাংলাদেশকে কিছুটা হলেও বেশি ভয় করতো?\nরোহিঙ্গা সমস্যা দেখিয়ে দিচ্ছে যে কলোনিয়াল চিন্তা থেকে বের হতে কতটা কষ্ট করতে হচ্ছে বাংলাদেশের। এই দেশের সকল রাস্তা তৈরি করা হয়েছিল এমন একটা চিন্তা করে যে - এই জাতি কোনদিনও দাঁড়াতে পারবে না, তাই এদের চওড়া রাস্তা দেবার দরকার নেই; রিক্সার রাস্তা হলেই হবে। এদের ডিফেন্স ইন্ডাস্ট্রির দরকার নেই; বাইরের দেশের উপরে নির্ভর করলেই চলবে। যখন কোন নিরাপত্তা ইস্যু হবে, তখন সে দৌড়ে যাবে বড় দেশগুলির কাছে; দ্বারে দ্বারে ভিক্ষা করবে সাহায্যের জন্যে।\nপশ্চিমারা যখন সুদানকে ভেঙ্গে ফেলার চেষ্টা শুরু করে, তখনই সুদানের ডিফেন্স ইন্ডাস্ট্রি ডেভেলপ করা শুরু হয়। ১৯৯৩ সালে সুদানের মিলিটারি ইন্ডাস্ট্রি কর্পোরেশন (MIC)-এর জন্ম। বাংলাদেশের ঘোর কবে ভাংবে? রোহিঙ্গা সমস্যা কি কিছু শেখায়নি বাংলাদেশকে? নাকি এর চাইতেও বড় কোন ঘটনার জন্যে বসে রয়েছে সবাই?\nPosted by Ahmed Sharif at 07:02 No comments:\nLabels: Bangladesh, Defence Industry, Military Industry Corporation (MIC), Muslim, Myanmar, Rohingya, Sudan\nবাংলাদেশের হেলিকপ্টার ক্যারিয়ার কোথায়?\n৩০শে সেপ্টেম্বর ২০১৭\nব্রিটিশ রয়াল নেভির হেলিকপ্টার ক্যারিয়ার HMS Ocean-এর উপরে ওয়াইল্ডক্যাট, এপাচি এবং চিনুক হেলিকপ্টার দেখা যাচ্ছে। ২০১৮ সালে জাহাজটা ব্রিটিশরা রিটায়ার করিয়ে দিচ্ছে অর্থ সংকুলান না হওয়ায়। ৮০ মিলিয়ন পাউন্ডে ব্রাজিলের কাছে অফার করা হলেও ব্রাজিল সরকার তার বর্তমান অভ্যন্তরীণ পরিস্থিতিতে তা কিনতে সক্ষম হবে কিনা, সেটা প্রশ্নবিদ্ধ।\nনিয়ম ভঙ্গের ইতিহাস\nজাহাজের উপরে হেলিকপ্টার দেখলে কেউ এখন আশ্চর্যান্বিত হন না। কিন্তু কয়জন চিন্তা করে দেখেছেন যে প্রথমবার জাহাজের উপরে হেলিকপ্টার নামানোটা কতটা সহজ বা কঠিন কাজ ছিল? জার্মানরা প্রথম জাহাজের উপরে হেলিকপ্টার অপারেশন চালিয়েছিল – দ্বিতীয় বিশ্বযুদ্ধের সময়। সেসময় আটলান্টিকের ওপাড়েও আমেরিকাতেও হেলিকপ্টার নিয়ে অনেক কর্মযজ্ঞ চলছিল। জার্মান নৌবাহিনীতে হেলিকপ্টারের ব্যবহার খুব গুরুত্ববহ কিছু বয়ে আনেনি, কারণ জার্মান নৌবাহিনীর সার্ফেস ফ্লিট তেমন বড় ছিল না। অন্যদিকে মার্কিন আর ব্রিটিশ নৌবাহিনীর বিশাল সার্ফেস ফ্লিটের জন্যে হেলিকপ্টার নিয়ে গবেষণা খুবই গুরুত্বপূর্ণ ব্যাপার ছিল। জাহাজের উপরে প্রথমবারের মতো হেলিকপ্টার নামানোর ব্যাপারটা ছিল নিয়ম ভঙ্গ করা এবং নতুন নিয়মের জন্ম দেয়ার একটা উদাহরণ। নতুন কিছুর জন্ম দিতে হলে নিয়ম ভঙ্গ করাটা জরুরি। আর একারণেই নিয়ম ভঙ্গ করার ইতিহাস জানাটা জরুরি।\n১৯৪৩ সালের মে মাসে ‘বাংকার হিল’ নামের একটা মার্কিন তেলবাহী জাহাজের উপরে কাঠের প্ল্যাটফর্মের উপরে হেলিকপ্টার অবতরণ করে দেখানো হয় যে জাহাজের উপরে হেলিকপ্টার নামতে পারে।\nনৌবাহিনী নয়, মার্কিন কোস্ট গার্ডই ছিল হেলিকপ্টারের প্রবর্তক\nদ্বিতীয় বিশ্বযুদ্ধের সময় মার্কিন যুক্তরাষ্ট্রে সামরিক ব্যবহারের জন্যে হেলিকপ্টার তৈরি করার চিন্তাখানা এসেছিলো মার্কিন সেনাবাহিনী থেকে। মার্কিন বিমানবাহিনী তখনও ছিল সেবাবাহিনীর একটা অংশ। অন্যদিকে মার্কিন নৌবাহিনী সমুদ্রে ব্যবহারের জন্যে হেলিকপ্টার নিয়ে একেবারেই আগ্রহী ছিল না। বরং আগ্রহী ছিল মার্কিন কোস্ট গার্ড! নৌবাহিনীর নীতিনির্ধারকেরা মনে করতেন যে তখনকার হেলিকপ্টারের ধারণক্ষমতা ছিল যথেষ্টই কম; যা কিনা ব্যবহারিক দিক থেকে তেমন একটা কার্যকারী না হবার সম্ভাবনাই বেশি। এছাড়াও তারা মনে করতেন যে ঐমুহুর্তে যুদ্ধ চালিয়ে নেবার জন্যে হেলিকপ্টারের চাইতে আরও গুরুত্বপূর্ণ প্রজেক্ট ছিল; তাই হেলিকপ্টারের পিছনে সময় এবং অর্থ ব্যয় করাটা যুক্তিযুক্ত হবে না। ঠিক এসময়েই – ১৯৪২ সালে মার্কিন কোস্ট গার্ডের কয়েকজন অফিসার মার্কিন বিমান ডিজাইনার ইগর সিকোর্স্কির একখানা হেলিকপ্টারের উড্ডয়ন দেখতে যান। তারা শূণ্যের মাঝে হেলিকপ্টারটাকে ঝুলে থাকতে দেখে যারপরনাই পুলকিত হন। ঐ মুহুর্তেই তারা তাদের উর্ধ্বতনদের কাছে লিখে পাঠান হেলিকপ্টার নিয়ে গবেষণায় যাতে কোস্ট গার্ডকে অন্তর্ভুক্ত করা হয়। তখন সেই অফিসারদের চিন্তা ছিল যে হেলিকপ্টারকে তারা ব্যবহার করতে পারবেন উদ্ধ্বারকারী যান হিসেবে। কিন্তু তাদেরকে সাফ জানিয়ে দেয়া হয় যে এখন যুক্তরাষ্ট্রের সামনে মূল লক্ষ্য শত্রুকে হত্যা করা, মানুষ বাঁচানো নয়! এরকম অবস্থায় আরেক মার্কিন কোস্ট গার্ড অফিসারের আবির্ভাব হয়, যিনি হেলিকপ্টারের উড্ডয়ন দেখার পরে লিখে পাঠান যে এটা সাবমেরিন ধ্বংসে ব্যবহার করা যেতে পারে। এই লেখাই সব হিসেব পাল্টে দিল। ওই মুহুর্তে মার্কিন সরকারের কাছে আটলান্টিকে জার্মান সাবমেরিনের হাত থেকে বাণিজ্য জাহাজের কনভয় রক্ষাটা ছিল বিরাট এক ইস্যু। তাই ওই মুহুর্তেই মার্কিন নৌবাহিনীর চীফের কাছ থেকে অনুমতিপত্র মিলে যায়। তবে নৌবাহিনীর সর্বোচ্চ অফিসারের কাছ থেকে অনুমতি এলেও এই গবেষণাকে এগিয়ে নেন কোস্ট গার্ডের অফিসারেরাই। কারণ মার্কিন নৌবাহিনী তখনও হেলিকপ্টারে আগ্রহী ছিল না। তবে এক্ষেত্রে একটা ভালো সাপোর্ট তারা পায় ব্রিটিশ নৌবাহিনীর কাছ থেকে, যারা হেলিকপ্টারে আগ্রহী ছিল এবং বেশ কয়েক’শ হেলিকপ্টার তারা অর্ডার করেছিল।\nপ্রথম হেলিকপ্টার ক্যারিয়ার মার্কিন কোস্ট গার্ডের যুদ্ধজাহাজ 'কব'। মার্কিন কোস্ট গার্ড ৩৭ বছরের পুরোনো ‘এসএস গভর্নর কব’ নামের একটা প্যাসেঞ্জার জাহাজ কিনে সেটাকে পরিবর্তন করে। ২৮৯ফুট (৮৮মিটার) লম্বা জাহাজটার উপরের সুপারস্ট্রাকচার প্রায় পুরোটাই ভেঙ্গে ফেলে নতুন করে গড়া হয়। কিছু অস্ত্রসস্ত্রও বসানো হয় উপরে। তবে সবচাইতে বড় পরিবর্তনটা ছিল ৩৮ফুট x ৬৩ফুট আকারের কাঠের তৈরি একটা ফ্লাইট ডেক। ১৯৪৩-এর জুলাইতে জাহাজটা কমিশনিং করা হয়।\nপরিবহণ জাহাজের উপরে হেলিকপ্টার\n১৯৪৩ সালের মে মাসে ‘বাংকার হিল’ নামের একটা মার্কিন এবং ‘এমপায়ার মার্সি’ নামের একটা ব্রিটিশ তেলবাহী জাহাজের উপরে ৪০ফুট x ৮০ফুট প্ল্যাটফর্মের উপরে হেলিকপ্টার অবতরণ করে দেখানো হয় যে জাহাজের উপরে হেলিকপ্টার নামতে পারে। তবে সেটা ছিল বন্দরে ভেড়ানো জাহাজ; সমুদ্রে জাহাজের উপরে অবতরণ ছিল অন্য কথা। ‘জেমস পার্কার’ নামের একটা পরিবহণ জাহাজকে হেলিকপ্টার বহণের উপযোগী করে (৬০ফুট x ৫০ফুট প্ল্যাটফর্ম ) তার উপরে দু’টা হেলিকপ্টার দিয়ে দেয়া হয়। মার্কিন উপকূলের কাছাকাছি জাহাজটায় দুই দিন ধরে ৯৮ বার হেলিকপ্টার উড্ডয়ন করে ও নেমে দেখায়। মার্কিন কোস্ট গার্ড ৩৭ বছরের পুরোনো ‘এসএস গভর্নর কব’ নামের একটা প্যাসেঞ্জার জাহাজ কিনে সেটাকে পরিবর্তন করে। ২৮৯ফুট (৮৮মিটার) লম্বা জাহাজটার উপরের সুপারস্ট্রাকচার প্রায় পুরোটাই ভেঙ্গে ফেলে নতুন করে গড়া হয়। কিছু অস্ত্রসস্ত্রও বসানো হয় উপরে। তবে সবচাইতে বড় পরিবর্তনটা ছিল ৩৮ফুট x ৬৩ফুট আকারের কাঠের তৈরি একটা ফ্লাইট ডেক। ১৯৪৩-এর জুলাইতে জাহাজটা কমিশনিং করা হয়। ব্রিটিশরাও ‘এসএস দাগেস্তান’ নামের একটা জাহাজ লিজ নিয়ে সেটাকে হেলিকপ্টার ক্যারিয়ার বানিয়ে নেয়। ব্রিটশ নৌবাহিনী ‘দাগেস্তান’ জাহাজে হেলিকপ্টার নিয়ে প্রথম আটলান্টিক পাড়ি দেয় ১৯৪৪ সালের জানুয়ারীতে। নিউ ইয়র্ক থেকে লিভারপুল পর্যন্ত যেতে সেই জাহাজের উপর থেকে হেলিকপ্টারগুলি ৫০ফুট x ৯৬ফুট ফ্লাইট ডেকের উপরে উড্ডয়ন-অবতরণের ট্রায়াল দিতে থাকে। জাহাজটা একইসাথে ৮ হাজার টন খাদ্যশস্যও বহণ করছিল! জাহাজটা ঠিকমতো লোডিং না করায় সমুদ্রে ভীষণভাবে দুলছিল এবং কার্গো একপাশে চলে যাওয়ায় স্থায়ীভাবে ৫ ডিগ্রি বেঁকে চলছিল! ১৬ দিনের এই জার্নিতে খারাপ আবহাওয়ার দরুন (মাঝে মাঝে ১৪৮ কিঃমিঃ/ঘন্টা পর্যন্ত বাতাস ছিল!) মাত্র তিন দিন হেলিকপ্টার অপারেশন সম্ভব হয়েছিল। কিন্তু তার পরেও ৩২৮ বার হেলিকপ্টারগুলি ওঠা-নামা করে জাহাজের উপরে। তারা বুঝতে পারেন যে ৭৪কিঃমিঃ/ঘন্টা বাতাসের গতিতেও হেলিকপ্টার অপারেশন সম্ভব!\nজাহাজের উপরে হেলিকপ্টার নামার ইতিহাস থেকে কিছু ব্যাপার বেরিয়ে আসে –\n১। পরিবহণ এবং যাত্রীবাহী জাহাজকেও যুদ্ধজাহাজ বানানো সম্ভব\n২। পরিবহণ এবং যাত্রীবাহী জাহাজকেও হেলিকপ্টার ক্যারিয়ার বানানো সম্ভব\n৩। স্পেশালাইজড যুদ্ধজাহাজ না হলেও সেটাকে হেলিকপ্টার ক্যারিয়ার বানানো সম্ভব\n৪। কোস্ট গার্ড এন্টি-সাবমেরিন কর্মকান্ডে অংশগ্রহণ করতে পারে\n৫। কোস্ট গার্ডের যুদ্ধজাহাজ থাকতে পারে\n৬। কোস্ট গার্ডের এন্টি-সাবমেরিন কর্মকান্ডের জন্যে যুদ্ধজাহাজ তৈরি করা যেতে পারে\nমার্কিন নৌবাহিনীও তাদের নতুন তৈরি করা USS Lewis B. Puller জাহাজটাকে পারস্য উপসাগরে পাঠিয়ে কমিশনিং করেছে ২০১৭-এর অগাস্টে। এই জাহাজটা এখন CH-53-এর মতো বিশাল হেলিকপ্টার যেমন অপারেট করতে পারবে, আবার এপাচি এটাক হেলিকপ্টারও অপারেট করতে পারবে। Expeditionary Mobile Base(ESB)নামের একটা নতুন ক্যাটাগরিই তারা তৈরি করে ফেলেছে কম খরচে (৪০০ থেকে ৫০০ মিলিয়ন ডলার) হেলিকপ্টার অপারেশনের জন্যে। যেখানে একটা এম্ফিবিয়াস হেলিকপ্টার ক্যারিয়ার তৈরি করতে আড়াই থেকে সাড়ে তিন বিলিয়ন ডলার খরচ হয়, সেখানে পাঁচ ভাগের এক ভাগ খরচেই কমার্শিয়াল তেলবাহী জাহাজের ডিজাইনের উপরে কিছু পরিবর্তন করে স্পেশালাইজড জাহাজের বেশ কিছু কাজ করে ফেলা সম্ভব হচ্ছে।\nকম খরচে হেলিকপ্টার ক্যারিয়ার\nবাংলাদেশে এখনো অনেকেই নিয়ম ভাঙতে পারছেন না বলে অনেক কিছুই তাদের জন্যে কঠিন ঠেকছে। তাদের জন্যেই নিয়ম ভাঙ্গার এই ইতিহাসটুকু দেয়া। যেটা মনে রাখতে হবে তা হলো, নতুন যেকোন কিছুই তৈরি হয়েছে বর্তমান নিয়ম ভাঙ্গার মাধ্যমে। পৃথিবীর যে সময়টাতে কোন হেলিকপ্টার ছিল না, সে সময়টা নিয়ে চিন্তা করলেই বোঝা যাবে যে হেলিকপ্টার ক্যারিয়ার আসলে তেমন বিশাল কোনকিছু নয়। একটা জাহাজের উপরে একটা প্ল্যাটফর্ম তৈরি করার মাধ্যমেই হেলিকপ্টার ক্যারিয়ার তৈরি করা যায়। ব্রিটিশরা কয়েকটা কনটেইনার জাহাজকে ১৯৮২ সালে ফকল্যান্ডে নিয়ে গিয়েছিল হেলিকপ্টার এবং হ্যারিয়ার বিমান বহণ করে নিয়ে যাবার জন্যে। তার মাঝ থেকে একটা জাহাজকে পরবর্তীতে স্পেশালাইজড হেলিকপ্টার ক্যারিয়ার বানিয়ে ফেলে তারা। RFA Argus নামের ঐ জাহাজটা World War Z নামের একটা হলিউড মুভিতেও ব্যবহার করা হয়েছিল। ব্রিটিশ রয়াল নেভি HMS Ocean নামে আরেকটা হেলিকপ্টার ক্যারিয়ার তৈরি করে, যার ১৯৯৮ সালে খরচ পড়েছিল ১৫০ মিলিয়ন পাউন্ড; যা আজকের হিসেবে ৩০০ মিলিয়ন পাউন্ডের (৪০০ মিলিয়ন ডলার) মতো। কমার্শিয়াল ডিজাইনকে পরিবর্তন করে ঐ জাহাজটা তৈরি করা হয়েছিল বলেই এতো কম খরচে তৈরি করা গিয়েছিল। ২০১৮ সালে জাহাজটা ব্রিটিশরা রিটায়ার করিয়ে দিচ্ছে অর্থ সংকুলান না হওয়ায়। ৮০ মিলিয়ন পাউন্ডে ব্রাজিলের কাছে অফার করা হলেও ব্রাজিল সরকার তার বর্তমান অভ্যন্তরীণ পরিস্থিতিতে তা কিনতে সক্ষম হবে কিনা, সেটা প্রশ্নবিদ্ধ।\nমার্কিনীরাও খরচ বাঁচানোর দিকেই যাচ্ছে। Expeditionary Mobile Base(ESB)নামের একটা নতুন ক্যাটাগরিই তারা তৈরি করে ফেলেছে কম খরচে (৪০০ থেকে ৫০০ মিলিয়ন ডলার) হেলিকপ্টার অপারেশনের জন্যে। এই ক্যাটাগরিকেও তারা বেশ কয়েক দফা নামকরণ করেছে; এখনকার নামটাই যে স্থায়ী, সেটা এখনো বলা যাচ্ছে না। যাই হোক, যেখানে একটা এম্ফিবিয়াস হেলিকপ্টার ক্যারিয়ার তৈরি করতে আড়াই থেকে সাড়ে তিন বিলিয়ন ডলার খরচ হয়, সেখানে পাঁচ ভাগের এক ভাগ খরচেই কমার্শিয়াল তেলবাহী জাহাজের ডিজাইনের উপরে কিছু পরিবর্তন করে স্পেশালাইজড জাহাজের বেশ কিছু কাজ করে ফেলা সম্ভব হচ্ছে। মার্কিনরী দুনিয়ার নেতৃত্ব দিয়েছে বলেই বাকি দুনিয়ার মানুষ কষ্ট করে তাদের তৈরি করা LHA, LHD, LPH, LSD, LPD, ইত্যাদি সংজ্ঞা মুখস্ত করছে মিলিটারি একাডেমিগুলিতে। অথচ তারা নিজেরাই প্রতি নিয়ত এরকম সংজ্ঞার জন্ম দিচ্ছে। বাকিরা সেই সুরের তালেই নেচে যাচ্ছে। নিজেদের কোন কনসেপ্ট জন্ম দেবার ক্ষমতা নেই!\nব্রিটিশরা কয়েকটা কনটেইনার জাহাজকে ১৯৮২ সালে ফকল্যান্ডে নিয়ে গিয়েছিল হেলিকপ্টার এবং হ্যারিয়ার বিমান বহণ করে নিয়ে যাবার জন্যে। তার মাঝ থেকে একটা জাহাজকে পরবর্তীতে স্পেশালাইজড হেলিকপ্টার ক্যারিয়ার বানিয়ে ফেলে তারা। RFA Argus নামের ঐ জাহাজটা World War Z নামের একটা হলিউড মুভিতেও ব্যবহার করা হয়েছিল।\nকমার্শিয়াল জাহাজের উপরে তৈরি করা এহেন জাহাজগুলি দেখতে খুব মারাত্মক কিছু না হলেও যে কাজের জন্যে তৈরি, সেটা কিন্তু করে ফেলতে পারছে। ব্রিটিশ রয়াল নেভির RFA Argus এবং HMS Ocean জাহাজগুলি সারা দুনিয়াতে ব্রিটেনের প্রভাব বিস্তারে সহায়তা করেছে। মার্কিন নৌবাহিনীও তাদের নতুন তৈরি করা USS Lewis B. Puller জাহাজটাকে পারস্য উপসাগরে পাঠিয়ে কমিশনিং করেছে ২০১৭-এর অগাস্টে। যেটা সকলের জন্যেই একটা মেসেজ হিসেবে গিয়েছে। এই জাহাজটা এখন CH-53-এর মতো বিশাল হেলিকপ্টার যেমন অপারেট করতে পারবে, আবার এপাচি এটাক হেলিকপ্টারও অপারেট করতে পারবে। মিশনের উপরে নির্ভর করবে জাহাজটা কোন হেলিকপ্টার বহন করবে। এতে পরিষ্কার হয়ে যায় যে জাহাজের উপরে যা বহণ করা হবে, সেটা নির্ধারণ করবে জাহাজের শক্তি-সামর্থ্য। জাহাজটা তার নিজের আত্মরক্ষার জন্যে যেকোন মডিউলার অস্ত্রও বহন করতে পারবে, যা কিনা জাহাজটার পুরো সক্ষমতাকেই পাল্টে দেবে মুহুর্মুহু।\nশক্তিশালী রাষ্ট্র অন্য রাষ্ট্রের তৈরি করা নিয়ম মেনে চলবে না; নিজেই নিয়ম তৈরি করতে জানবে। যুদ্ধজাহাজের অপারেটিং কনসেপ্টগুলিও সেরকমই। অন্যের কনসেপ্ট মেনে চললে অন্যের নেতৃত্বই মেনে চলতে হবে চিরকাল। আর অন্যের নেতৃত্ব মেনে চলতে গেলে অন্যের উদ্দেশ্যই বাস্তবায়িত হতে থাকবে; নিজের উদ্দেশ্যই হবে অন্যের উদ্দেশ্য বাস্তবায়ন! এভাবে শক্তিশালী রাষ্ট্র তৈরি হয় না। বাংলাদেশের সাম্প্রতিক ঘটনাগুলি দেখিয়ে দেয় যে বাংলাদেশকে টিকে থাকতে হলে বঙ্গোপসাগরের নিয়ন্ত্রণে থাকতে হবে। আর এর জন্যে শক্ত অবস্থান নিতে হবে, নতুবা অন্যের দাস হয়ে থাকতে হবে। বাংলাদেশের উদ্দেশ্য ভারতের মতো নয়। ভারত যেভাবে পরাশক্তির দাস হয়ে চিরকাল বাংলাদেশের সাথে সমস্যা করতে থাকবে, সেই ভবিষ্যৎ বাংলাদেশের নয়। তাই বঙ্গোপসাগর পাহাড়া দেবার জন্যে ভারতীয় নৌবাহিনীর সহায়তা দরকার – এমন শিয়ালের কাছে মুরগি দেবার মতো চিন্তা পরিহার করা বাঞ্ছনীয়। বাংলাদেশের হেলিকপ্টার ক্যারিয়ার থাকাটা “অন্যায়” নয়, “অবাস্তব”ও নয়, বরং নেকড়ের পালের মাঝে বসবাস করার জন্যে অতি জরুরি।\nPosted by Ahmed Sharif at 07:554comments:\nLabels: Bangladesh, Bay of Bengal, Helicopter Carrier, HMS Ocean, Koushol, RFA Argus, strategy, USCG Cobb, USS Lewis B. Puller\nভারতের আধিপত্যবাদকে যেভাবে মোকাবিলা করবে বাংলাদেশ\nমালদ্বীপের রাজধানী মালের অদূরে ২০১২ সালে ভারত-শ্রীলংকা-মালদ্বীপ অংশ নিচ্ছে যৌথ সামরিক মহড়া 'দোস্তি-১১'-তে। ভারত যৌথ সামরিক মহড়াগুলিকে ব্যবহার করে এই এলাকার ছোট দেশগুলির উপরে নিজের কর্তৃত্ব প্রতিষ্ঠার জন্যে। ভারতের প্রভাবকে কমাতে হলে বাংলাদেশকে এই অঞ্চলের ছোট দেশগুলির সাথে সামরিক সহযোগিতা বাড়াতে হবে।\n২৭শে সেপ্টেম্বর ২০১৭\nদুর্বল রাষ্ট্রের আধিপত্যবাদ\nভারত একটা দুর্বল রাষ্ট্র। দুর্বল ভারতকে সর্বদাই সুপারপাওয়ার নিয়ন্ত্রণ করেছে, এবং উপমহাদেশকে ‘সঠিকভাবে’ বিভাজিত রেখে বঙ্গোপসাগর তথা ভারত মহাসাগরে কোন শক্তিশালী রাষ্ট্রের আবির্ভাবকে থামিয়ে রেখেছে, যা কিনা সুপারপাওয়ারের বিশ্বকে নিয়ন্ত্রণ করার একটা ফর্মূলা। একসময় সোভিয়েত রাশিয়া ভারতকে নিয়ন্ত্রণ করেছে; এখন করছে যুক্তরাষ্ট্র। এতবড় একটা রাষ্ট্রের বিশাল সম্পদকে সুপারপাওয়ার ব্যবহার করতে চাইবে – এটা অস্বাভাবিক কিছু নয়। তবে এধরনের ভূরাজনৈতিক খেলার কারণে ভারতের প্রতিবেশীদের বারোটা বাজছে সর্বদাই। ঠিক একারণেই ভারত তার প্রতিবেশীদের জন্যে হুমকিস্বরূপ। চীনকে ব্যালান্স করার জন্যে যুক্তরাষ্ট্র ভারতকে ব্যবহার করছে। ভারতকে তারা নিয়ে গেছে দক্ষিণ চীন সাগর, এবং ফিলিপাইন সাগরে। আর চীন অন্যদিকে ভারত মহাসাগরে প্রবেশ করেছে তার নৌবাহিনী নিয়ে। বাব-এল মান্ডেব প্রণালীর পাশে জিবুতিতে করেছে সামরিক ঘাঁটি ; পাকিস্তান, শ্রীলংকা এবং মিয়ানমারে করছে স্ট্র্যাটেজিক প্রজেক্ট  । আর এতে এই অঞ্চলে ভারত-চীন দ্বন্দ্বও উঠেছে চরমে। মজার ব্যাপার হলো, এই পুরো গেমটারই নিয়ন্ত্রণে যুক্তরাষ্ট্র। ভারতকে চীনের পেছনে লাগিয়ে দিয়ে যুক্তরাষ্ট্র তার সামরিক ইউনিটগুলিকে ভারত মহাসাগরের অন্যত্র মোতায়েন করতে সক্ষম হচ্ছে। এভাবেই ব্যবহৃত হচ্ছে ভারত। \nমিয়ানমারে যুক্তরাষ্ট্র প্রভাব সৃষ্টি করতে সক্ষম হয়েছে অং সান সু কি-র মাধ্যমে। আর সেই সুযোগখানা নিতে পেছনে পেছনে ঢুকেছে ভারত। এর আগে মিয়ানমারে যেমন চীনের একচ্ছত্র প্রভাব ছিল, এখন সেটা বিভক্ত হয়ে গেছে চীন আর ভারতের মাঝে, যা কিনা যুক্তরাষ্ট্রের উদ্দেশ্যকে বাস্তবায়ন করেছে। মিয়ানমারে প্রভাব ধরে রাখতে ভারত আর চীন উভয়েই মিয়ানমারের উগ্রপন্থী জঙ্গি বৌদ্ধ জাতীয়তাবাদীদের মানবতাবিরোধী অপরাধের দিকে না তাকানোর নীতি নিয়েছে। রোহিঙ্গারা মুসলিম হওয়াতে এই নীতি নেয়া উভয়ের জন্যেই হয়েছে সহজ, কারণ উভয় দেশেই মুসলিমরা নিপীড়িত। রাখাইনে মুসলিমদের উপরে নিপীড়নের কারণে সরাসরি সমস্যায় পতিত হয়েছে বাংলাদেশ। এক্ষেত্রেও ভারত ও চীন উভয়েই বুঝিয়ে দিয়েছে যে বাংলাদেশের সাথে সম্পর্ক ধরে রাখতে গিয়ে তারা মিয়ানমারের সাথে সম্পর্ক খারাপ করবে না। অর্থাৎ মিয়ানমার তাদের জন্যে বাংলাদেশের চাইতে বেশি গুরুত্বপূর্ণ। দুই দেশের কেউই আসলে বঙ্গোপসাগরে শক্তিশালী একটা রাষ্ট্রকে দেখতে চাইছে না। এই সিদ্ধান্ত তাদের জন্যে কতটা বিপদ বয়ে আনছে, সেটা তারা এখনো অনুধাবন করতে সক্ষম হননি।\nভারত মহাসাগরীয় অঞ্চলে প্রভাব বিস্তারের প্রক্রিয়ায় ভারত এবং চীন তাদের প্রতিযোগিতাকে এমন একটা পর্যায়ে নিয়ে গিয়েছে, যা কিনা তার প্রতিবেশীদের নাভিশ্বাস উঠিয়েছে। বাংলাদেশে রোহিঙ্গা সমস্যা ‘ইনজেক্ট’ করার আগেই বেশ ক’বছর ধরে ভারত-চীন ঠেলাঠেলি চলছে। চীনের অর্থায়নে বিভিন্ন বড় প্রজেক্ট বাংলাদেশের অর্থনীতির জন্যে অত্যন্ত গুরুত্বপূর্ণ হওয়া সত্ত্বেও ভারত-যুক্তরাষ্ট্র-সমর্থিত গ্রুপগুলি বিভিন্নভাবে সেই প্রজেক্টগুলিকে বাধাগ্রস্ত করেছে। বিদ্যুৎ কেন্দ্রের টারবাইন বসাতে জেটি বানাতে গিয়ে আদালতে মামলা করে প্রজেক্ট আটকে দিয়েছে; দেরি করিয়েছে ছয় মাস। চার-লেইন প্রজেক্টে শুধু চাইনিজ সেকশনে গাদা-গাদা মামলা করে দেরি করিয়েছে কয়েক বছর। বিদ্যুতকেন্দ্রের জন্যে ভূমি অধিগ্রহণ নিয়ে মারামারি করিয়ে হত্যাকান্ড ঘটিয়েছে। পত্রিকায় রিপোর্ট করে বিভিন্ন প্রজেক্টের বিরুদ্ধে জনমত সৃষ্টি করেছে। বিমানবন্দর উন্নয়ন, গভীর সমুদ্রবন্দর – এসব প্রজেক্ট আটকে দিয়েছে একাধিকবার। এলএনজি প্রজেক্ট পিছিয়ে দিয়েছে কমপক্ষে পাঁচ বছর। আর পদ্মা সেতুর কথা সবাই জানেন। যারা এই কাজগুলি করেছে, তাদের দু’টা উদ্দেশ্য একত্রে হাসিল হয়েছে – ১। চীনের প্রভাবকে ব্যালান্স করা এবং ২। বঙ্গোপসগরে শক্তিশালী একটা রাষ্ট্র তৈরিতে বাধা দেয়া। ভারত-মার্কিন-চীনা এই ভূরাজনৈতিক খেলায় নাভিশ্বাস উঠেছে বাংলাদেশের জনগণের। শুধু কি বাংলাদেশের জনগণের? না; আশেপাশের দেশগুলিতেও এই খেলা চলছে।\nজুন ২০১৭ - ভারতীয় নৌবাহিনীর জাহাজ 'আইএনএস তেগ' টেনে নিয়ে চলেছে মরিশাসের জন্যে তৈরি প্যাট্রোল বোট 'ভ্যালিয়্যান্ট'-কে। ভারত বিভিন্ন দেশে তার প্রভাব বাড়ানোর লক্ষ্য নিয়ে সামরিক সরঞ্জাম রপ্তানি করছে। রপ্তানি এগিয়ে নিতে ঋণও দিচ্ছে ভারত সরকার।\nভারতের আধিপত্যবাদ এবং সামরিক হস্তক্ষেপ\nমিয়ানমারের নৌবাহিনী ৩টা ফ্রিগেট নিজ দেশেই চীনের সহায়তায় তৈরি করলেও ভারতের সাথে মিয়ানমারের সখ্যতা বাড়ার পর থেকে চীন এক পা এগুচ্ছে তো তিন পা পেছাচ্ছে। বহুদিন ধরে জাহাজগুলির কাজ ঝুলে ছিল। এই সুযোগে ভারত এই ফ্রিগেটগুলির জন্যে রাডার এবং সোনার সরবরাহ করে। অর্থাৎ বাংলাদেশের বিমান, জাহাজ এবং সাবমেরিন খুঁজতে বা টার্গেট করতে মিয়ানমার নৌবাহিনী ভারতীয় ইলেকট্রনিক্স (ইউরোপিয়ান জিনিস লাইসেন্স প্রডাকশন) ব্যবহার করবে! এখন মিয়ানমার নৌবাহিনীর জন্যে অফশোর প্যাট্রোল ভেসেল (ওপিভি) দিতে চাচ্ছে ভারত, যেগুলিকে খুব শিগগিরই হয়তো বাংলাদেশ নৌবাহিনীর বিপক্ষে দেখা যাবে সমুদ্রে। ভারত মিয়ানমারের সামরিক বাহিনীকে আরও বেশি করে সামরিক প্রশিক্ষণ দেবার চেষ্টায় রয়েছে। উভয় দেশ খুব শিগগিরই যৌথ সামরিক মহড়া দেবে বলে ঘোষণা দিয়েছে। মিয়ানমারের অভ্যন্তরে ভারতের স্পেশাল ফোর্স অপারেশনও চালিয়েছে, কিন্তু মিয়ানমার তাতে কিছুই মনে করেনি। মিয়ানমারের সাথে ভারতের সামরিক সহযোগিতা বাংলাদেশের জন্যে নতুন হুমকি তৈরি করছে।\nশ্রীলংকায়ও গভীর সমুদ্রবন্দর নির্মাণ নিয়ে ভারত আর চীনের মাঝে বেশ বড়সড় ধাক্কাধাক্কি হয়ে গেছে। ভারত কিছুতেই শ্রীলংকাতে চীনা সমুদ্রবন্দর সমর্থন করবে না, সেটা শ্রীলংকার অর্থনীতির জন্যে যতটা গুরুত্বপূর্ণই হোক না কেন। শ্রীলংকার সামরিক বাহিনীকে নিজের নিয়ন্ত্রণে রাখতে নিয়মিত প্রশিক্ষণ দিচ্ছে ভারত। যাদিও যুদ্ধের অভিজ্ঞতা হিসেব করলে শ্রীলংকারই বরং প্রশিক্ষক হবার কথা! শ্রীলঙ্কার নৌবাহিনীর জন্যে ভারত দিয়েছে দু’টা অফশোর প্যাট্রোল ভেসেল (ওপিভি)। আরও দু’টা নতুন ওপিভি তৈরি করে দিচ্ছে। যুক্তরাষ্ট্র দিয়েছে তাদের কোস্ট গার্ডের একটা কাটার। অস্ট্রেলিয়াও দিয়েছে প্যাট্রোল বোট। এর আগের চীনা এবং ইস্রাইলী প্যাট্রোল বোটগুলিকে ভূরাজনৈতিকভাবে ব্যালান্স করছে এগুলি। শ্রীলংকাকে সামরিক রাডারও দিয়েছে ভারত। তামিল টাইগারদের কয়েক যুগ ধরে সহায়তা দিয়ে শ্রীলঙ্কাকে ধ্বংসস্তূপে পরিণত করে এখন সামরিক সহায়তা দেয়ার চেষ্টাকে কি ধরনের দু’মুখী নীতি বলা উচিৎ?\nভারত মহাসাগরীয় অঞ্চল, যাকে ভারত "নিজস্ব হ্রদ" মনে করে\n১৯৮৮ সালে মালদ্বীপেও সামরিক হস্তক্ষেপ করেছিল ভারত (অপারেশন ক্যাকটাস)। মালদ্বীপের প্রেসিডেন্টকে রক্ষার নামে এই সামরিক হস্তক্ষেপ ভারতের প্রভাব বিস্তারেরর অংশ ছিল। এখন সেখানে চীনের সাথে ভারতের চলছে ব্যাপক প্রতিযোগিতা। মালদ্বীপে বিমানবন্দরের উন্নয়ন ভারতীয় অর্থায়নে না করে চীনা অর্থায়ন করায় ভারত জোরেসোরে লেগেছে এর পেছনে। অথচ বর্তমানে পুরো মালদ্বীপ জুড়ে রাডার বসাচ্ছে ভারত, যাতে মালদ্বীপের আশেপাশের পুরো এলাকার সমুদ্রের উপরে নজরদাড়ি করা যায়। ২০০৭ সালে প্রথমটা, ২০১২ সালে দ্বিতীয়টা এবং ২০১৫ সালে তৃতীয় রাডারটা বসায় ভারত। মালদ্বীপকে দু’টা সামরিক হেলিকপ্টার, কিছু সামরিক গাড়ি, আর প্যাট্রোল বোট দিয়েছে ভারত। এর উপরে নিয়মিত প্রশিক্ষণ এবং যৌথ মহড়া তো আছেই। এগুলির মাধ্যমে মালদ্বীপের নিরাপত্তা বাহিনীকে নিয়ন্ত্রণ করতে চায় ভারত।\nনেপালের সাথে ভারতের সম্পর্ক নিম্নমুখী বেশ অনেকদিন ধরেই। চীন হিমালয়ের মাঝ দিয়ে কাঠমুন্ডু পর্যন্ত রাস্তা তৈরির পর থেকে নেপালকে নিয়ে ভারত-চীনের খেলা বেড়ে চলেছে। নেপাল সর্বদা ভারতের সাথেই যৌথ সামরিক মহড়া চালাতো। কিন্তু ২০১৭-এর মে মাসে সেখানে যুক্ত হয়েছে চীন। নেপালের উপরে চাপ সৃষ্টির যেকোন সুযোগই ভারত হাতছাড়া হতে দেয়নি। ২০১৫ সালের এপ্রিলে ভূমিকম্পে লন্ডভন্ড হওয়া নেপালে একই বছরের সেপ্টেম্বরেই ভারত মদেশী আন্দোলনের নাম করে ‘আনঅফিশিয়াল’ অবরোধ দেয়। ভূমিকম্পের পরপর রিলিফের কাজ করতে আসা ভারতীয়দের ভাবচক্করের বিরুদ্ধে যেমন নেপালিরা খেপে গিয়েছিল, সেই খেপা ভাবটাই মদেশী আন্দোলনের সময় আরও ব্যাপক বিস্তৃতি পেয়েছে।\nভারত মহাসাগরের দ্বীপ দেশ মরিশাস এবং সেইশেল-এও ভারত প্রভাব বিস্তার করে যাচ্ছে। ১৯৮৬ সালে ‘অপারেশন ফ্লাওয়ারস আর ব্লুমিং’-এর নামে ভারত সরকার সেইশেল সরকারকে অভ্যুত্থান থেকে বাঁচাবার নামে সামরিক হস্তক্ষেপ করেছিল। ১৯৮৩ সালে ‘অপারেশন লা দোরা’র নামে ভারত সরকার মরিশাসে সামরিক হস্তক্ষেপ করতে যাচ্ছিল; শেষ মুহুর্তে তা বাতিল করা হয়। বর্তমানেও সেইশেল এবং মরিশাসে ভারতের প্রভাব রয়েছে। তাদের জন্যে ভারত দিচ্ছে প্যাট্রোল বোট। ২০১৪-এর ডিসেম্বরে মরিশাসের জন্যে ভারত একটা ওপিভি তৈরি করে দিয়েছে। সেটা কেনার জন্যে আবার মরিশাস সরকারকে ঋণও দিয়েছে ভারত। ২০১৭ সালেও মরিশাসের কাছে প্যাট্রোল বোট বিক্রি করেছে ভারত। এভাবে ঋণের মাধ্যমে সামরিক সরঞ্জাম বিক্রি করে ছোট দেশগুলির উপরে ভারত তার প্রভাব বলয় বৃদ্ধি করে যাচ্ছে।\nডিসেম্বর ২০১৪ - বাংলাদেশ নৌবাহিনী জাহাজ 'বিএনএস সমুদ্র জয়' পানি সহায়তা নিয়ে রওয়ানা দিয়েছে মালদ্বীপের উদ্দেশ্যে। এই অঞ্চলে ভারতের প্রভাব কমাতে বাংলাদেশকে বাণিজ্য, বিনিয়োগ এবং সামরিক সহযোগিতাকে প্রাধান্য দিতে হবে।\nবাংলাদেশের সাথে আশেপাশের দেশগুলির সম্পর্ক\nশ্রীলংকা এবং মালদ্বীপ উভয় দেশই বাংলাদেশের জন্যে গুরুত্বপূর্ণ। শ্রীলঙ্কা বাংলাদেশের সমুদ্র-বাণিজ্যের অত্যন্ত গুরুত্বপূর্ণ হাব। একইসাথে শ্রীলঙ্কার সাথে বাংলাদেশের মানুষের রয়েছে প্রাচীন এক বন্ধন। একসময় এই বদ্বীপের মানুষেরাই শ্রীলঙ্কাকে বসবাসের উপযোগী করেছিল। আর মালদ্বীপের মানুষের সাথে বাংলাদেশের মানুষের বন্ধনও যথেষ্ট গভীর। মালদ্বীপের অর্থনীতির মূলে রয়েছে তাদের ট্যুরিজম ব্যবসা, যেখানে বেশিরভাগ লোকই বাংলাদেশী। মাত্র চার লাখ মানুষের ঐ দেশে ৫০ হাজারের বেশি বাংলাদেশীর বসবাস! উভয় দেশেই সাম্প্রতিক সময়ে বিভিন্ন দুর্যোগে বাংলাদেশ সহায়তা দিয়েছে। ২০১৪-এর ডিসেম্বরে মালদ্বীপে পানি সমস্যা হলে বাংলাদেশ নৌবাহিনীর জাহাজ দিয়ে মালদ্বীপে পানি এবং পানি শোধনের যন্ত্রপাতি পাঠানো হয়েছিল। ২০১৬-এর জানুয়ারীতে মালদ্বীপকে বাংলাদেশ সেনাবাহিনী মেশিন টুলস ফ্যাক্টরিতে তৈরি গাড়িও দিয়েছে। ২০১৭-এর মে-জুন মাসে শ্রীলংকায় বন্যার সময় বিমান বাহিনীর বিমান এবং নৌবাহিনীর জাহাজে করে ত্রাণসামগ্রী পাঠায় বাংলাদেশ। \nনেপালের দুর্যোগের সময়েও বাংলাদেশ সহায়তা দিয়েছে। সেখানে ভূমিকম্পের সময় ফায়ার সার্ভিসের দল গেছে। পরবর্তীতে ২০১৬-এর মাঝামাঝি বাংলাদেশ নেপালের খাদ্য সমস্যা তীব্র আকার ধারণ করলে ১০ হাজার টন চাল পাঠায়। ভারত-সমর্থিত মদেশী আন্দোলনের সময়ও বাংলাদেশ নেপালকে সহায়তা দেবার প্রতিশ্রুতি দিয়েছিল। নেপালের ব্যবহারের জন্যে সৈয়দপুর বিমানবন্দর এবং মংলা সমুদ্রবন্দরও অফার করেছে বাংলাদেশ। নেপালের সাংকোশি নদীতে বাঁধ দিয়ে জলবিদ্যুৎ উৎপাদন করে তা বাংলাদেশে নিয়ে আসার চেষ্টা চলছে, যা কিনা ভারতের দয়াদাক্ষিন্যের উপরে নির্ভর করছে এখনও।\n২০১৭-এর জুনে জাতিসংঘের সাধারণ পরিষদে মরিশাস একটা ভোটের আয়োজন করে। যার মূল ছিল মরিশাসের আশেপাশের দ্বীপগুলি মরিশাসের অধীনেই থাকা উচিৎ ছিল কিনা। এই দ্বীপগুলি এখনও ব্রিটিশ উপনিবেশ। আর এর একটি দ্বীপ হলো দিয়েগো গার্সিয়া, যেখানে মার্কিন বিমান বাহিনীর বি-৫২ বোমারু বিমানের ঘাঁটি রয়েছে। ৯৪টি দেশ মরিশাসের পক্ষে এবং ১৯টি দেশ বিপক্ষে (যুক্তরাষ্ট্র এবং ব্রিটেন সহ) ভোট দেয়। ৬৫টি দেশ ভোটদানে বিরত থাকে (চীন এবং রাশিয়া সহ)। বাংলাদেশ মরিশাসের পক্ষে ভোট দেয়। এই ভোটের ফলাফল খুব বেশি কিছু না হলেও এই ভোটের মাধ্যমে বাংলাদেশ মরিশাসের রাজনীতিতে প্রবেশ করলো। ২০১৪ সালের হিসেব অনুযায়ী মরিশাসে কর্মরত ৩৮ হাজার বিদেশী শ্রমিকের মাঝে সাড়ে ২১ হাজার এসেছে বাংলাদেশ থেকে, ২০১১ সালে যে সংখ্যাটা ছিল ১০ হাজারের মতো। মরিশাসের গার্মেন্টস ফ্যাক্টরিতেই এরা কাজ করছে মূলতঃ। সাড়ে ১২ লাখ মানুষের ছোট্ট একটা দ্বীপ দেশের জন্যে সংখ্যাটা বেশ বড়। দ্বীপে ভারতের আধিপত্য থাকায় বাংলাদেশী শ্রমিকেরা মানবেতর জীবনযাপন করছে। বোঝাই যায় যে বাংলাদেশ এখনো দায়িত্ব নেবার সংস্কৃতিতে প্রবেশ করেনি। জাতিসংঘে বাংলাদেশের মরিশাসের পক্ষে দাঁড়ানোটা বাংলাদেশের সামনে একটা নতুন দুয়ার খুলে দিয়েছে। বাংলাদেশের বুঝতে হবে যে মরিশাস এবং সেইশেল বাংলাদেশের সাথে আফ্রিকার যোগাযোগ পথের মাঝে অবস্থিত। আর যেহেতু সামনের দিনগুলিতে আফ্রিকা বাংলাদেশের জন্যে গুরুত্বপূর্ণ হতে চলেছে, তাই মরিশাস এবং সেইশেলের গুরুত্বও বাংলাদেশের কাছে বাড়তে বাধ্য।\nবাংলাদেশের ন্যাশনাল ডিফেন্স কলেজের একটা গ্রুপ ফটো। বাংলাদেশ তার বিশ্বমানের সামরিক প্রশিক্ষণ ইন্সটিটিউটগুলিকে এই অঞ্চলের দেশগুলির সাথে সম্পর্কোন্নয়নে ব্যবহার করতে পারে।\nবাংলাদেশের সুযোগ কাজে লাগাতে হলে দায়িত্ব নিতে হবে\nমিয়ানমারের রোহিঙ্গা সমস্যা বাংলাদেশকে দেখিয়ে দিয়েছে যে পিছনের সীটে বসে কূটনীতি হয় না। পিছনের সীটে বসলে কেউ পাত্তাও দেবে না; বরং যাচ্ছেতাই ব্যবহার করবে। অন্যদিকে দায়িত্ব নিয়ে ড্রাইভিং সীটে বসার চেষ্টা বাংলাদেশকে বহুদূর এগিয়ে নিয়ে যেতে পারে। এই লক্ষ্যে বাংলাদেশ সামনের দিনগুলিতে কিছু কূটনৈতিক পথ অনুসরণ করতে পারে, যা কিনা অদ্য অঞ্চলের ভূরাজনীতিকে প্রভাবিত করবে। নেপাল, ভুটান, শ্রীলঙ্কা, মালদ্বীপ, সেইশেল এবং মরিশাসের সাথে সম্পর্কোন্নয়নে কিছু পদক্ষেপ নেয়া যেতে পারে।\n১। বাণিজ্য এবং বিনিয়োগ বাড়ানোর চেষ্টা আরও সম্প্রসারিত করা।\n২। যোগাযোগ বৃদ্ধি। অদ্য এলাকার দেশগুলির সাথে বাংলাদেশের বিমান, সড়ক এবং নৌযোগাযোগ বাড়ানোর লক্ষ্যে দাপ্তরিক ঝামেলাগুলিকে কমাতে হবে।\n৩। সামরিক সহযোগিতা বৃদ্ধি। বাংলাদেশের সামরিক প্রশিক্ষণ সংস্থাগুলিতে এসব দেশের প্রশিক্ষণার্থীদের প্রাধান্য দেয়া এবং তাদের সাথে দীর্ঘমেয়াদী সুসম্পর্ক তৈরি করা। উদাহরণস্বরূপ নাইজেরিয়ার সেনাবাহিনী প্রধান লেঃ জেনারেল ইউসুফ বুরাতাই-এর কথা বলা যেতে পারে, যিনি বাংলাদেশের ন্যাশনাল ডিফেন্স কলেজ এবং বাংলাদেশ ইউনিভার্সিটি অব প্রফেশনালস থেকে গ্র্যাজুয়েট ছিলেন। তাঁর সাথে বাংলাদেশ সেনাবাহিনীর সম্পর্ক কতটা গভীর, তা বাংলাদেশ সেনাবাহিনী প্রধান জেনারেল আবু বেলালের নাইজেরিয়া সফরের সময় বেশ বোঝা গিয়েছিল।\nবাংলাদেশ সেনাবাহিনীর এসল্ট রিভার ক্রসিং মহড়া। বাংলাদেশের সামরিক বাহিনীর শুধুমাত্র নিজেরা মহড়া দিলেই হবে না। এই অঞ্চলের ছোট দেশগুলির সামরিক বাহিনীর সাথেও যৌথ মহড়ার আয়োজন করতে হবে। নেকড়ের ঝাঁকের মাঝে বসবাস করতে গেলে বিড়াল হয়ে থাকা যাবে না। নিজে বিড়াল হলে ভেড়ার পালকে নেকড়ের কাছেই ছেড়ে দিতে হবে। আর যদি বিড়াল হয়ে বেঁচে থাকার বাসনা পরিহার করতে হয়, তাহলে ভেড়ার পালের দায়িত্ব নিতে হবে।\n৪। যৌথ মহড়ার আয়োজন। এসব দেশের সাথে নিয়মিত যৌথ সামরিক মহড়ার আয়োজন করতে হবে। নিয়মিত নৌবাহিনীর জাহাজ, বিমান বাহিনীর বিমান এবং স্পেশাল ফোর্সের সদস্যদের পাঠাতে হবে যৌথ প্রশিক্ষণের জন্যে। নেপালের সাথে মাউন্টেন ওয়ারফেয়ার ট্রেনিং, শ্রীলংকার সাথে জাঙ্গল ওয়ারফেয়ার ট্রেনিং, মালদ্বীপের সাথে এম্ফিবিয়াস ওয়ারফেয়ার ট্রেনিং করতে হবে। ভারত এতে কি মনে করলো, সেটা চিন্তা করে উচিৎ কাজ বাদ দেয়া যাবে না।\n৫। নিরাপত্তা চিন্তার আমূল পরিবর্তন সাধন করা। এখন থেকেই চিন্তা করতে হবে যে নৌবাহিনী এবং কোস্ট গার্ডের জাহাজ মালদ্বীপ-সেইশেল-মরিশাসে যেতে পারবে কিনা; বিমান বাহিনীর বিমান রিফুয়েলিং ছাড়া (বা শ্রীলংকায় রিফুয়েলিং করে) ঐ দ্বীপ দেশগুলিতে ল্যান্ড করতে পারবে কিনা। ঐসব দেশের ল্যাঙ্গুয়েজ বোঝা এবং শেখার ব্যবস্থা করতে হবে। বিমান বাহিনীর কোন বিমান নেপালের দুর্গম এলাকায় ল্যান্ডিং করতে পারবে এবং সেই ল্যান্ডিং-এর জন্যে ট্রেনিং নেপালের কাছ থেকে পাওয়া যাবে কিনা; ইত্যাদি।\nনেকড়ের ঝাঁকের মাঝে বসবাস করতে গেলে বিড়াল হয়ে থাকা যাবে না। নিজে বিড়াল হলে ভেড়ার পালকে নেকড়ের কাছেই ছেড়ে দিতে হবে। আর যদি বিড়াল হয়ে বেঁচে থাকার বাসনা পরিহার করতে হয়, তাহলে ভেড়ার পালের দায়িত্ব নিতে হবে। দায়িত্ব নেবার সক্ষমতা বাড়াতে হবে। সেই দায়িত্ব শুধু বাণিজ্য সম্প্রসারণের মাঝে রেখে দিলেই হবে না। কৌশলগত দিক থেকে গুরুত্ববহ বিষয়গুলিতে সহযোগিতা বাড়াতে হবে। ভেড়ার পালের নিরাপত্তা দিতে হবে; নিরাপত্তা দেবার সক্ষমতা বাড়াতে হবে। রাখাইনের রোহিঙ্গা সমস্যা বাংলাদেশকে দায়িত্ব নেবার এবং নিরাপত্তা দেবার শিক্ষাটাই দিয়েছে।\n 'পূর্ব আফ্রিকায় সমুদ্রপথ নিয়ন্ত্রণের প্রতিযোগিতা', সাম্প্রতিক দেশকাল, ০২ ফেব্রুয়ারি ২০১৭\n 'চীন-মিয়ানমার - পাইপলাইনের রাজনীতি', সাম্প্রতিক দেশকাল, ১২ নভেম্বর ২০১৫\n 'চীনকে নিয়ন্ত্রণে ভারতকে ব্যবহার করছে যুক্তরাষ্ট্র', সাম্প্রতিক দেশকাল, ১৭ জুন ২০১৬\n 'দক্ষিণ এশিয়ার রিলিফ ডিপ্লোম্যাসি', সাম্প্রতিক দেশকাল, ২৬ মে ২০১৬\nPosted by Ahmed Sharif at 21:30 8 comments:\nLabels: China, Geopolitics, India, Joint Military Exercise, Koushol, Maldives, Mauritius, Nepal, Seychelles, Sri Lanka, strategy, USA\nবাংলাদেশের সামরিক বাজেট নিয়ে নতুন করে চিন্তা করার সময় এসেছে\nমিয়ানমারের সামরিক প্যারেডে শোভা পাচ্ছে রাশিয়ায় তৈরি শক্তিশালী Kvadrat-M (Buk-M1) মিডিয়াম-রেঞ্জ এয়ার-ডিফেন্স মিসাইল। যুগের পর যুগ যুক্তরাষ্ট্র-ভারত-সমর্থিত সুশীলদের কথা শুনে সামরিক দিক থেকে পিছিয়ে পড়েছে বাংলাদেশ। বাংলাদেশের কিছু প্রভাবশালী পত্রিকা প্রতিদিনের খবরে তথাকথিত "সুশীল সমাজ"এর কিছু লোককে প্রতিদিন হাইলাইট করেছে। "খবর" বলে প্রকাশিত ঐসব বিবৃতি ঔপনিবেশিকদের রাজনৈতিক এজেন্ডা বাস্তবায়ন ছাড়া আর কিছুই করেনি। এই ঔপনিবেশিক এজেন্টদের রাষ্ট্রবিরোধী কর্মকান্ডের কারণে বাংলাদেশের সাথে তার প্রতিবেশী দেশগুলির সামরিক দিক থেকে বিরাট অসামঞ্জস্যতার সৃষ্টি হয়েছে।\nঔপনিবেশিক এজেন্টদের সামরিক বাহিনী-বিরোধী প্রপাগান্ডা\nযুগের পর যুগ যুক্তরাষ্ট্র-ভারত-সমর্থিত সুশীলদের কথা শুনে সামরিক দিক থেকে পিছিয়ে পড়েছে বাংলাদেশ। বাংলাদেশের কিছু প্রভাবশালী পত্রিকা প্রতিদিনের খবরে তথাকথিত "সুশীল সমাজ"এর কিছু লোককে প্রতিদিন হাইলাইট করেছে। "খবর" বলে প্রকাশিত ঐসব বিবৃতি ঔপনিবেশিকদের রাজনৈতিক এজেন্ডা বাস্তবায়ন ছাড়া আর কিছুই করেনি। বিশেষ করে নির্বাচনের সময়ে এই লোকগুলিকে দিয়ে মানুষের আবেগ যেদিকে যায় এমন সব কথাবার্তা বলিয়ে এদের পক্ষে বড় একটা সমর্থক গোষ্ঠী তৈরি করেছে। সময় সুযোগমত এরা সর্বদা বাংলাদেশের সামরিক শক্তি তৈরিতে বাধা দিয়েছে। যেকোন সামরিক উন্নয়ন পদক্ষেপকে অর্থনৈতিক উন্নয়নের অন্তরায় বলে উপস্থাপন করেছে, এবং সন্তর্পণে প্রতিবেশী দেশ ভারত বা মিয়ানমারের সামরিক শক্তির উন্নয়নের ব্যাপারগুলিকে এড়িয়ে গিয়েছে। এরা তৈরি করেছে সামরিক-বেসামরিক বিভেদ। সমাজের প্রভাবশালী মহলের মাঝ থেকে কেউ যেন সামরিক বাহিনী সদস্য হয়ে না যায়, তারা সেটা নিশ্চিত করার চেষ্টা করেছে। এমন একটা চিন্তা দেয়ার চেষ্টা করেছে যে 'ভালো ঘরের ছেলেপেলার মিলিটারিতে কেন যাবে'!!\nবাংলাদেশের ক্যান্টনমেন্টগুলি জায়গা নষ্ট করছে বলে একজন তথাকথিত মানবাধিকারকর্মী সাংবাদিক সন্মেলন করে বলেন যে, "বাংলাদেশে জমির দাম সাংঘাতিক। জমি তো সোনার চেয়েও দামি বাংলাদেশে।... এতো বিশাল জমি তাদের আবাসনের জন্য কেন দরকার? হাজার হাজার একর জমি তারা নিয়ে নিয়েছে তাদের বাসস্থানের জন্য। - কেন?" তাদের কথায়, সেনানিবাস প্রতিষ্ঠার নামে একের পর এক বসত ভিটা, কৃষিজমি, বনভূমি, জলাধার বেআইনিভাবে বেহাত হচ্ছে। দেশের প্রতিরক্ষার উন্নয়নের চাইতে দেশের সেকুলার সাংস্কৃতিক উন্নয়ন (নাচ-গান-কবিতা আবৃত্তি) তাদের কাছে সর্বদাই বেশি গুরুত্বপূর্ণ ঠেকেছে। আরেক দল আবার পরিবেশ আন্দোলনের নাম করে জাতীয় গুরুত্বপূর্ণ বিভিন্ন প্রজেক্টের উন্নয়ন কর্মকান্ডকে (বিদ্যুৎকেন্দ্র, স্ট্র্যাটেজিক শিল্পকারখানা) বাধাগ্রস্ত করতে "পরিবেশ দূষণ"এর নামে আদালতে মামলা করে কাজের স্থগিতাদেশ নিয়ে এসেছে। আবার সামরিক ক্রয়ের কথা শুনলেই পত্রিকায় এর বিরুদ্ধে বিবৃত দিয়েছে এরা। "স্বচ্ছতার অভাব"এর কথা বলে সামরিক ক্রয় বাধাগ্রস্ত করতে চেয়েছে বারংবার। তথাকথিত দূর্নীতি-বিরোধী সংস্থার পক্ষ থেকে বলা হয়েছে যে "সামরিক খাতে বাংলাদেশের দুর্নীতির ঝুঁকি রয়েছে। জাতীয় নিরাপত্তা-সম্পর্কিত গোপন বিষয়গুলো সম্পর্কে সংসদে যেমন কোনো তথ্য প্রকাশ করা হয় না, তেমনি নিরাপত্তা খাতের বার্ষিক হিসাবের নিরীক্ষা প্রতিবেদন নিয়েও কোনো বিতর্কের প্রমাণ মেলে না।"\nএজেন্টরা বাংলাদেশকে ঘোরের মাঝে রেখে দুর্বল করেছে\nএই ঔপনিবেশিক এজেন্টদের রাষ্ট্রবিরোধী কর্মকান্ডের কারণে বাংলাদেশের সাথে তার প্রতিবেশী দেশগুলির সামরিক দিক থেকে বিরাট অসামঞ্জস্যতার সৃষ্টি হয়েছে। এর ফলে বাংলাদেশের কূটনৈতিক ধারও অনেক কমে গেছে। কূটনৈতিক ভাষার পেছনে সামরিক শক্তি যে প্রচ্ছন্ন হুমকি বহণ করে, সেটা অন্য কিছুতে সম্ভব নয়। বাংলাদেশ যে এক্ষেত্রে তার প্রতিবেশীদের থেকে পিছিয়ে আছে, তা সীমান্ত হত্যা, সীমান্ত প্রহরার বাহিনীর মাঝে গোলা বিনিময়, সমুদ্র ও আকাশাসীমা লংঘন, ইত্যাদি ঘটনায় মোটামুটি পরিষ্কার। মিয়ানমারের সাথে রোহিঙ্গা উদ্বাস্তুদের নিয়ে সাম্প্রতিক উত্তেজনাকে মিয়ানমার গুরুত্ব দেয়নি একেবারেই। একে তো মিয়ানমার যুক্তরাষ্ট্র এবং ভারতের কাছ থেকে সমর্থন পেয়েছে, অন্যদিকে চীন এবং রাশিয়াও যে কিছু বলবে না, সেটা মিয়ানমার জানে। একইসাথে তারা এটাও টের পেয়েছে যে বাংলাদেশের সামরিক বাহিনী মিয়ানমারকে সরাসরি চ্যালেঞ্জ করবে না। যেকারণে রাখাইনে সামরিক অভিযান তারা চালিয়েই গেছে।\nনিজ দেশে তৈরি মিয়ানমার নৌবাহিনীর অত্যাধুনিক ফ্রিগেট 'সিন-ফায়ু-সিন'। নৌবাহিনীর স্বয়ংসম্পূর্ণতার দিক থেকে মিয়ানমার বাংলাদেশের চাইতে বহু বছর এগিয়ে আছে। যতদিনে বাংলাদেশ ৫০মিটারের পদ্মা-ক্লাসের প্যাট্রোল বোট তৈরি শুরু করেছে, ততোদিনে মিয়ানমার ১০৬মিটার স্টেলথ ফ্রিগেট তৈরিতে বেশ অনেকদূর এগিয়ে গেছে। বাংলাদেশে তৈরি 'দুর্জয়'-ক্লাসের জাহাজগুলি এখনো অপারেশনাল হয়নি; অথচ মিয়ানমারের স্টেলথ ফ্রিগেটগুলি অলরেডি কমিশন্ড হয়ে গেছে।\nমিয়ানমার নৌবাহিনী - বঙ্গোপসাগরে বাংলাদেশকে সরাসরি চ্যালেঞ্জ করেছে\nমিয়ানমারের সামরিক উন্নয়ন তাদের নেতৃত্বের আত্মবিশ্বাস বাড়িয়ে দিয়েছে। ইতোমধ্যেই মিয়ানমার তার সামরিক ইন্ডাস্ট্রিকে বেশ ভালোই উন্নয়ন করেছে। নিজেদের সামরিক গাড়ি বানানো ছাড়াও নৌবাহিনীর জন্যে ফ্রিগেট, কর্ভেট, ওপিভি, মিসাইল বোট, টর্পেডো বোট এবং ল্যান্ডিং ক্রাফট তৈরি করছে তারা। '৯০-এর দশকের শুরুতে যখন দ্বিতীয়বারের মতো রোহিঙ্গা সমস্যা শুরু হয়, তখনই তারা বাংলাদেশের নৌবাহিনীকে ব্যালান্স করার নিমিত্তে যুদ্ধজাহাজ তৈরি শুরু করে। ১৯৯৬ সাল থেকে ২০১২ সালের মাঝে তারা ৪৫ মিটার লম্বা ২০টি যুদ্ধজাহাজ তৈরি করেছে যেগুলির ১১টি সজ্জিত হয়েছে চীনে তৈরি সি-৮০২ সারফেস-টু-সারফেস মিসাইল দিয়ে। শুধু তা-ই নয়, এগুলির অনেকগুলিরই নিজস্ব বিমান-প্রতিরক্ষা রয়েছে। 'ইগলা' সারফেস-টু-এয়ার মিসাইল দেখা যায় এগুলির অনেকগুলির উপরেই।\nমিয়ানমার ‘আনাওইয়াহতার’-ক্লাসের ৭৭ মিটার লম্বা দু'টা কর্ভেটও বেশ আগেই তৈরি করেছে। পরে সেগুলিকে আরও উন্নত করেছে; মিসাইল-সজ্জিত করেছে সেগুলি। তাদের বানানো ফ্রিগেট 'অং জে ইয়া', ‘কায়ান সিথথার’ এবং 'সিন-ফায়ু-সিন' আর ৪৯ মিটার লম্বা মিসাইল বোটের ডিজাইন দেখলে বিশ্বাস করা দুষ্কর যে সেগুলি মিয়ানমারের মত তৃতীয় বিশ্বের একটা দেশে তৈরি। ৮০মিটার লম্বা লেটেস্ট কর্ভেট 'তাবিনশয়েতি' এবং নতুন তৈরি অফশোর প্যাট্রোল ভেসেলও লেটেস্ট ডিজাইন ফলো করেছে। এগুলির প্রায় সকল জাহাজেই জাহাজ-ধ্বংসী সারফেস-টু-সারফেস মিসাইল বসানো হয়েছে। শুধু ১৭টা মিসাইল বোটেই বসানো রয়েছে ৫৬টা সি-৮০২ মিসাইল। ৫টা ফ্রিগেটে ৪০টা, ৩টা কর্ভেটে ১২টা মিসাইল এবং ৪৯মিটারের মিসাইল বোটে আরও ৪টা; মোট কমপক্ষে ১১২টা মিসাইল। বাংলাদেশ নৌবাহিনীর ৪টা গাইডেড-মিসাইল ফ্রিগেট বহন করে ৩২টা মিসাইল; ৬টা কর্ভেট-এলপিসি বহন করে ২৪টা মিসাইল; আর পুরোনো ৯টা মিসাইল বোট বহন করে ২৬টা মিসাইল; মোট ৮২টা মিসাইল। বলা বাহুল্য যে নৌবাহিনীর স্বয়ংসম্পূর্ণতার দিক থেকে মিয়ানমার বাংলাদেশের চাইতে বহু বছর এগিয়ে আছে। যতদিনে বাংলাদেশ ৫০মিটারের পদ্মা-ক্লাসের প্যাট্রোল বোট তৈরি শুরু করেছে, ততোদিনে মিয়ানমার ১০৬মিটার স্টেলথ ফ্রিগেট তৈরিতে বেশ অনেকদূর এগিয়ে গেছে। বাংলাদেশে তৈরি 'দুর্জয়'-ক্লাসের জাহাজগুলি এখনো অপারেশনাল হয়নি; অথচ মিয়ানমারের স্টেলথ ফ্রিগেটগুলি অলরেডি কমিশন্ড হয়ে গেছে। মিয়ানমার চীনের কাছ থেকেও টাইপ ০৫৩-এর দু'টা ফ্রিগেট কিনেছে। মিসাইল বোট এবং অনান্য বোটও কিনেছে। এখন ভারত চাইছে মিয়ানমারের কাছে অফশোর প্যাট্রোল বোট বিক্রি করতে। মিয়ানমার সাবমেরিন কেনার চেষ্টাতেও আছে। আর সেটা কিনে ফেললে বাংলাদেশের আর কোন এডভান্টেজ থাকছে না মিয়ানমার নৌবাহিনীর সাথে।\nমিয়ানমারের বিমান প্রতিরক্ষা বাংলাদেশ বিমান বাহিনীকে দূরে রাখবে\nবিমান প্রতিরক্ষায় মিয়ানমার আরও বেশি এগিয়ে বাংলাদেশ থেকে। বাংলাদেশের সবে-ধন নীলমণি ৮টা মিগ-২৯ বিমান মিয়ানমারের ৩১টা মিগের সাথে কতটা প্রতিযোগিতা দিতে সক্ষম হবে, তা নিয়ে যে কেউ আলোচনা করবেন। মিয়ানমার আকাশ-প্রতিরক্ষার জন্যে মিডিয়াম রেঞ্জের (৩০ থেকে ৫০কিঃমিঃ) রুশ Pechora-2M (S-125/SA-3), রাশিয়ার Kvadrat-M (Buk-M1) এবং চীনের KS-1/HQ-12 বিমান-ধ্বংসী সারফেস-টু-এয়ার মিসাইল মোতায়েন করেছে। শর্ট রেঞ্জের Igla-S (SA-24) মিসাইল দিয়েও ভরিয়ে ফেলেছে সেনাবাহিনী। ২০০০ সালের শুরুতেই মিয়ানমার Myanmar Integrated Air Defence System (MIADS) প্রতিষ্ঠা করে। ২০১০ সালে সারাদেশে অপটিক্যাল ফাইবার নেটওয়ের্কের সাথে যুক্ত হয় এই এয়ার ডিফেন্স সিস্টেম, যার ফলে মিয়ানমারের সকল বিমানবন্দর, বিমান ইউনিট, রাডার ইউনিট, এয়ার ডিফেন্স মিসাইল এবং আর্টিলারি-সহ বিমান প্রতিরক্ষার সকল কিছু একটা সিস্টেমের অন্তর্গত হয়।\nমিয়ানমার যদিও বহুকাল যুক্তরাষ্ট্রের হুমকির মাঝে ছিল, তদুপরি সে কিন্তু তার বিমান প্রতিরক্ষাকে কেবল সাম্প্রতিক সময়েই উন্নত করেছে; এবং এখনও উন্নত করে যাচ্ছে। এয়ার ডিফেন্স সিস্টেমগুলি বেশ মডার্ন এবং মোবাইল। যেকোন সময়ে দরকারে যেকোন স্থানে মোতায়েন করা যায়। মিয়ানমারের এই বিমান-প্রতিরক্ষা ব্যবস্থার বিপক্ষে বাংলাদেশ বিমান বাহিনীর ফাইটারগুলিকে পাঠালে কয়েকটা বিমান হারানোটা অসম্ভব কিছু ছিল না। তখন বাংলাদেশের আকাশ প্রতিরক্ষার দুর্বলতার সর্বোচ্চ অবস্থা সকলের কাছে বেরিয়ে যেতো।\n২০১৫ সালের এই ছবিতে মিয়ানমার সেনাবাহিনীর চীনে তৈরি মিডিয়াম-রেঞ্জের KS-1/HQ-12 বিমান-ধ্বংসী সারফেস-টু-এয়ার মিসাইল দেখা যাচ্ছে। মিয়ানমার যদিও বহুকাল যুক্তরাষ্ট্রের হুমকির মাঝে ছিল, তদুপরি সে কিন্তু তার বিমান প্রতিরক্ষাকে কেবল সাম্প্রতিক সময়েই উন্নত করেছে; এবং এখনও উন্নত করে যাচ্ছে। এয়ার ডিফেন্স সিস্টেমগুলি বেশ মডার্ন এবং মোবাইল। যেকোন সময়ে দরকারে যেকোন স্থানে মোতায়েন করা যায়। মিয়ানমারের এই বিমান-প্রতিরক্ষা ব্যবস্থার বিপক্ষে বাংলাদেশ বিমান বাহিনীর ফাইটারগুলিকে পাঠালে কয়েকটা বিমান হারানোটা অসম্ভব কিছু ছিল না। তখন বাংলাদেশের আকাশ প্রতিরক্ষার দুর্বলতার সর্বোচ্চ অবস্থা সকলের কাছে বেরিয়ে যেতো।\nমিয়ানমার সেনাবাহিনী - পুরোপুরি ডিফেন্সিভ\nমিয়ানমারের সেনাবাহিনী বেশ ভালো অভিজ্ঞতাসম্পন্ন। বহু বছর মিয়ানমারের বিভিন্ন জাতি-গোষ্ঠীর সাথে যুদ্ধ করতে করতে তাদের অভিজ্ঞতা কম হয়নি। তবে তাদের পুরো সেনাবাহিনীই মোটামুটিভাবে কাউন্টার ইনসার্জেন্সিতে এক্সপার্ট; এবং ওটাই তারা পারে।\n৩০০-এর বেশি লাইট ইনফ্যান্ট্রি ব্যাটালিয়ন রয়েছে মিয়ানমারের সেনাবাহিনীতে, যার একেকটার সদস্যসংখ্যা ৫০০-এর মতো। ১৪টা রিজিওনাল কমান্ড এবং ১০টা লাইট ইনফ্যান্ট্রি ডিভিশন (১০টা ব্যাটালিয়নে একটা ডিভিশন) অধীনে এই ব্যাটালিয়নগুলি সারাদেশে ছড়িয়ে ছিটিয়ে রয়েছে। দেশকে বহু খন্ডে বিচ্ছিন্ন হয়ে যাওয়া থেকে বাঁচানোই এদের উদ্দেশ্য। আশেপাশের দেশে অপারেশন চালাবার মতো সক্ষমতা মিয়ানমারের সেনাবাহিনীর নেই। তাদের বাহিনী পুরোপুরিই ডিফেন্সিভ। এক অঞ্চল থেকে অন্য অঞ্চলে সৈন্য পাঠানোটা নির্ভর করবে একেক অঞ্চলের বিচ্ছন্নতাবাদীদের সাথে যুদ্ধের অবস্থার প্রেক্ষিতে।\nসাম্প্রতিক সময়ে এর বাইরে তারা যে সক্ষমতাগুলি অর্জন করেছে তার মধ্যে মূল হলো আর্টিলারি, সাঁজোয়া ইউনিট এবং এয়ার ডিফেন্স। এগুলি ইনসার্জেন্সিতে যতটা না বেশি ব্যবহৃত হবে, তার চাইতে বেশি ব্যবহৃত হবে আশেপাশের প্রতিবেশীদের ভয় দেখিয়ে দূরে রাখতে। একসময় শুধুমাত্র চীনের ছত্রছায়ায় থাকার সময়ে মিয়ানমার সবসময়েই ভয়ে থাকতো যে যুক্তরাষ্ট্র হয়তো কখনো তাদের উপরে সামরিক হামলা করে বসবে। তবে অং সান সু কি-র ক্ষমতায় আসার পর থেকে মিয়ানমারের সেই ভয়টুকু নেই। তবে আশেপাশের দেশগুলির (চীন, থাইল্যান্ড, ভারত) ইন্ধনপ্রাপ্ত বিচ্ছিন্নতাবাদী গোষ্ঠীরা রয়েই গেছে। তাদের রয়েছে বিশাল সুগঠিত সামরিক বাহিনী। এদের বিরুদ্ধে যুদ্ধ করতে গিয়েই মিয়ানমারের সামরিক বাহিনী হয়েছে এক্সপার্ট। তবে বাইরের যেকোন সেনাবাহিনীর বিরুদ্ধে কঠিন প্রতিরোধ গড়ার ক্ষমতা তাদের রয়েছে।\nপ্রায় ৪৫০-এর মতো ট্যাঙ্ক মিয়ানমারের সেনাবাহিনী মোতায়েন করতে সক্ষম। এর মাঝে ৫০টা চীনের MBT-2000, ১২০টার মতো ইউক্রেনের T-72S, ৮০টার মতো চীনা Type 69-II, ১৬০এর মতো চীনা Type 59D, এবং ৫০টার মতো চীনা Type 63 লাইট ট্যাঙ্ক। এর সাথে রয়েছে হাজার খানেকের মতো আর্মার্ড পার্সোনেল ক্যারিয়ার, ১৮০-২০০-এর মতো সেলফ-প্রপেল্ড আর্টিলারি এবং একটা বড় সংখ্যক টানা আর্টিলারি। সাম্প্রতিক সময়ে মিয়ানমারের বিদ্রোহীদের বিরুদ্ধে মিয়ানমার সেনাবাহিনী সফলভাবে এই আর্টিলারির ব্যাপক ব্যবহার করেছে।\nমিয়ানমার সেনাবাহিনীর T-72S ট্যাঙ্ক। মিয়ানমারের সেনাবাহিনী বেশ ভালো অভিজ্ঞতাসম্পন্ন। বহু বছর মিয়ানমারের বিভিন্ন জাতি-গোষ্ঠীর সাথে যুদ্ধ করতে করতে তাদের অভিজ্ঞতা কম হয়নি। তবে তাদের পুরো সেনাবাহিনীই মোটামুটিভাবে কাউন্টার ইনসার্জেন্সিতে এক্সপার্ট; এবং ওটাই তারা পারে। তবে বাইরের যেকোন সেনাবাহিনীর বিরুদ্ধে কঠিন প্রতিরোধ গড়ার ক্ষমতা তাদের রয়েছে।\nমিয়ানমারের দুর্বল ভূকৌশলগত অবস্থান - বাংলাদেশ কিছুই করতে পারলো না!\nমিয়ানমারের সেনাবাহিনীকে অভ্যন্তরীণ বিচ্ছিন্নতাবাদীদের থেকে দেশ বাঁচাতে ডিফেন্সিভ-ভাবে তৈরি করা হয়েছে। আর ভৌগোলিকভাবে দুর্বল অবস্থানে থাকায় আরাকানে খুব একটা সহজে মিয়ানমার সেনাবাহিনীর সেনা মোতায়েন সম্ভব নয়। তবে আরাকানকে ধরে রাখার যথেষ্ট সক্ষমতা মিয়ানমারের সেনাবাহিনীর আছে, যদি অন্য সার্ভিসগুলি তাদের ঠিকমতো সহায়তা করে।\nঅন্যদিকে মিয়ানমারের বিমান প্রতিরক্ষার বেশিরভাগটাই মিয়ানমারের পক্ষে আরাকান এবং এর আশেপাশে মোতায়েন করা সম্ভব; কারণ এগুলি বিচ্ছিন্নতাবাদীদের বিরুদ্ধে কমই ব্যবহৃত হয়। মিয়ানমার নৌবাহিনীর বেলাতেও একই কথা। এই অবস্থানে পরিবর্তন আসতে পারে যদি মিয়ানমারের দক্ষিণে মালয়েশিয়া এবং ইন্দোনেশিয়া মিয়ানমারের বিরুদ্ধে কঠোর অবস্থানে দাঁড়ায়। তাহলে মিয়ানমার তার বিমান এবং নৌবাহিনীর পুরোটা একত্রে মোতায়েন করতে সক্ষম হবে না।\nতবে মূল কথা হলো, মিয়ানমার অত্যন্ত দুর্বল ভূকৌশলগত অবস্থানে থেকেও বাংলাদেশ মিয়ানমারকে কোন রকম ভীতি প্রদর্শন করতেই সক্ষম হলো না। মিয়ানমার জানে যে বাংলাদেশের সামরিক বাহিনীর পক্ষে মিয়ানমারকে চ্যালেঞ্জ করা সম্ভব নয়। আর একইসাথে কূটনৈতিক অঙ্গনে যুক্তরাষ্ট্র-ভারত-চীন-রাশিয়া সকলেই মিয়ানমারকে সমর্থন দিয়েছে। রোহিঙ্গাদের প্রায় সকলকেই সমূলে উৎপাটন করার দৃশ্য তথাকথিত বিশ্ব-নেতৃত্ব উপভোগ করেছে। বাংলাদেশের নাকের ডগা দিয়ে নরেন্দ্র মোদি মিয়ানমার গিয়ে স্ট্র্যাটেজিক চুক্তি করে আসলেন। আর তুরস্কের এরদোগান কৌশলগত দিক থেকে কোন সমর্থন না দিয়ে তার পত্নীর চোখের পানিতে তার কর্মসম্পাদন করলেন। পাকিস্তানে যুক্তরাষ্ট্রের এজেন্টরা বাংলাদেশকে যুদ্ধবিমান না দিয়ে দিলেন মিয়ানমারকে! ইন্দোনেশিয়া যুদ্ধজাহাজ না পাঠিয়ে পাঠালো পররাষ্ট্রমন্ত্রীকে, আর মালয়েশিয়া পাঠালো শুধুমাত্র ত্রাণ।\nচোখের পানি, ত্রাণসামগ্রী, আর "মানবতার আহ্বান"এ মিয়ানমার চাপ বোধ করবে না। জাতিসংঘে গিয়ে যুক্তরাষ্ট্র-ভারত আর চীন-রাশিয়ার মারামারি দেখার সময় নেই কারুর। এখন সময় এসেছে বাংলাদেশের কূটনীতিতে ব্যাপক পরিবর্তন আনার। বাংলাদেশের পররাষ্ট্রনীতি মালদ্বীপের মতো হতে পারে না। সুশীলদের "চাপে" প্রতি বছর দুই ফোঁটা করে সামরিক বাজেট বৃদ্ধির দিন শেষ! 'ব্লু ইকনমি', 'ম্যারিটাইম নেশন', ফোর্সেস গোল-২০৩০' - এগুলি বাকওয়াজ হয়ে থাকবে, যদি বাংলাদেশের সামরিক বাহিনীর সদস্যকে কাপড় খুলে লুঙ্গি পড়িয়ে অপমান করা হয় বা ১৭ বার কোন বাধা ছাড়াই আকাশসীমা লঙ্গন করা হয়। ভিক্ষাবৃত্তি আর অপমান হজম করা বাংলাদেশের মানুষের কাছে সমরশক্তির উন্নয়নের চাইতে বেশি আকর্ষণীয় হলো কবে থেকে?\nসুশীলদের শান্তিপূর্ণ নীতি পরিহার করার সময়ে এসেছে\nচোখের পানি, ত্রাণসামগ্রী, আর "মানবতার আহ্বান"এ মিয়ানমার চাপ বোধ করবে না। জাতিসংঘে গিয়ে যুক্তরাষ্ট্র-ভারত আর চীন-রাশিয়ার মারামারি দেখার সময় নেই কারুর। এখন সময় এসেছে বাংলাদেশের কূটনীতিতে ব্যাপক পরিবর্তন আনার। বাংলাদেশের পররাষ্ট্রনীতি মালদ্বীপের মতো হতে পারে না। বাংলাদেশ তার নিজের পররাষ্ট্রনীতির ফলকে ভারত-চীনের হাতেও তুলে দিতে পারে না। যুক্তরাষ্ট্রের ক্রীড়ণক হয়ে সকলের দ্বারে দ্বারে ভিক্ষাবৃত্তিও করতে পারে না। তবে তার সামরিক শক্তিকে সত্যিকার অর্থে বলীয়ান করে সারা বিশ্বকে তার অবস্থান জানান দিতে পারে। সুশীলদের "চাপে" প্রতি বছর দুই ফোঁটা করে সামরিক বাজেট বৃদ্ধির দিন শেষ! এভাবে এগুলে ভারত খুব সহজেই মিয়ানমারকে দিয়েই বাংলাদেশকে ব্যালান্স করে রাখবে চিরকাল। 'ব্লু ইকনমি', 'ম্যারিটাইম নেশন', ফোর্সেস গোল-২০৩০' - এগুলি বাকওয়াজ হয়ে থাকবে, যদি বাংলাদেশের সামরিক বাহিনীর সদস্যকে কাপড় খুলে লুঙ্গি পড়িয়ে অপমান করা হয় বা ১৭ বার কোন বাধা ছাড়াই আকাশসীমা লঙ্গন করা হয়। ভিক্ষাবৃত্তি আর অপমান হজম করা বাংলাদেশের মানুষের কাছে সমরশক্তির উন্নয়নের চাইতে বেশি আকর্ষণীয় হলো কবে থেকে?\nPosted by Ahmed Sharif at 08:50 8 comments:\nLabels: Bangladesh, Defence Budget, Geopolitics, Military, Myanmar, Rohingya\nঅবাধ্য মিয়ানমার, আর নিম্নগামী বাংলাদেশ…\n২৩শে জুলাই ২০১৭। আরব সাগরে নৌ-মহড়ায় তুর্কী জাহাজ 'গিরেসুন' এবং পাকিস্তানী জাহাজ 'সাইফ'। তুরস্কের এরদোগান বাংলাদেশের প্রেসিডেন্টকে ফোন করেছেন; কিন্তু মাত্র কিছুদিন আগেই ২৯শে জুন ২০১৭-তে তুরস্ক আরব সাগরে Combined Task Force 151- নামের মাল্টিন্যাশনাল ম্যারিটাইম ফোর্সের কমান্ডার নিযুক্ত হয়েছে চার মাসের জন্যে (পঞ্চম বারের মতো)। তুরস্কের এরদোগানের জন্যে আরব সাগর টহল দেয়াটা যতটা না গুরুত্বপূর্ণ, তার চাইতে মিয়ানমারের মুসলিমদের রক্ষা করাটা অবশ্যই বেশি গুরুত্বপূর্ণ নয়।\nরোহিঙ্গাদের আর্তনাদ আর এরদোগানের মায়াকান্না...\nমিয়ানমারের মুসলিমদের আর্তনাদ যেমন মানুষ সহ্য করতে পারছে না, ঠিক তেমনি মিয়ানমারের ধৃষ্টতাও সহ্য করা কঠিন হয়ে যাচ্ছে। মিয়ানমারকে একের পর এক সুযোগ দিয়ে এমন একটা অবস্থানে নিয়ে যাওয়া হয়েছে, যেখানে মিয়ানমার বেয়াড়া পশুর মতো আচরণ করছে। অবশ্য যেহেতু সেই সুযোগ মিয়ানমারকে বাংলাদেশ এবং মুসলিম বিশ্বের অনান্য দেশগুলির নেতৃত্বরাই দিয়েছেন, তাই কাকে দোষারোপ করা দরকার সে নিয়ে আলোচনা হতে পারে। এ দোষারোপের সংস্কৃতির মাঝেই কিছু লোক চাইছে “কিছু তো করেছি” বলে ভালো সাজতে এবং রাজনৈতিক সুবিধা নিতে। তুরস্ক, ইন্দোনেশিয়া এবং মালয়েশিয়া এক্ষেত্রে উদাহরণ হিসেবে চলে আসবে। তুরস্কের এরদোগান বাংলাদেশের প্রেসিডেন্টকে ফোন করেছেন; কিন্তু মাত্র কিছুদিন আগেই ২৯শে জুন ২০১৭-তে তুরস্ক আরব সাগরে Combined Task Force 151- নামের মাল্টিন্যাশনাল ম্যারিটাইম ফোর্সের কমান্ডার নিযুক্ত হয়েছে চার মাসের জন্যে (পঞ্চম বারের মতো)। তুরস্কের এরদোগানের জন্যে আরব সাগর টহল দেয়াটা যতটা না গুরুত্বপূর্ণ, তার চাইতে মিয়ানমারের মুসলিমদের রক্ষা করাটা অবশ্যই বেশি গুরুত্বপূর্ণ নয়। অবশ্য সেটা খুব সহজেই বোঝা যাবে তুরস্কের সীমান্তে সিরিয়া-ইরাকের ধ্বংসের কাহিনী দেখে। এরদোগান চেয়ে চেয়ে লাখো মুসলিমের সমাধি দেয়া দেখেছেন। বিশাল সামরিক বাহিনী ঘরে পুষে রেখে এই হত্যাকান্ড দেখা মানে এতে অংশগ্রহণ করা। অবশ্য তিনি সিরিয়াতে সরাসরিও অংশগ্রহণ করেছেন। আলেপ্পোর যুদ্ধটা হঠাত শেষ হওয়ার পেছনে এরদোগানের অবদান যথেষ্ট। ‘অপারেশন ইউফ্রেটিস শিল্ড’-এর নাম করে আলেপ্পো থেকে আসাদ-বিরোধীদের একটা বড় অংশকে এরদোগান বের করে নিয়ে আসেন; আর ঐ সময়েই আলেপ্পোর দখল নেয় আসাদ-বাহিনী। মুখে আসাদের বিরুদ্ধাচরণ করে তিনি আসাদের সাথেই হাতে-হাত মিলিয়ে কাজ করেছেন; মুসলিম নিধনে সহায়তা দিয়েছেন। বাংলাদেশের ব্যাপারে এরদোগানের কাছে একটা বিশেষ রাজনৈতিক দলের কয়েকটা যুদ্ধপরাধীকে বাঁচানোর জন্যে ফোন কল করাটা রোহিঙ্গা ইস্যুতে সরাসরি দরকারি সহায়তার চাইতে বেশি গুরুত্বপূর্ণ ছিল। এই এরদোগানের কাছ থেকে আশা করা যায় কতটুকু?\nতুরস্ক বাংলাদেশকে বলছে যে বাংলাদেশ মিয়ানমারের মুসলিমদের থাকার ব্যবস্থা করে দিক; তুরস্ক তাদের জন্যে অর্থ সরবরাহ করবে। অবশ্য এরদোগানের এমন ভালো সাজার ইতিহাস তো রয়েছেই। সিরিয়ার মানুষের পক্ষে যুদ্ধ না করে তিনি যুদ্ধ চলতে দিয়েছেন এবং যুদ্ধক্ষেত্র থেকে পালিয়ে আসা মানুষদের জন্যে শরণার্থী শিবির তৈরি করে নিজে ভালো সাজার চেষ্টা করেছেন। আসলে ইরাক-সিরিয়ার মুসলিমদের মতো মিয়ানমারের মুসলিমদেরও দরকার নেই শরণার্থী শিবিরের; তাদের দরকার একজন অভিভাবকের, যিনি দায়িত্ব নেবেন মুসলিমদের এবং শত্রুর মুখের উপরে বলবেন – “আমার মুসলিম ভাইদের গায়ে আর একটা আচর লাগলে আমি তোমার হাত কেটে ফেলবো”। এরদোগান সেই নেতা হবার মতো ব্যক্তিত্ব দেখাতে পারেননি। তুরস্কের ব্যর্থ অভ্যুত্থানের সময় অভ্যুত্থান প্রচেষ্টাকারীদের পক্ষে তুরস্কের মার্কিন বিমান ঘাঁটি থেকে এফ-১৬ যুদ্ধ বিমান ওড়ার পরেও এরদোগান আমেরিকাকে সবচাইতে বড় শত্রু হিসেবে চিহ্নিত করতে ব্যর্থ হয়েছেন। ২০১০ সালে গাজায় ইস্রাইলী অভিযানের সময়ে ইস্রাইলের আক্রমণে কয়েকজন তুর্কী সৈন্য নিহত হন। এরদোগান তাদের জন্যে শুধুমাত্র “হিরোস ফিউনেরাল” দিয়েছেন! ছয় বছর পরে ইস্রাইলের সাথে আবারও সম্পর্ক স্বাভাবিক করে নিয়েছেন। এই এরদোগানের কাছ থেকে আশা করা কঠিন যে তিনি ফোন দেবেন মালয়েশিয়া এবং ইন্দোনেশিয়ার প্রেসিডেন্টকে এবং বলবেন যে, ‘তোমরা তোমাদের নৌবাহিনী থেকে দু’টা করে ফ্রিগেট এবং বিমান বাহিনী থেকে ৪টা করে ফাইটার জেট বাংলাদেশে পাঠাও। আমি আরব সাগর থেকে তুরস্কের নৌবাহিনীর জাহাজ বঙ্গোপসাগরে পাঠাচ্ছি; সাথে পাকিস্তানের নৌবাহিনীর দু’টা জাহাজ পাঠানোর ব্যবস্থা করছি। আর আমি বাংলাদেশকে বলে দিচ্ছি আমাদের এই অভিযানে সর্বোচ্চ সহযোগিতা করার জন্যে’। সিরিয়ার মানুষের দিক থেকে মুখ ঘুরিয়ে নেয়া এবং ইস্রাইলকে বন্ধু মনে করা এরদোগান এই ফোন কল করতে পারবেন?\nম্যানিলাতে অং সান সু কি-র সাথে মিলিত হয়েছিলেন ইন্দোনেশিয়ার প্রেসিডেন্ট উইদোদো। ইন্দোনেশিয়া এবং তুরস্ক তাদের পররাষ্ট্রমন্ত্রীদের বাংলাদেশে পাঠাচ্ছে। মন্ত্রীদের এই সফর কি শুধু তাদের দেশের মানুষগুলিকে এবং সামরিক বাহিনীর সদস্যদের ঠান্ডা রাখার উদ্দেশ্যে, না সঠিক কোন পদক্ষেপ নেবার উদ্দেশ্যে? ইন্দোনেশিয়ার পররাষ্ট্রমন্ত্রী এর আগের দফায়ও বাংলাদেশে এসেছিলেন। তবে তার তখনকার সফর যে লোক দেখানোই ছিল, তা এই সমস্যার পূণরাবৃত্তি দেখলেই বোঝা যায়। এবারও কি সেই লোক দেখানো সফর? তুরস্কের ক্ষেত্রেও কি তা-ই? মুসলিম দেশগুলির মানুষের মাঝে যখন প্রচন্ড ক্রোধের সৃষ্টি হচ্ছে, তখন উনারা কি সেকুলার গণতন্ত্রের “পুরষ্কৃত” কন্যা অং সান সু কি-র সাথে চা-নাস্তা খেয়েই সময় পার করবেন?\nসবাই আসছেন অং সান সু কি-র সাথে চা-নাস্তা খেতে...\nতুরস্ক-মালয়েশিয়া-ইন্দোনেশিয়া-পাকিস্তানের মানুষ এবং সেসব দেশের রাষ্ট্রীয় পদের লোকজন কিন্তু মিয়ানমারের মুসলিমদের এই অবস্থা সহ্য করতে পারছেন না। বাংলাদেশেও এর ব্যতিক্রম নয়। এই অবস্থায় ইন্দোনেশিয়া এবং তুরস্ক তাদের পররাষ্ট্রমন্ত্রীদের বাংলাদেশে পাঠাচ্ছে। মন্ত্রীদের এই সফর কি শুধু তাদের দেশের মানুষগুলিকে এবং সামরিক বাহিনীর সদস্যদের ঠান্ডা রাখার উদ্দেশ্যে, না সঠিক কোন পদক্ষেপ নেবার উদ্দেশ্যে? ইন্দোনেশিয়ার পররাষ্ট্রমন্ত্রী এর আগের দফায়ও বাংলাদেশে এসেছিলেন। তবে তার তখনকার সফর যে লোক দেখানোই ছিল, তা এই সমস্যার পূণরাবৃত্তি দেখলেই বোঝা যায়। এবারও কি সেই লোক দেখানো সফর? তুরস্কের ক্ষেত্রেও কি তা-ই? মুসলিম দেশগুলির মানুষের মাঝে যখন প্রচন্ড ক্রোধের সৃষ্টি হচ্ছে, তখন উনারা কি সেকুলার গণতন্ত্রের “পুরষ্কৃত” কন্যা অং সান সু কি-র সাথে চা-নাস্তা খেয়েই সময় পার করবেন?\nমিয়ানমারের সমস্যার সমাধানে মিয়ানমারের ভূরাজনীতি বোঝাটা গুরুত্বপূর্ণ। মিয়ানমার চীনের বলয়েই ছিল বহুকাল। তবে অং সান সু কি-র মাধ্যমে যুক্তরাষ্ট্র এবং ভারতের মিয়ানমারে প্রবেশ। এর পর থেকেই চীনের সাথে যুক্তরাষ্ট্র-ভারতের টানাপোড়েন শুরু। রাখাইনের উপকূলে Kyaukpyu বন্দরে চীন তৈরি করেছে গভীর সমুদ্রবন্দর, যেখানে মধ্যপ্রাচ্য থেকে জাহাজে করে আসা তেল ডাউনলোড হচ্ছে। সেখান থেকে হাজার মাইলের পাইপলাইন দিয়ে সেই তেল পৌঁছে যাচ্ছে চীনের মূল ভুখন্ডে। একইসাথে গ্যাস পাইপলাইনও তৈরি করা হয়েছে। এই পাইলাইনের মাধ্যমে চীন স্ট্র্যাটেজিক মালাক্কা প্রণালীকে বাইপাস করতে চাইছে। পাকিস্তানে গোয়াদর পোর্ট তৈরি করেও চীন একই সুবিধা চাইছে। যুক্তরাষ্ট্র চীনের এই প্রচেষ্টাকে বাধা দিচ্ছে। আর এই কাজে যুক্তরাষ্ট্রকে সহায়তা করছে ভারত। গোয়াদর পোর্ট পাকিস্তানের বালুচিস্তানে অবস্থিত, যেখানে ভারত বিচ্ছিন্নতাকামীদের সহায়তা দিচ্ছে। বিচ্ছিন্নতাকামীরা চীনা ইঞ্জিনিয়ারদের মেরে ফেলছে। তবে মিয়ানমারে ভারত আরও একটা কাজ করছে যুক্তরাষ্ট্রের হয়ে- বাংলাদেশকে ব্যালান্স করে রাখা, বা ব্যস্ত রাখা। ভারত মিয়ানমারের নৌবাহিনীর ফ্রিগেটগুলির জন্যে অত্যাধুনিক রাডার, সোনার এবং টর্পেডো সরবরাহ করেছে। প্রশ্ন হলো, নৌবাহিনী কেন? কারণ মিয়ানমারের নৌবাহিনী বাংলাদেশের বাণিজ্য রুটের উপরে চলাচলের সুযোগ পাবে। এই কাজে মিয়ানমারকে আরও কার্যক্ষম করে তুলতে ভারত তাদের নিয়মিত ট্রেনিং দিচ্ছে।\nতবে একটা ব্যাপার ভুলে গেলে চলবে না যে মিয়ানমারে চীন-ভারত-যুক্তরাষ্ট্র সকলেরই অর্থনৈতিক এবং রাজনৈতিক উদ্দেশ্য রয়েছে। তাই তারা কেউই মিয়ানমারকে ছেড়ে দিতে চায় না; প্রভাব রাখতে চায়। তাদের পূঁজিবাদী লক্ষ্যের আড়ালে পড়ে যাচ্ছে মিয়ানমারের মুসলিমদের নিধনের গল্প। তারা কেউই মিয়ানমারের মুসলিমদের বাঁচাতে আসবে না; বরং তারা বাংলাদেশকে বলবে রোহিঙ্গাদের বাংলাদেশের মাঝে থাকার জায়গা করে দিতে, যাতে তারা আরাম-আয়েশে মিয়ানমারে তাদের ব্যবসার প্রসার ঘটাতে পারে। তাদের জন্যে অর্থই সবকিছু, তাই তারা বাংলাদেশকে শধু অর্থই সাধবেন। ঠিক এরদোগানের তুরস্কের মতোই।\nসময় নষ্ট করার যতো পদ্ধতি...\nঅনেক ধরনের সমাধান দেয়া হচ্ছে বিভিন্ন দিক থেকে। এই সমাধানগুলির সুবিধা-অসুবিধা বুঝতে হলে এগুলির চিন্তার ভিত্তি নিয়ে কথা বলতে হবে।\n১। রোহিঙ্গাদের স্বাধীন দেশ দেয়া হোকঃ\nএই চিন্তাখানা এসেছে এই মনে করে যে এরকম একটা ছোট্ট দেশ তৈরি হলেও সেটা “স্বাধীন” হতে পারে। আর এখানে আরও ধরে নেয়া হচ্ছে যে যুক্তরাষ্ট্র-নিয়ন্ত্রিত বিশ্ব-ব্যবস্থা থেকে অনুমতি না নিলে একটা দেশ “স্বাধীন” হবে না। সুতরাং যুক্তরাষ্ট্র এবং তার মিত্রদের কাছ থেকে “স্বীকৃতি” পেতে হবে। বলাই বাহুল্য যে এই দেশগুলি রোহিঙ্গাদের উপরে অত্যাচার রোধে কিছুই করেনি। আর যে প্রশ্নটা করা হবে না তা হলো, এভাবে তৈরি হওয়া নতুন একটা দেশকে স্বীকৃতি দেয়া দেশের (যুক্তরাষ্ট্রের) দাসত্ব মেনে নিয়েই চলতে হবে। দেশটা যুক্তরাষ্ট্রের উপরে পুরোপুরি নির্ভর করবে, এবং মিয়ানমারের প্রতিবেশী হওয়ায় দেশটাকে প্রতিরক্ষার জন্যে সর্বদা যুক্তরাষ্ট্রের মুখাপেক্ষী থাকতে হবে।\n২। রোহিঙ্গা বিদ্রোহীদের অস্ত্র সহায়তা দেয়া হোকঃ\nএই চিন্তাখানা ধরে নিচ্ছে যে রোহিঙ্গা “মুক্তিযোদ্ধা”রা বাংলাদেশের মুক্তিযোদ্ধাদের মতোই যুদ্ধ করে দেশ “স্বাধীন” করে ফেলবে। এক্ষেত্রে সেই উপরের প্রশ্নখানারই পূণরাবৃত্তি হচ্ছে – “স্বাধীন” বলতে কি বোঝাচ্ছি আমরা? যুক্তরাষ্ট্রের “স্বীকৃতি” নিয়ে “স্বাধীন”?\nআর যদি যুক্তরাষ্ট্র-সমর্থিত নয় এমন কোন বিদ্রোহীদের অস্ত্র সরবরাহ দেয়া হয়, তবে কিন্তু বাংলাদেশকে “সন্ত্রাসী রাষ্ট্র” তকমা দেয়া হবে এবং “সন্ত্রাস তাড়ানো”র নাম করে ড্রোন হামলার শুরু হবে। বুঝতে বাকি থাকে না যে এই ড্রোন হামলা ভারতের মাটি থেকেই হবে।\nআর একই সময়ে একই মন্ত্রে দীক্ষিত হয়ে বাংলাদেশের অভ্যন্তরে ভারত-সমর্থিত কিছু লোক স্বাধীনতা দাবি করতে থাকবে, যাদেরকে অস্ত্র দিতে ভারতের দুই মিনিটও অপেক্ষা করতে হবে না। তখন “ব্লু ইকনমি”, “ডিজিটাল বাংলাদেশ”, “ফোর্সেস গোল-২০৩০” এগুলি বাদ দিয়ে “বাংলাদেশের বিভাজন” ঠেকাতে পুরোপুরি মনোনিবেশ করতে হবে।\n৩। মিয়ানমারের উপরে আন্তর্জাতিক চাপ সৃষ্টিঃ\nএই চিন্তাখানার অসারতা প্রমাণ করার দরকার কতটুকু রয়েছে, সেটা নিয়ে বরং কথা হতে পারে। আলোচনার পর আলোচনা হয়েছে মিয়ানমার সরকারের সাথে। কয়েক দশক পেরিয়ে গেলেও কোন সমাধান আসেনি। যে পশ্চিমা আন্তর্জাতিক চাপের কথা বলা হচ্ছে, তা কখনোই কাজ করেনি – একথা সবারই জানা। যে জাতিসংঘের কথা বলা হচ্ছে, সে জাতিসংঘের ব্যর্থতার তালিকা এতো বড় হয়েছে যে সেটা এখন নাম-সর্বস্ম প্রতিষ্ঠানে পরিণত হয়েছে। যুক্তরাষ্ট্র নিজেই সর্বদা তার নিজের তৈরি করা এই প্রতিষ্ঠানকে পাশ কাটিয়ে কাজ করছে। ২০০৩ সালে ব্যাপক-ধ্বংসী অস্ত্রের নাম করে ইরাক দখল করার চাইতে আর কোন ভালো উদাহরণ হয়তো দেয়া যাবে না। জাতিসঙ্ঘ কি করতে পেরেছিল ইরাকের লাখো মানুষের জন্যে, যারা পরবর্তীতে যুদ্ধে নিহত হয়? দক্ষিণ চীন সাগরের ব্যাপারে যুক্তরাষ্ট্র চীনকে আন্তর্জাতিক আদালতের রায় মেনে চলতে বলছে, অথচ যুক্তরাষ্ট্র নিজেই আন্তর্জাতিক আদালতের অংশ হতে স্বাক্ষর করেনি! অর্থাৎ আন্তর্জাতিক আদালতের আইন তার নিজের উপরে প্রযোজ্য নয়। ‘মিয়ানমারের উপরে আন্তর্জাতিক চাপ’ – এটা একটা মরীচিকা মাত্র। সময় নষ্ট করার একটা পদ্ধতি।\n৪। যা আলোচনা করা হবে নাঃ\nযে চিন্তাখানা আলোচনায় আসবে না তা হলো মিয়ানমারের অভ্যন্তরে বাংলাদেশের সামরিক অভিযান। এই অভিযানে পুরো আরাকান মুক্ত করার মাধ্যমে রোহিঙ্গাদেরকে নিজেদের ভিটেমাটিতে পূনস্থাপন করা। এই চিন্তাখানা আসবে না শুধু এই কারণে নয় যে বাংলাদেশ এটা করতে পারে না, বর্তমান বিশ্ব-ব্যবস্থায় বাংলাদেশ সেই মার্কিন যুক্তরাষ্ট্রেরই অনুমতি চাইবে এই কাজটা করা জন্যে। অথচ এই সমাধানের চাইতে ভালো সমাধান নেই। মার্কিন-নিয়ন্ত্রিত বিশ্বব্যবস্থার পরিবর্তন হলেই এটা সম্ভব।\nবাংলাদেশ আহ্বান করলে তুরস্ক-মালয়েশিয়া-ইন্দোনেশিয়া-পাকিস্তান রাষ্ট্র হিসেবে সাড়া দেবেই; নেতৃত্ব যা-ই চাক না কেন। মিয়ানমারকে ভীতি প্রদর্শন করতে হলে দরকার মুসলিম দেশগুলির একত্রে সামরিক পদক্ষেপ। বঙ্গোপসাগরে জয়েন্ট মিলিটারি এক্সারসাইজ হতে পারে মিয়ানমার এবং তার পৃষ্ঠপোষকদের ভীতি প্রদর্শনের পথ। তবে যেহেতু এই এক্সারসাইজ সর্বদা চলবে না, তাই বাংলাদেশকে ডিটারেন্ট হিসেবে সামরিক বাহিনীকে ডেভেলপ করতে হবে। সাবমেরিন ফ্লীট গড়ে তোলা ছাড়াও বিমান বাহিনীকে উন্নত করাটা এখন ফরয কাজ হয়ে গেছে। আর কতো বছর বাংলাদেশের মানুষকে অপেক্ষে করতে হবে পরবর্তী ফাইটার বিমান অর্ডার করার জন্যে? কোন বিমান কেনা হবে, এটার উপরে বছরের পর বছর নষ্ট করে এক হাস্যকর পরিস্থিতির উদ্ভব করা হয়েছে। এখন মিয়ানমার এক দিনে তিনবার বাংলাদেশের আকাশ-সীমা ভেদ করে গেলেও বাংলাদেশ বিমান বাহিনীর কিছু শব্দ করে বিমান ওড়ানো ছাড়া কিছু করার সক্ষমতা থাকছে না। এই শব্দে মিয়ানমার ভয় তো পাবেই না, বরং আরও নতুন উদ্যমে মুসলিম খেদাও অন্দোলনে নামবে।\n২০১৭ সালের বাংলাদেশ সমরাস্ত্র প্রদর্শনীতে JF-17 Thunder ফাইটারের রেপ্লিকা। ভূরাজনৈতিক দিক থেকে ভারতের জন্যে হুমকি তৈরি করতে পারে JF-17 ফাইটার জেট। এই ফাইটার জেট দুনিয়ার সবচাইতে মারাত্মক ফাইটার জেট নয়। কিন্তু বাংলাদেশ বিমান বাহিনীতে এই বিমানের অন্তর্ভুক্তি দিল্লীতে যে ভূমিকম্পের সৃষ্টি করবে, তা বাংলাদেশ নৌবাহিনীর সাবমেরিন ক্রয়ের চাইতে বহুগুণে বেশি শক্তিশালী হবে।\nমিয়ানমারের উপরে চাপ সৃষ্টি করতে হলে মিয়ানমারের পৃষ্ঠপোষকদের উপরেও চাপ প্রয়োগ করতে হবে। এই চাপ তৈরি করতে ভূরাজনৈতিক হিসেব কষতে হবে। ভূরাজনৈতিক দিক থেকে বাংলাদেশের সাথে পাকিস্তানের সম্পর্ক সুপারপাওয়ারের জন্যে সর্বদাই বিপদের ডাক দেয়। তাই বাংলাদেশ-পাকিস্তান সম্পর্কের কথা উঠলেই জামায়াত-ই-ইসলামী এবং ভারতপন্থীরা মাথাচাড়া দিয়ে ওঠে। আর এভাবে তারা উভয়েই ভারতের (এবং যুক্তরাষ্ট্রের) বন্ধুরূপে কাজ করে। ভারত আর যুক্তরাষ্ট্রের সাজানো খেলায় পানি ঢেলে দেয়ার উপায় হলো পাকিস্তান থেকে অস্ত্র ক্রয়। ইতোমধ্যে বাংলাদেশ বিমান বাহিনী পাকিস্তানে তৈরি K-8W ট্রেইনার বিমান ব্যবহার করছে। বাংলাদেশ সেনাবাহিনী ব্যবহার করছে ‘বাখতার শিকান’ (রেড এরো-৮) এন্টি-ট্যাঙ্ক মিসাইল। বিমান বাহিনী পাকিস্তানে তৈরি কমান্ড সেন্টারও ব্যবহার করেছে। তবে এগুলি কোনটাই ভূরাজনৈতিক দিক থেকে ভারতের জন্যে হুমকি-স্বরূপ হয়নি। এই হুমকি তৈরি করতে পারে JF-17 Thunder ফাইটার জেট। এই ফাইটার জেট দুনিয়ার সবচাইতে মারাত্মক ফাইটার জেট নয়। কিন্তু বাংলাদেশ বিমান বাহিনীতে এই বিমানের অন্তর্ভুক্তি দিল্লীতে যে ভূমিকম্পের সৃষ্টি করবে, তা বাংলাদেশ নৌবাহিনীর সাবমেরিন ক্রয়ের চাইতে বহুগুণে বেশি শক্তিশালী হবে। এই ফাইটারকে ব্যাপকভাবে উন্নত করতে সহায়তা করছে চীন, তুরস্ক, এবং সম্ভবতঃ দক্ষিণ আফ্রিকা-সহ আরও কিছু দেশ। এই বিমান চালিত হচ্ছে রাশিয়ায় তৈরি বিখ্যাত RD-93 ইঞ্জিন দ্বারা, যা কিনা MiG-29 ফাইটারে ব্যবহৃত হয়। ভ্লাদিমির পুতিন পাকিস্তানকে ভূরাজনৈতিক দিক থেকে কত বড় সহায়তা দিয়েছে এই ইঞ্জিনই তার প্রমাণ। এই বিমানের কোন অংশের জন্যেই পাকিস্তানকে যুক্তরাষ্ট্রের কাছে দায়বদ্ধ হতে হয়নি। যুক্তরাষ্ট্রের জন্যে এই ফাইটার জেট একটা ভূরাজনৈতিক বিভীষিকাময় অধ্যায়। বাংলাদেশের এই মুহুর্তে ২ থেকে ৩ স্কোয়াড্রন ফাইটার জেট দরকার; যাকে বলে “হট-ট্রান্সফার”! ফ্যাক্টরিতে তৈরি করে নয়, বরং অলরেডি তৈরি বিমানের লাইন থেকে এই সরবরাহ হতে হবে। যদি কেউ এর আগে কখনো ঢাকায় বসে দিল্লীতে বাজ পড়ার শব্দ না পেয়ে থাকেন, তবে এই ঘটনার সাথে সাথে সেটা শুনতে পাবেন। এই ঘটনাই পারবে মিয়ানমারকে থামাতে।\nবাংলাদেশ ইতোমধ্যেই ভূরাজনীতিতে অনেক স্টেশন মিস করেছে। দোকলাম ইস্যুতে বাংলাদেশের উচিত ছিল কথা বলা। একটা বিবৃতিই যথেষ্ট ছিল এক্ষেত্রে। বাংলাদেশ যদি বলতো যে বাংলাদেশের সীমানার এতো কাছে সামরিক কর্মকান্ডে বাংলাদেশ উদ্বিগ্ন, এবং ভারত-চীনকে বাংলাদেশ ঢাকায় বসে সমস্যার সমাধান খুঁজতে বলতো – বাংলাদেশের অবস্থান তখন বিশ্বে কোথায় থাকতো সেটা কল্পনাও করা সম্ভব নয়। কিন্তু ভারত কি মনে করবে – এধরনের নিম্নমানের চিন্তায় ডুবে গিয়ে এই সুযোগ হাতছাড়া করা হয়। এখন সেই একই নিম্নমানের কূটনীতির উপরে ভর করে মিয়ানমারকে আস্কারা দেয়া হচ্ছে। যেখানে বাংলাদেশ ইতোমধ্যে আইওরা সামিটে যা দেখিয়েছে এবং কসোভোকে স্বীকৃতি দিয়ে যে প্রভাব তৈরি করার সক্ষমতা দেখিয়েছে, সেখানে কোন যুক্তিতে বাংলাদেশ মিয়ানমারকে ঠান্ডা করতে পারবে না, এটা বোধগম্য নয়। একুশ শতকে বাংলাদেশের অবস্থান মিয়ানমারের সাথে তুলনীয় হতে পারে না। কিন্তু ভূরাজনীতি না বুঝে নিম্নমানের কূটনীতির উপরে ভর করে মিয়ানমার-ভারত-যুক্তরাষ্ট্রের কাছে মাথা নত করে, আর বাকি দুনিয়া থেকে রোহিঙ্গাদের জন্যে ভিক্ষাবৃত্তি করে বাংলাদেশের অবস্থান নিম্নগামী হতে বাধ্য।\nPosted by Ahmed Sharif at 23:06 10 comments:\nLabels: Bangladesh, China, India, Indonesia, JF-17, Malaysia, Myanmar, Rohingya, USA\nমিয়ানমারের সাথে বাংলাদেশ তার ডিটারেন্ট ব্যবহার করছে না কেন?\nবাংলাদেশের সাবমেরিনগুলি মোটামুটি কর্মক্ষম হলেও একেবারে লেটেস্ট মডেলের কিন্তু নয়, যা কিনা তাদের ডিটারেন্ট ভ্যালুকে কমিয়ে দেয়। কাজেই বাংলাদেশকে খুব শীঘ্রই আরও সাবমেরিন যোগাড় করতে হবে। নতুন তৈরি করে সাবমেরিন যেমন আনতে হবে, তেমনি ‘অফ-দ্যা-শেলফ’ সাবমেরিনও খুঁজতে হবে, যা কিনা প্রযুক্তির দিক থেকে টাইপ-০৩৫জি থেকে আরও উন্নত।\n০২রা সেপ্টেম্বর ২০১৭\nসাবমেরিন হলো একটা ডিটারেন্ট প্ল্যাটফর্ম। অর্থাৎ শত্রু যাতে তার শত্রুতাকে নিয়ন্ত্রণে রাখে, সেটা নিশ্চিত করে এই সাবমেরিন। শত্রু জানবে যে সে ঝামেলা করলে তাকেও ঝামেলাতে পড়তে হবে। এভাবে সাবমেরিন একটা স্ট্র্যাটেজিক প্ল্যাটফর্মই বটে। তবে সাবমেরিনকে সঠিকভাবে ব্যবহার করতে পারার মাঝেই এই ডিটারেন্ট। বাংলাদেশ চীনের কাছ থেকে দু’টা টাইপ-০৩৫জি সাবমেরিন কেনার পরে বাংলাদেশের হাতেও ডিটারেন্টের একটা অপশন এসেছে। বাংলাদেশের প্রতি বৈরী আচরণকারী কোন দেশকে একটা মেসেজ দেয়ার জন্যে এই সাবমেরিনগুলির ব্যবহার হতে পারে।\nবাংলাদেশের সাথে তার প্রতিবেশী দেশ মিয়ানমারের কিছু সমস্যা অনেক পুরোনো। এর প্রধানতম হচ্ছে মিয়ানমারের রাখাইনের মুসলিমদের নিয়ে। মিয়ানমারের এই মুসলিম নাগরিকদের প্রতি বৈরী আচরণ করার ফলে সেখান থেকে হাজারো মুসলিম নরনারীর বাংলাদেশমুখী যে ঢল সৃষ্টি হয়েছে, তার প্রত্যুত্তর দিতে বাংলাদেশ তার ডিটারেন্টগুলিকে ব্যবহার করতে পারে, যার সর্বাগ্রে এখন রয়েছে সাবমেরিন-দু’টা। মিয়ানমারের সরকারকে মেসেজ পেতে হবে যে ভারত-মার্কিন ঔপনিবেশিকদের কথায় নেচে মিয়ানমার তার বিপদ ডেকে আনছে। মুখের কথায় যদি চিড়ে না ভেজে, তাহলে শক্ত হতেই হবে। এই শক্ত হবার কাজটা বাংলাদেশ আরও আগেই করতে পারতো। এর আগের বারে মিয়ানমার থেকে যখন দলে দলে মুসলিম আসা শুরু করলো, তখনই বাংলাদেশ মেসেজটা দিতে পারতো।\nআগেই যা করা উচিত ছিল...\nমালয়েশিয়ার একটা জাহাজ কিছু ত্রাণ নিয়ে বাংলাদেশ ঘুরে গিয়েছিল তখন। ইন্দোনেশিয়ার এক মন্ত্রীও এসেছিলেন শরণার্থীদের দেখতে। কিন্তু এই কাজগুলি তখন সেই সরকারগুলি করেছিল তাদের দেশের রাস্তায় মুসলিমদের প্রতিবাদ সমাবেশ সামলাতে। আসল কাজের কাজ যে কিছুই হয়নি, তা এখন খুবই পরিষ্কার। এধরনের কর্মকান্ডের অন্তসারশূণ্যতার একটা প্রকৃষ্ঠ উদাহরণ হয়ে রইলো সেটা। যা তখনই করা উচিত ছিল তা হলো –\n১। মালয়েশিয়া-ইন্দোনেশিয়া বঙ্গোপসাগরে বাংলাদেশের সাথে ‘লাইভ-ফায়ারিং জয়েন্ট মিলিটারি এক্সারসাইজ’ করতো।\n২। তারপর মিয়ানমারের সিতওয়ে বন্দরে যৌথভাবে ত্রাণ পাঠাবার কথা বলতো।\n৩। ত্রাণবাহী জাহাজটির সাথে মালয়েশিয়া এবং ইন্দোনেশিয়ার চারটা যুদ্ধজাহাজ এবং ৮টা যুদ্ধবিমান আসতো এবং\n৪। সেগুলিকে বাংলাদেশের সামরিক বাহিনী এসকর্ট করে বঙ্গোপসাগরে নিয়ে আসতো।\nতাহলেই বোঝা যেতো কে কার কথা শোনে। মিয়ানমার যদি বুঝতে পারতো যে এই ভীতি প্রদর্শন শুধু ফাঁকা বুলি নয়; এরা দরকার হলে সামরিক অভিযানেও পিছপা হবে না, তাহলে মিয়ানমার সরকার সত্যিকারের ভয় পেতো।\nআন্ডারওয়াটার জয়েন্ট এক্সারসাইজ\nতবে যেহেতু সেবারে এটা করা হয়নি, তাই এবারে আরও কঠিন হবার সময় এসেছে। মিয়ানমারের সামরিক বিমান বাংলাদেশের আকাশসীমা লঙ্ঘন করার ফলে কঠিন প্রত্যুত্তর দেবারই গ্রাউন্ড প্রস্তুত হয়েছে। এই প্রত্যুত্তর দিতে হবে বাংলাদেশের ডিটারেন্ট প্ল্যাটফর্ম সাবমেরিনকে ব্যবহার করে। বাংলাদেশ সাবমেরিন কিনেছে অল্প কিছুদিন। তাই সাবমেরিন অপারেশনে বাংলাদেশ নৌবাহিনীর অনেক কিছুই শেখার রয়েছে। আবার বাংলাদেশ ইন্দোনেশিয়া এবং মালয়েশিয়ার কাছ থেকেও জয়েন্ট এক্সারসাইজের মাধ্যমে সহায়তা নিতে পারে। তাদের সাবমেরিন বহরকে বাংলাদেশে নিয়ে এসে বঙ্গোপসাগরে মহড়া দেয়া যায়। এতে সবাই উপকৃত হবে। চীনও বাংলাদেশকে এক্ষেত্রে সহায়তা করতে পারে। চীনের সাবমেরিন ভারত মহাসাগরে নতুন নয়। তাই চীনের সাবমেরিনের সাথেও বঙ্গোপসাগরে যৌথ মহড়ার মাধ্যমে বাংলাদেশের সাবমেরিন ক্রুদের স্কিল ডেভেলপ করা যেতে পারে।\nতুরস্কের সাবমেরিনগুলি জার্মান প্রযুক্তির; তাই সন্দেহাতীতভাবে আরও শক্ত ডিটারেন্ট তৈরি করতে সক্ষম। বঙ্গোপসাগর টহল দিতে এবং বাংলাদেশের সী-লেন-কে শত্রুর ভীতি প্রদর্শন থেকে দূরে রাখতে বাংলাদেশের কমপক্ষে ৮ থেকে ১২টা সাবমেরিন লাগবে। আর প্রযুক্তির দিক থেকে পিছিয়ে থাকলে সংখ্যা আরও অনেক বাড়াতে হতে পারে। বাংলাদেশের ৯০ শতাংশের বেশি বাণিজ্য যেহেতু সমুদ্রপথে হয়, তাই এর কোন বিকল্প বাংলাদেশের সামনে নেই।\nআরও উন্নত প্ল্যাটফর্ম\nতবে এক্ষেত্রে আরও একটা বিষয় গুরুত পাবে। বাংলাদেশের সাবমেরিনগুলি মোটামুটি কর্মক্ষম হলেও একেবারে লেটেস্ট মডেলের কিন্তু নয়, যা কিনা তাদের ডিটারেন্ট ভ্যালুকে কমিয়ে দেয়। কাজেই বাংলাদেশকে খুব শীঘ্রই আরও সাবমেরিন যোগাড় করতে হবে। নতুন তৈরি করে সাবমেরিন যেমন আনতে হবে, তেমনি ‘অফ-দ্যা-শেলফ’ সাবমেরিনও খুঁজতে হবে, যা কিনা প্রযুক্তির দিক থেকে টাইপ-০৩৫জি থেকে আরও উন্নত। এক্ষেত্রে চীন যেমন ভালো অপশন দেবে, তেমনি তুরস্ক বা দক্ষিণ কোরিয়া থেকেও উন্নত প্রযুক্তির সাবমেরিন আনা যেতে পারে। তুরস্কের সাবমেরিনগুলি জার্মান প্রযুক্তির; তাই সন্দেহাতীতভাবে আরও শক্ত ডিটারেন্ট তৈরি করতে সক্ষম। বঙ্গোপসাগর টহল দিতে এবং বাংলাদেশের সী-লেন-কে শত্রুর ভীতি প্রদর্শন থেকে দূরে রাখতে বাংলাদেশের কমপক্ষে ৮ থেকে ১২টা সাবমেরিন লাগবে। আর প্রযুক্তির দিক থেকে পিছিয়ে থাকলে সংখ্যা আরও অনেক বাড়াতে হতে পারে। বাংলাদেশের ৯০ শতাংশের বেশি বাণিজ্য যেহেতু সমুদ্রপথে হয়, তাই এর কোন বিকল্প বাংলাদেশের সামনে নেই।\nআর অন্যদিকে মিয়ানমারের কৌশলগত অবস্থান খুব দুর্বল। বাংলাদেশ এই দুর্বলতাকে কাজে লাগাতে পারে খুব সহজেই। সিতওয়ে বন্দর খুবই দুর্বল অবস্থানে, যে বন্দরের উপরে মিয়ানমারের রাখাইনের বেশিরভাগটাই নির্ভরশীল। এরকম দুর্বল অবস্থানে থেকেও মিয়ানমার বাংলাদেশের সাথে ঝামেলা করতে পারছে – এটা বাংলাদেশের দুর্বল কূটনীতির বহিঃপ্রকাশ। বাংলাদেশ তার ডিটারেন্ট তৈরিতে আরও মনোযোগী হলে, এবং বর্তমানের ডিটারেন্টগুলির উপযুক্ত ব্যবহার নিশ্চিত করলে মিয়ানমার এধরনের আচরণ করতে সাহস পেতো না কখনোই। মিয়ানমারকে শক্তভাবে বুঝিয়ে দিতে হবে যে তাদের ভারত-মার্কিন ঔপনিবেশিক উদ্দেশ্য বাস্তবায়ন বাংলাদেশ সহ্য করবে না।\nPosted by Ahmed Sharif at 11:30 No comments:\nLabels: Bangladesh, deterrent, India, Koushol, Muslim, Myanmar, Rohingya, submarine, USA\nমুসলিম সামরিক বাহিনীগুলির একত্রে কাজ করাটা আসলে কত...\nকি ঘটলে বাংলাদেশ তার ডিফেন্স ইন্ডাস্ট্রি গড়ে তুলবে...\nবাংলাদেশের সামরিক বাজেট নিয়ে নতুন করে চিন্তা করার ...\nমিয়ানমারের সাথে বাংলাদেশ তার ডিটারেন্ট ব্যবহার করছ...


জান্নাতের ঠিকানা : সূরা আল ইখলাস জান্নাতের ঠিকানা : সূরা আল ইখলাস – Teknafnews.com\nসংবাদ প্রকাশের সময় : শুক্রবার, ১৭ মে, ২০১৯\n১৪৯২\tবার এই সংবাদটি পড়া হয়েছে\nমুহম্মদ নূরুল ইসলাম …\nবিছমিল্লাহ্হির রাহমানির রাহিম।\nসকল প্রশংসা সেই সত্তার যার হাতের মুঠোতে আমার জীবন-মৃত্যু। সকল প্রশংসা তাঁরই যিনি আমাকে অসংখ্য নিয়ামত দান করেছেন, শুকরিয়া প্রকাশ করছি রাব্বুল আলামীনের যিনি আমার কলমকে সচল রেখেছেন। সে রবের কাছে লাখো-কোটি শুকরিয়া যিনি আমাকে সূরা আল ইখলাস বা সূরা আল এখলাস নিয়ে কিছু লেখার জন্য সাহায্য করেছেন।\nঅসংখ্য দরুদ ও সালাম বিশ^মানবতার মুক্তির দূত, মহান শিক্ষক সাইয়্যিদুল মুরসালিন হযরত মুহাম্মদ সাল্লালাহু আলাইহি ওয়া সাল্লাম-এর প্রতি, যিনি ইসলামকে বিজয়ী আদর্শ হিসেবে প্রতিষ্ঠিত করার জন্য প্রেরিত হয়েছিলেন। যিনি পৃথিবীর ইতিহাসে এক ঘোরতর জাহেলিয়াতের যুগে আবির্ভুত হয়ে ইসলামের দাওয়াতের মাধ্যমে জাহেলিয়াতের পংকিলতায় নিমজ্জিত জাতিকে তাওহিদি চেতনায় উদ্ভাসিত ও আলোকিত করেছেন।\nসূরা আল এখলাস বা আল ইখলাস কুরআন করিমের একটি সূরা। এটি কুরআন করিমের ১১২ নম্বর সূরা। এই সূরার আয়াতের সংখ্যা-চার এবং এক রুকু বিশিষ্ট। কুরআন করিমে চার আয়াত ও এক রুকু বিশিষ্ট আরো একটি সূরা আছে। তা হচ্ছে সূরা কুরায়শ। কুরআন করিমে এক রুকু বিশিষ্ট একাধিক সূরা রয়েছে। কুরআন করিমে তিন আয়াত বিশিষ্ট কয়েকটি সূরা রয়েছে। কুরআন করিমের চার আয়াত বিশিষ্ট এই সূরার পৃথক বৈশিষ্ট্য যেমন রয়েছে, তেমিন ভাবে রয়েছে এর গুরুত্ব, শ্রেষ্ঠত্ব, মর্যাদা। পৃথক বৈশিষ্ট্য, গুরুত্ব, শ্রেষ্ঠত্বের মধ্যে এই সূরায় নির্ভেজাল ভাবে তাওহীদের আলোচনা করা হয়েছে। আল্লাহ্ সোবহানু তা’আলাকে সুনির্দিষ্ট করে চেনার জন্য সূরা এল ইখলাস বা এখলাসই যথেষ্ট। এই সূরার শ্রেষ্ঠত্ব ও মর্যাদার কথা বলতে গেলে বলতে হয়- এর মধ্যে রয়েছে অপরিসীম নিয়ামত। রাব্বুল আলামীন এই সূরার মধ্যে কি পরিমাণ নিয়ামত দান করেছেন তা রাসূলুল্লাহ্ সাল্লাল্লাহু আলাইহি ওয়া সাল্লাম বর্ণনা করেছেন। রাসূলুল্লাহ্ সাল্লাল্লাহু আলাইহি ওয়া সাল্লাম বিভিন্ন সময় সাহাবীদেরকে বলেছেন এই সূরার ভালোবাসাই জান্নাতে পৌঁছে দিতে যথেষ্ট। এই সূরাকে ভালোবাসা তথা সৃষ্টিকর্তা রাব্বুল আলামীনকে ভালোবাসাই জান্নাতের ঠিকানা নিশ্চিত করে।\n২. আবুল আলীয়াহ হযরত উবাই ইবনে কাব রা.-এর বরাত দিয়ে বর্ণনা করেন, ‘মুশরিকরা রাসূলুল্লাহ্ সাল্লাল্লাহু আলাইহি ওয়া সাল্লামকে বলে, আপনার রবের বংশ পরিচয় আমাদের জানান। এর জবাব আল্লাহ এ সূরাটি নাযিল করেন। (মুসনাদে আহমাদ, ইবনে আবী হাতেম, ইবনে জারীর, তিরমিযী, বুখারী ফিত তারীখ, ইবনুল মুনযির, হাকেম ও বায়হাকী) এ বিষয়বস্তু সম্বলিত একটি হাদীস আবুল আলীয়ার মাধ্যম ইমাম তিরমিযী উদ্ধৃত করেছেন। সেখানে হযরত উবাই ইবনে কা’বের বরাত নেই। ইমাম তিরমিযী একে অপেক্ষাকৃত বেশি নির্ভুল বলেছেন।\n৫. হযরত আনাস রা. বর্ণনা করেন, খয়বারের কয়েকজন ইহুদী রাসূলুল্লাহ্ সাল্লাল্লাহু আলাইহি ওয়া সাল্লাামের কাছে এসে বলে “হে আবুল কাসেম! আল্লাহ্ ফেরেশতাদেরকে নূরের পরদা থেকে, আদমকে পচাগলা মাটির পিÐ থেকে, ইবলিসকে আগুনের শিখা থেকে, আসমানকে ধোঁয়া থেকে এবং পৃথিবীকে পানির ফেনা থেকে তৈরি করেছেন। এখন আপনার রব সম্বন্ধে আমাদের জানান (অর্থাৎ তিনি কোন বস্তু থেকে সৃষ্ট)?” রাসূলুল্লাহ্ সাল্লাল্লাহু আলাইহি ওয়া সাল্লাম একথার কোন জবাব দেন নি। তারপর জিব্রীল আ. আসেন। তিনি বলেন, হে মুহাম্মদ। ওদেরকে বলে দাও, ‘হুওয়াল্লাহু আহাদ” (তিনি আল্লাহ্ এক ও একক) …\n৬. আমের ইবনুত তোফায়েত রাসূলুল্লাহ্ সাল্লাল্লাহু আলাইহি ওয়া সাল্লামকে বলে : “হে মুহাম্মদ! আপনি আমাদের কোন জিনিসের দিকে আহŸান জানাচ্ছেন? তিনি জবাব দেন, “আল্লাহ্র দিকে।” আমের বলে : “ভালো, তাহলে তার অবস্থা আমাকে জানান। তিনি সোনার তৈরি, না রূপার অথবা লোহার?” একথার জবাবে এ সূরাটি নাযিল হয়।\n৭. যাহহাক, কাতাদাহ ও মুকাতেল বলেন, ইহুদীদের কিছু আলেম রাসূলুল্লাহ্ সাল্লাল্লাহু আলাইহি ওয়া সাল্লাম-এর কাছে আসে। তারা বলে : “হে মুহাম্মাদ! আপনার রবের অবস্থা আমাদের জানান। হয়তো আমরা আপনার ওপর ঈমান আনতে পারবো। আল্লাহ্ তাঁর গুণাবলী তাওরাতে নাযিল করেছেন। আপনি বলুন, তিনি কোন বস্তু দিয়ে তৈরি? কোন গোত্রভুক্ত? সোনা, তামা, পিতল, লোহা, রূপা, কিসের তৈরি? তিনি পানাহার করেন কি না? তিনি উত্তরাধিকারী সূত্রে কার কাছ থেকে পৃথিবীর মালিকানা লাভ করেছেন? এবং তারপর কে এর উত্তরাধিকারী হবে? এর জবাবে আল্লাহ্ এ সূরাটি নাযিল করেন।\n৮. ইবনে আব্বাস রা. বর্ণনা করেন, নাজরানের খৃস্টানদের সাতজন পাদরী সমন্বয়ে গঠিত একটি প্রতিনিধি দল রাসূলুল্লাহ্ সাল্লাল্লাহু আলাইহি ওয়া সাল্লামের সাথে সাক্ষাৎ করে। তারা তাঁকে বলে : “আমাদের রব কেমন? তিনি কিসের তৈরি?” তিনি বলেন, “আমার রব কোন জিনিসের তৈরি নন। তিনি সব বস্তু থেকে আলাদা।” এ ব্যাপারে আল্লাহ্ এ সূরাটি নাযিল করেন।\nএ সমস্ত হাদীস থেকে জানা যায়, রাসূলুল্লাহ্ সাল্লাল্লাহু আলাইহি ওয়া সাল্লাম যে মাবুদের ইবাদাত ও বন্দেগী করার প্রতি লোকদের আহŸান জানাচ্ছিলেন তার মৌলিক সত্ত¡া ও অবস্থা সম্পর্কে বিভিন্ন সময় বিভিন্ন লোক প্রশ্ন করেছিল। এ ধরনের প্রশ্ন যখনই এসেছে তখনই তিনি জবাবে আল্লাহ্র হুকুমে লোকদেরকে এ সূরাটিই পড়ে শুনিয়েছেন। সর্বপ্রথম মক্কায় কুরাইশ বংশীয় মুশরিকরা তাঁকে এ প্রশ্ন করে। তাদের এ প্রশ্নের জবাবে এ সূরাটি নাযিল হয়। এরপর মদীনা তাইয়েবায় কখনো ইহুদী, কখনো খৃস্টান আবার কখনো আরবের অন্যান্য লোকেরাও রাসূলুল্লাহ্ সাল্লাল্লাহু আলাইহি ওয়া সাল্লামকে এই ধরনের প্রশ্ন করতে থাকে। প্রত্যেক বারই আল্লাহ্র পক্ষ থেকে ইশারা হয় জবাবে এ সূরাটি তাদের শুনিয়ে দেবার। ওপরে উল্লেখিত হাদীসগুলোর প্রত্যেকটিতে একথা বলা হয় যে, এর জবাবে এ সূরাটি নাযিল হয়। এর থেকে এ হাদীসগুলো পরস্পর বিরোধী একথা মনে করার কোন সংগত কারণ নেই। আসলে হচ্ছে কোন বিষয় সম্পর্কে যদি পূর্ব থেকে অবতীর্ণ কোন আয়াত বা সূরা থাকতো তাহলে পরে রাসূলুল্লাহ্ সাল্লাল্লাহু আলাইহি ওয়া সাল্লামের সামনে যখনই সেই একই বিষয় আবার উত্থাপিত হতো তখনই আল্লাহ্র পক্ষ থেকে হিদায়াত আসতো, এর জবাব উমুক আয়াত বা সূরায় রয়েছে অথবা এর জবাব উমুক আয়াত বা সূরায় রয়েছে অথবা এর জবাবে লোকদেরকে উমুক আয়াত বা সূরা পড়ে শুনিয়ে দাও। হাদীসসমূহের রাবীগণ এ জিনিসটিকে এভাবে বর্ণনা করেছেন, যখন উমুক সমস্যা দেখা দেয় বা উমুক প্রশ্ন উত্থাপিত হয় তখন এ আয়াত বা সূরাটি নাযিল হয়। একে বারংবার অবতীর্ণ হওয়া অর্থাৎ একটি আয়াত বা সূরার বারবার নাযিল হওয়াও বলা হয়।\nকাজেই সঠিক কথা হচ্ছে, এ সূরাটি আসলে মক্কী। বরং এর বিষয়বস্তু সম্পর্কে চিন্তা করলে একে মক্কায় একেবারে প্রথম যুগে অবতীর্ণ সূরাগুলোর অন্তর্ভুক্ত করা যায়। আল্লাহ্র সত্তা ও গুণাবলী সম্পর্কে কুরআনের কোন বিস্তারিত আয়াত তখনো পর্যন্ত নাযিল হয় নি। তখনো লোকেরা রাসূলুল্লাহ্ সাল্লাল্লাহু আলাইহি ওয়া সাল্লামের আল্লাহ্র দিকে দাওয়াতের বার্তা শুনে জানতে চাইতো : তাঁর এ রব কেমন, যাঁর ইবাদাত-বন্দেগী করার দিকে তাদেরকে আহŸান জানানো হচ্ছে। এর একেবারে প্রাথমিক যুগে অবতীর্ণ সূরাগুলোর অন্তর্ভুক্ত হবার আর একটি প্রমাণ হচ্ছে, মক্কায় হযরত বেলাল রা.-কে তার প্রভু উমাইয়া ইবনে খালাফ যখন মরুভূমির উত্তপ্ত বালুকার ওপর চিৎ করে শুইয়ে তার বুকের ওপর একটা বড় পাথর চাপিয়ে দিতো তখন তিনি “আহাদ” বলে চিৎকার করতেন। এ আহাদ শব্দটি এ সূরা ইখলাস থেকেই গৃহীত হয়েছিল।\nসূরা এখলাস বা ইখলাস নাযিল হওয়ার উপলক্ষ সম্পর্কিত যেসব হাদীস ওপরে বর্ণিত হয়েছে সেগুলোর ওপর নজর বুলালে রাসূলুল্লাহ্ সাল্লাল্লাহু আলাইহি ওয়া সাল্লাম যখন তাওহীদের দাওয়াত নিয়ে এসেছিলেন তখন দুনিয়ার মানুষের ধর্মীয় চিন্তা-ভাবনা ও ধ্যান-ধারণা কি ছিল তা জানা যায়। মূর্তি পূজারী মুশরিকরা কাঠ, পাথর, সোনা, রূপা ইত্যাদি বিভিন্ন জিনিসের তৈরি খোদার কাল্পনিক মূর্তিসমূহের পূজা করতো। সেই মূর্তিগুলোর আকার, আকৃতি ও দেহাবয়ব ছিল। এ দেবদেবীদের রীতিমত বংশধারাও ছিল। কোন দেবী এমন ছিল না যার স্বামী ছিল না আবার কোন দেবতা এমন ছিল না যার স্ত্রী ছিল না। তাদের খাবার দাবারেরও প্রয়োজন দেখা দিতো। তাদের পূজারীরা তাদের জন্য এসবের ব্যবস্থা করতো। মুশরিকদের একটি বিরাট দল খোদা মানুষের রূপ ধারণ করে আত্মপ্রকাশ করায় বিশ্বাস করতো এবং তারা মনে করতো কিছু মানুষ খোদার অবতার হয়ে থাকে। খৃস্টানরা এক খোদায় বিশ্বাসী হবার দাবীদার হলেও তাদের খোদার কমপক্ষে একটি পুত্র তো ছিলই এবং পিতা পুত্রের সাথে খোদায়ী সা¤্রাজ্য পরিচালনার ব্যাপারে রুহুল কুদুসও (জিব্রীল) অংশীদার ছিলেন। এমন কি খোদার মা-ও ছিল এবং শাশুড়িও। ইহুদিরাও এক খোদাকে মেনে চলার দাবীদার ছিল কিন্তু তাদের খোদাও বস্তুসত্তা ও মরদেহ এবং অন্যান্য মানবিক গুণাবলির ঊর্ধে ছিল না। তাদের এ খোদা টহল দিতো, মানুষের আকার ধারণ করে আত্মপ্রকাশ করতো। নিজের কোন বান্দার সাথে কুশ্তিও লড়তো। তার একটি পুত্রও (উযাইর) ছিল। এ ধর্মীয় দলগুলো ছাড়া আরো ছিল মাজূসী-অগ্নি উপাসক ও সাবী-তারকা পূজারীর দল। এ অবস্থায় যখন লোকদেরকে এক ও লা-শরীক আল্লাহ্র আনুগত্য করার দাওয়াত দেয়া হয় তখন তাদের মনে এ প্রশ্ন জাগা নিতান্ত স্বাভাবিক ব্যাপার ছিল যে, সেই রবটি কেমন, সমস্ত রব ও মাবুদদেরকে বাদ দিয়ে যাকে একমাত্র রব ও মাবুদ হিসেবে মেনে নেবার দাওয়াত দেয়া হচ্ছে? এটা কুরআনের অলৌকিক প্রকাশভংগীরই কৃতিত্ব। এ সমস্ত প্রশ্নের জবাব মাত্র কয়েকটি শব্দের মাধ্যমে প্রকাশ করে কুরআন মূলত আল্লাহ্র অস্তিত্বের এমন সুস্পষ্ট ও দ্ব্যর্থহীন ধারনা পেশ করে দিয়েছে, যা সব ধরনের মুশরিকী চিন্তা ও ধ্যান-ধারণার মূলোৎপাটন করে এবং আল্লাহ্র সত্তার সাথে সৃষ্টির গুণাবলীর মধ্য থেকে কোন একটি গুণকেও সংযুক্ত করার কোন অবকাশই রাখেনি।\nএ কারণে রাসূলুল্লাহ্ সাল্লাল্লাহু আলাইহি ওয়া সাল্লামের দৃষ্টিতে এ সূরাটি ছিল বিপুল মহত্বের অধিকারী। বিভিন্নভাবে তিনি মুসলমানদেরকে এ গুরুত্ব অনুভব করাতেন। তারা যাতে এ সূরাটি বেশি করে পড়ে এবং জনগণের মধ্যে একে বেশি করে ছড়িয়ে দেয় এ জন্য ছিল তাঁর এ প্রচেষ্টা। কারণ এখানে ইসলামের প্রাথমিক ও মৌলিক আকিদাকে (তাওহীদ) এমন ছোট ছোট চারটি বাক্যের মাধ্যমে বর্ণনা করা হয়েছে, যা শুনার সাথে সাথেই মানুষের মনে গেঁথে যায় এবং তারা সহজেই মুখে মুখে সেগুলো আওড়াতে পারে। রাসূলুল্লাহ্ সাল্লাল্লাহু আলাইহি ওয়া সাল্লাম বিভিন্ন সময় বিভিন্ন পদ্ধতিতে লোকদের বলেছেন, এ সূরাটি কুরআনের এক-তৃতীয়াংশের সমান-এ মর্মে হাদীসের কিতাবগুলোতে অসংখ্য হাদীস বর্ণিত হয়েছে। বুখারী, তিরমিযী, মুসলিম, আবু দাউদ, নাসাঈ, ইবনে মাজাহ, মুসনাদে আহমাদ, তাবারানী ইত্যাদি কিতাবগুলোতে বহু হাদীস আবু সাঈদ খুদরী, আবু হুরাইরা, আবু আইয়ুব আনসারী, আবুদদারদা, মু’আয ইবনে জাবাল, জাবের ইবনে আবদুল্লাহ্, উবাই ইবনে কা’ব, কুলসুম বিনতে উকবাহ ইবনে আবী মু’আইত, ইবনে উমর, ইবনে মাস’উদ, কাতাদাহ ইবনুন নূ’মান, আনাস ইবনে মালেক ও আবু মাস’উদ রাদিয়াল্লাহু আনহুম থেকে বর্ণিত হয়েছে। মুফাস্সিরগণ রাসূলুল্লাহ্ সাল্লাল্লাহু আলাইহি ওয়া সাল্লামের এ উক্তির বহু ব্যাখ্যা বিশ্লেষণ করেছেন। তবে আমাদের মতে সহজ, সরল ও পরিষ্কার কথা হচ্ছে, কুরআন করিম যে দীন ও জীবন ব্যবস্থা পেশ করে তার ভিত্তি রাখা হয়েছে তিনটি বুনিয়াদী আকিদার ওপর। এক. তাওহীদ, দুই. রিসালাত ও তিন. আখেরাত। এ সূরাটি যেহেতু নির্ভেজাল তাওহীদ তত্ব বর্ণনা করেছে তাই রাসূলুল্লাহ্ সাল্লাল্লাহু আলাইহি ওয়া সাল্লাম একে কুরআনের এক-তৃতীয়াংশের সমান গণ্য করেছেন।\nইমাম বুখারী র….. আবু সাঈদ রা. হতে বর্ণনা করেন যে, আবু সাঈদ রা. বলেন, এক ব্যক্তি অপর এক ব্যক্তিকে বারবার সূরা ইখলাস পাঠ করতে শুনে রাসূলুল্লাহ্ সাল্লাল্লাহু আলাইহি ওয়া সাল্লাম-এর কাছে তা বিবৃত করেন। শুনে রাসূলুল্লাহ্ সাল্লাল্লাহু আলাইহি ওয়া সাল্লাম বলেন, যাঁর হাতে আমার জীবন তাঁর শপথ করে বলছি : “ইহা কুরআনের এক-তৃতীয়াংশের সমান।”\nইমাম আহমদ র. …. আবু সাঈদ খুরদী রা. হতে বর্ণনা করেন যে, আবূ সাঈদ খুদরী রা. বলেন, কাতাদা ইব্ন নু’মান রা. একবার গোটা রাত সূরা এখলাস পড়ে কাটিয়ে দেন। এ সংবাদ শুনে রাসূলুল্লাহ্ সাল্লাল্লাহু আলাইহি ওয়া সাল্লাম বলেন, “যাঁর হাতে আমার জীবন তাঁর শপথ করে বলছি, এই সূরাটি কুরআনের অর্ধেক কিংবা (বলেন) এক-তৃতীয়াংশের সমান।”\nইমাম আগহমদ র. …. আবদুল্লাহ ইব্ন আমর রা. হতে বর্ণনা করেন যে, আবদুল্লাহ ইব্ন আমার রা. বলেন, হযরত আবূ আইয়ুব আনসারী রা. এক মজলিসে বর্ণনা করছিলে, ‘তোমাদের কেহ কি সারারাত জেগে কুরআনের এক-তৃতীয়াংশ পাঠ করতে পারবে?’ উত্তরে জনতা বলে, ‘এটা কি কারো পক্ষে সম্ভব?’ অতঃপর তিনি বলেন, হ্যাঁ, সম্ভব। সূরা এখলাসই গোটা কুরআনের তিন ভাগের একভাগ। ইত্যবসরে রাসূলুল্লাহ্ সাল্লাল্লাহু আলাইহি ওয়া সাল্লাম এসে কথাটি শুনে বলেন, “আবূ আইয়ুব ঠিকই বলেছেন।”\nইমাম আহমদ র. … আবুদ্দারদা রা. হতে বর্ণনা করেন যে, আবুদ্দারদা রা. বলেন, রাসূলুল্লাহ্ সাল্লাল্লাহু আলাইহি ওয়া সাল্লাম বলেছেন : “আচ্ছা, তোমরা কি প্রতিদিন কুরআনের তিনভাগের একভাগ পাঠ করতে অক্ষম?” উত্তরে সাহাবাগণ বলেন :হ্যাঁ হুযুর! আমাদের ক্ষমতা এর চেয়ে অনেক কম। রাসূলুল্লাহ্ সাল্লাল্লাহু আলাইহি ওয়া সাল্লাম বলেন : “শোনো, আল্লাহ্ তা’আলা পবিত্র কুরআন করিমকে তিনভাগে বিভক্ত করেছেন। সূরা এখলাস হলো কুরআন করিমের এক-তৃতীয়াংশ।”\nইমাম বুখারী র…. আয়েশা রা. হতে বর্ণনা করেন যে, আয়েশা রা. বলেন, নবী করীম সাল্লাল্লাহু আলাইহি ওয়া সাল্লাম ক্ষুদ্র একটি সৈন্যদলকে কোথাও এক অভিযানে প্রেরণ করেন। ফিরে আসার পর তাঁরা সেনাপতির বিরুদ্ধে নালিশ দায়ের করল যে, সে প্রতি নামাজের কিরাআতের শেষে সূরা ইখলাস পাঠ করত। শুনে রাসূলুল্লাহ্ সাল্লাল্লাহু আলাইহি ওয়া সাল্লাম বললেন, তাকে জিজ্ঞেস করো সে এমন কেন করতো। এব্যাপারে তাঁকে জিজ্ঞেস করলে তিনি বললেন, “কারণ এই সূরায় আল্লাহ্র গুণ ও পরিচয় বর্ণনা করা হয়েছে বিধায় এটা পড়তে আমার কাছে খুব ভালো লাগে।” শুনে রাসূলুল্লাহ্ সাল্লাল্লাহু আলাইহি ওয়া সাল্লাম বললেন : “তাকে বলো যে, আল্লাহ্ তা’আলাও তাকে ভালোবাসেন।”\nইমাম বুখারী র. সালাত অধ্যায়ে হযরত আনাস রা. থেকে বর্ণনা করেন যে, তিনি বলেন, এক আনসারী সাহাবী কুবা মসজিদের ইমামতি করতেন। তাঁর নিয়ম ছিল, তিনি প্রত্যেক রাকাআতে সূরা ফাতিহা পাঠ করতেন এবং পরে সূরা ইখলাস পাঠ করে অন্য সূরা মিলিয়ে নিয়ে পড়তেন। এভাবে কিছুদিন অতিবাহিত হলে লোকেরা এ ব্যাপারে আপত্তি উঠায়। তারা বলেন, তুমি এ কেমন কাজ করছো, প্রথমে সূরা ইখলাস পড়ো তারপর তাকে যথেষ্ট মনে না করে আবার তার সাথে আর একটি সূরা পড়ো। এটা ঠিক নয়। শুধুমাত্র “কুল হুওয়াল্লাহ বা সূরা এখলাস” পড়ো অথবা একে বাদ দিয়ে অন্য একটি সূরা পড়ো। তিনি জবাব দেন, আমি এটা ছাড়তে পারবো না। তোমরা চাইলে আমি তোমাদের নামায পড়াবো না অথবা ইমামতি ছেড়ে দেবো। কিন্তু লোকেরা তাঁর জায়গায় আর কাউকে ইমাম বানানোও পছন্দ করতো না। অবশেষে ব্যাপারটি রাসূলুল্লাহ্ সাল্লাল্লাহু আলাইহি ওয়া সাল্লাম-এর সামনে আসে। তিনি তাকে জিজ্ঞেস করেন, “তোমার সাথীরা যা চায় তা করতে তোমার বাধা কোথায়? কোন্ জিনিসটি তোমাকে প্রত্যেক রাকআতে এ সূরাটি পড়তে উদ্বুদ্ধ করেছে?” তিনি বলেন : “এ সূরাটিকে আমি খুব ভালোবাসি।” রাসূলুল্লাহ্ সাল্লাল্লাহু আলাইহি ওয়া সাল্লাম জবাবে বলেন : “এ সূরার প্রতি তোমার ভালোবাসা তোমাকে জান্নাতে প্রবেশ করিয়ে দিয়েছে।”\nআবূ ইয়ালা মুসিলী র. …. জাবির ইবন আবদুল্লাহ রা. হতে বর্ণিত। রাসূলুল্লাহ্ সাল্লাল্লাহু আলাইহি ওয়া সাল্লাম বলেছেন, “তিনটি কাজ এমন আছে যা কেহ ঈমানের সাথে করলে সে জান্নাতের যে কোনো দরজা দিয়ে প্রবেশ করতে পারবে এবং তার সাথে ডাগর চোখা সুনয়না অপরূপ সুন্দরী হুরদের বিয়ে দেওয়া হবে। ১. হত্যাকারীকে ক্ষমা করে দেওয়া, ২. গোপনে ঋণ আদায় করা ও ৩. প্রত্যেক ফরয নামাজের পর দশবার সূরা এখলাস পাঠ করা।” শুনে আবূ বকর রা. বললেন : “ ইয়া রাসূলুল্লাহ্ সাল্লাল্লাহু আলাইহি ওয়া সাল্লাম কেহ এর একটি করলে?” রাসূলুল্লাহ্ সাল্লাল্লাহু আলাইহি ওয়া সাল্লাম বললেন, “হ্যাঁ, একটি করলেও সে এই ফযীলত লাভ করবে।”\nআবূ ইয়ালা মুসিলী র. … আনাস ইব্ন মালিক রা. হতে বর্ণনা করেন যে, আনাস ইব্ন মালিক রা. বলেন, রাসূলুল্লাহ্ সাল্লাল্লাহু আলাইহি ওয়া সাল্লাম বলেছেন, “কেহ একদিনে দুইশতবার সূরা এখলাস পাঠ করলে আল্লাহ্ তা’আলা তার নামে এক হাজার পাঁচশত সওয়াব লিখে দেবেন, যদি তার কোনো ঋণ না থাকে।”\nআবূ ইয়ালা মুসিলী র. … আনাস ইবন মালিক রা. হতে বর্ণনা করেন যে, আনাস ইবন মালিক রা. বলেন, আমরা একদিন রাসূলুল্লাহ্ সাল্লাল্লাহু আলাইহি ওয়া সাল্লাম-এর সঙ্গে তাবূকে অবস্থান করছিলাম। সেদিন ভোরবেলা সূর্য এত উজ্জ্বল ও কিরণময় হয়ে উদিত হয় যেমনটি ইতিপূর্বে আমরা কখনো দেখি নি। কিছুক্ষণ পর হযরত জিবরীল আ. সেখানে আসেন। রাসূলুল্লাহ্ সাল্লাল্লাহু আলাইহি ওয়া সাল্লাম তাঁকে জিজ্ঞেস করলেন, ভাই বিরীল! ব্যাপার কি? আজকের সকালের সূর্য এত কিরণময় ও উজ্জ্বল হওয়ার কারণ কি? এমনটি তো ইতোপূর্বে কখনো দিখি নি। জিবরীল আ. বললেন : “আজ মদিনায় মুআবিয়া ইবন মুআবিয়া লায়ছির ইন্তেকাল করেছেন। তাঁর জানাযায় অংশ গ্রহণ করার জন্য আল্লাহ্ তা’আলা সত্তর হাজার ফেরেশতা প্রেরণ করেছেন।”\nজিবরীল আ. বললেন, “সে দিন-রাত হাঁটা-চলা উঠা-বসা ইত্যাদি সর্বাবস্থায় সূরা এখলাস পাঠ করতো। আপনি তাঁর জানাযায় শরীক হতে চাইলে যমীনের দূরত্ব সংকোচন করে আমি আপনাকে সিখানে নিয়ে যেতে পারি।” এতে সম্মত হওয়ায় রাসূলুল্লাহ্ সাল্লাল্লাহু আলাইহি ওয়া সাল্লাম তাঁর জানাযায় শরীক হন।\nবলো, তিনি আল্লাহ্, একক। আল্লাহ্ কারোর ওপর নির্ভরশীল নন এবং সবাই তাঁর ওপর র্নিভরশীল। তাঁর কোন সন্তান নেই এবং তিনি কারোর সন্তান নন। এবং তাঁর সমতুল্য কেউ নেই।\nএখানে ‘বলো’ শব্দের মাধ্যমে প্রথমত রাসূলুল্লাহ্ সাল্লাল্লাহু আলাইহি ওয়া সাল্লামকে সম্বোধন করা হয়েছে। কারণ তাঁকেই প্রশ্ন করা হয়েছিল, আপনার রব কে? তিনি কেমন? আবার তাঁকেই হুকুম দেয়া হয়েছিল, প্রশ্নের জবাবে আপনি একথা বলুন। কিন্তু রাসূলুল্লাহ্ সাল্লাল্লাহু আলাইহি ওয়া সাল্লাম-এর তিরোধনের পর এ সম্বোধনটি প্রত্যেক মু’মিনের সাথে সংশ্লিষ্ট হয়ে যায়। রাসূলুল্লাহ্ সাল্লাল্লাহু আলাইহি ওয়া সাল্লামকে যে কথা বলার হুকুম দেয়া হয়েছিল এখন সে কথা তাকেই বলতে হবে।\nসূরা আনকাবুতে বলা হয়েছে : “যদি তুমি তাদেরকে জিজ্ঞেস করো, পৃথিবী ও আকাশসমূহ কে সৃষ্টি করেছেন এবং চন্দ্র ও সূর্যকে কে নিয়ন্ত্রিত করে রেখেছেন, তাহলে নিশ্চয়ই তারা বলবে আল্লাহ্। এরপর এরা প্রতারিত হচ্ছে কোন্ দিক থেকে? আল্লাহ্ই তাঁর বান্দাদের মধ্যে যাকে ইচ্ছা পর্যাপ্ত রিযিক দেন এবং যাকে ইচ্ছা কমিয়ে দেন। নিশ্চয়ই আল্লাহ্ সব জিনিস জানেন। আর যদি তুমি তাদেরকে জিজ্ঞেস করো, কে আকাশ থেকে পানি বর্ষণ করেছেন এবং তার সাহায্যে মৃত পতিত জমিকে সজীবতা দান করেছেন, তাহলে তারা নিশ্চয়ই বলবে, আল্লাহ্। বলো, সমস্ত প্রশংসা আল্লাহ্র জন্য কিন্তু অধিকাংশ লোক বুঝে না” (৬১-৬৩ আয়াত)।\nসূরা মু’মিনূনের ৮৪-৮৯ নম্বর আয়াতসমূহে বলা হয়েছে : তাদেরকে জিজ্ঞেস করো, যদি তোমরা জানো তাহলে বলো এ পৃথিবী এবং এর মধ্যে যারা বাস করে তারা কারা? তারা নিশ্চয়ই বলবে, আল্লাহ্র। বলো, তাহলে তোমরা সচেতন না কেনো? তাদেরকে জিজ্ঞেস করো, সাত আকাশ ও মহান আরশের মালিক কে? তারা অবশ্যি বলবে, আল্লাহ্। বলো, তাহলে তোমরা ভয় করো না কেনো? তাদেরকে জিজ্ঞেস করো, বলো, যদি তোমরা জেনে থাকো, কার কর্তৃত্ব চলছে প্রতিটি জিনিসের ওপর? আর কে তিনি যিনি আশ্রয় দান করেন এবং তাঁর মোকাবিলায় কেউ আশ্রয় দিতে পারে না? তারা নিশ্চয়ই বলবে, এ ব্যাপারটি তো একমাত্র আল্লাহ্রই জন্য নির্ধারিত। বলো, তাহলে তোমরা কোথা থেকে বিভ্রান্ত হচ্ছে?”\nঅনুরূপভাবে সূরা ইউনুসের আর এক জায়গায় বলা হয়েছে : “যখন তোমরা জাহাজে আরোহণ করে অনুক‚ল বাতাসে আনন্দ চিত্তে সফর করতে থাকো আর তারপর হঠাৎ প্রতিক‚ল বাতাসের বেগ বেড়ে যায়, চারদিক থেকে তরঙ্গ আঘাত করতে থাকে এবং মুসাফিররা মনে করতে থাকে, তারা চারদিক থেকে ঝঞ্জা পরিবৃত হয়ে পড়েছে, তখন সবাই নিজের দীনকে একমাত্র আল্লাহ্র জন্য নির্ধারিত করে নিয়ে তাঁরই কাছে দোয়া করতে থাকো এই বলে : “হে আল্লাহ্ যদি তুমি আমাদের এ বিপদ থেকে উদ্ধার করো তাহলে আমরা কৃতজ্ঞ বান্দায় পরিণত হবো। কিন্তু যখন তিনি তাদেরকে বাঁচিয়ে দেন তখন এই লোকেরাই সত্যচ্যুত হয়ে পৃথিবীতে বিদ্রোহ সৃষ্টির কাজে লিপ্ত হয়ে পড়ে।”\nসূরা বনী ইসরাঈলের ৬৭ নম্বর আয়াতে একথাটিরই পুনরাবৃত্তি এভাবে করা হয়েছে : “যখন সমুদ্রে তোমাদের ওপর বিপদ আসে তখন সেই একজন ছাড়া আর যাদেরকে তোমরা ডাকতে তারা সবাই হারিয়ে যায়। কিন্তু যখন তিনি তোমাদের বাঁচিয়ে স্থলভাগে পৌঁছিয়ে দেন তখন তোমরা তাঁর দিক থেকে মুখ ফিরিয়ে নাও।”\nএ আয়াতগুলো সামনে রেখে চিন্তা করুন, লোকেরা তাঁকে (রাসূলুল্লাহ্ সাল্লাল্লাহু আলাইহি ওয়া সাল্লাম) জিজ্ঞেস করলো, আপনার সেই রব কে এবং কেমন, যার ইবাদাত বন্দেগী করার জন্য আপনি আমাদের প্রতি আহবান জানাচ্ছেন? তিনি এর জবাবে বললেন : ‘হুওয়াল-লাহু’ বা “তিনি আল্লাহ।” এ জবাব থেকে আপনা-আপনি এ অর্থ বের হয়, যাকে তোমরা নিজেরাই নিজেদের ও সারা বিশ্ব-জাহানের স্রষ্টা, প্রভু, আহারদাতা, পরিচালক ও ব্যবস্থাপক বলে মানো এবং কঠিন সংকটময় মুহূর্তে অন্য সব মাবুদদের পরিত্যাগ করে একমাত্র তাঁর কাছেই সাহায্য করার আবেদন জানাও, তিনিই আমার রব এবং তাঁরই ইবাদাত করার দিকে আমি তোমাদের আহŸান জানাচ্ছি। এ জবাবের মধ্যে আল্লাহ্র সমস্ত পূর্ণাংগ গুণাবলী আপনা-আপনি এসে পড়ে। কারণ যিনি এ বিশ্ব-জাহানের সৃষ্টিকর্তা, যিনি এর বিভিন্ন বিষয়ের পরিচালনা ও ব্যবস্থাপনা করেন, যিনি এর মধ্যে বসবাসকারী সমস্ত প্রাণীর আহার যোগান এবং বিপদের সময় নিজের বান্দাদের সাহায্য করেন তিনি জীবিত নন, শুনতে ও দেখতে পান না, স্বাধীন ও সার্বভৌম ক্ষমতার অধিকারী নন, সর্বজ্ঞ ও সর্বজ্ঞানী নন, করুণাময় ও স্নেহশীল নন এবং সবার ওপর প্রাধান্য বিস্তারকারী নন, একথা আদতে কল্পনাই করা যায় না।\nব্যাকরণের সূত্র অনুসারে উলামায়ে কেরাম “হুওয়াল-লাহু আহাদুন” বাক্যটির বিভিন্ন বিশ্লেষণ দিয়েছেন। কিন্তু যে বিশ্লেষণটি এখানকার সাথে পুরোপুরি খাপ খায় সেটি হচ্ছে : ‘হুয়া’ উদ্দেশ্য (ঝঁনলবপঃ) “আল্লাহ” তার বিধেয় (চৎবফরপধঃব) এবং “আহাদুন” তার দ্বিতীয় বিধেয়। এ বিশ্লেষণের দৃষ্টিতে এ বাক্যটির অর্থ হচ্ছে, তিনি (যাঁর সম্পর্কে তোমরা প্রশ্ন করছো) আল্লাহ, একক। অন্য অর্থ এও হতে পারে এবং ভাষারীতির দিক দিয়ে এটা ভুলও নয় যে, তিনি আল্লাহ্ এক।\nএখানে সর্বপ্রথম একথাটি বুঝে নিতে হবে যে, বাক্যটিতে মহান আল্লাহ্র জন্য “আহাদ” শব্দটি যেভাবে ব্যবহার করা হয়েছে তা আরবি ভাষায় এ শব্দটির একটি অস্বাভাবিক ব্যবহার। সাধারণত অন্য একটি শব্দের সাথে সম্বন্ধের ভিত্তিতে এ শব্দটি ব্যবহৃত হয়, যেমন : “ইউমুল আহাদ” “সপ্তাহের প্রথম দিন।” অনুরূপভাবে “ফবাআচ্ছাউ আহাদুম” “তোমাদের কোন একজনকে পাঠাও।” অথবা সাধারণ নেতিবাচক অর্থে এর ব্যবহার হয়। যেমন : “মা যা-আ ফি আহাদুন” “আমার কাছে কেউ আসে নি।” কিংবা ব্যাপকভাবে ধারণাসহ প্রশ্ন সূচক বাক্যে বলা হয়। যেমন : “হাল ইন্দাকা আহাদুন” “তোমার কাছে কি কেউ আছে?” অথবা এ ব্যাপকতার ধারণাসহ শর্ত প্রকাশক বাক্যে এর ব্যবহার হয় যেমন : “ইন্ যালা কা আহাদুন” “যদি তোমার কাছে কেউ এসে থাকে।” অথবা গণনায় বলা হয়। যেমন : “আহাদুন, ইছনাইন, আহাদুন আসরা” “এক, দুই, এগার।” এ সীমিত ব্যবহারগুলো ছাড়া কুরআন করিম নাযিলের পূর্বে আরবি ভাষায় “আহাদ” শব্দটির গুণবাচক অর্থে ব্যবহার অর্থাৎ কোন ব্যক্তি বা জিনিসের গুণ প্রকাশ অর্থে “আহাদ” শব্দের ব্যবহারের কোন নজির নেই। আর কুরআন করিম নাযিলের পর এ শব্দটি শুধুমাত্র আল্লাহ্র সত্তার জন্য ব্যবহৃত হয়েছে। এ অস্বাভাবিক বর্ণনা পদ্ধতি স্বতস্ফ‚র্তভাবে একথা প্রকাশ করে যে, একক ও অদ্বিতীয় হওয়া আল্লাহ্র বিশেষ গুণ। বিশ্ব-জাহানের কোন কিছুই এ গুণে গুণান্বিত নয়। তিনি এক ও একক, তাঁর কোন দ্বিতীয় নেই।\nতারপর মুশরিক ও কুরাইশরা রাসূলুল্লাহ্ সাল্লাল্লাহু আলাইহি ওয়া সাল্লামকে তাঁর রব সম্পর্কে যেসব প্রশ্ন করেছিল সেগুলো সামনে রেখে দেখুন, “হুওয়ালÑ লাহু” বলার পর “আহাদ” বলে কিভাবে তার জবাব দেয়া হয়েছে :\nপ্রথমত. এর মানে হচ্ছে, তিনি একাই রব। তাঁর ‘রবুবিয়াতে’ কারো কোন অংশ নেই। আর যেহেতু ইলাহ্ (মাবুদ) একমাত্র তিনিই হতে পারেন যিনি রব (মালিক ও প্রতিপালক) হন, তাই ‘উলুহীয়াতে’ও (মাবুদ হবার গুণাবলী) কেউ তাঁর সাথে শরীক নেই।\nদ্বিতীয়ত. এর মানে এও যে, তিনি একাই এ বিশ্ব-জাহানের স্রষ্টা। এ সৃষ্টিকর্মে কেউ তাঁর সাথে শরীক নয়। তিনি একাই সমগ্র বিশ্ব-রাজ্যের মালিক ও একচ্ছত্র অধিপতি। তিনি একাই বিশ্ব-ব্যবস্থার পরিচালক ও ব্যবস্থাপক। নিজের সমগ্র সৃষ্টিজগতের রিযিক তিনি একাই দান করেন। সংকটকালে তিনি একাই তাদের সাহায্য করেন ও ফরিয়াদ শোনেন। আল্লাহ্র সার্বভৌম কর্তৃত্বের এসব কাজকে তোমরা নিজেরাও আল্লাহ্র কাজ বলে মনে করো, এসব কাজে আর কারো সামান্যতম কোন অংশও নেই।\nতৃতীয়ত. তারা একথাও জিজ্ঞেস করেছিল, তিনি কিসের তৈরি? তাঁর বংশধারা কি? তিনি কোন প্রজাতির অন্তর্ভুক্ত? দুনিয়ার উত্তরাধিকার তিনি কার কাছ থেকে পেয়েছেন? এবং তাঁর পর কে এর উত্তরাধিকারী হবে? আল্লাহ্ তাদের এ সমস্ত প্রশ্নের জবাব একটিমাত্র “আহাদ” শব্দের মাধ্যমে দিয়েছেন। এর অর্থ হচ্ছে : (১) তিনি এক আল্লাহ্ চিরকাল আছেন এবং চিরকাল থাকবেন। তাঁর আগে কেউ আল্লাহ্ ছিল না এবং তাঁর পরেও কেউ আল্লাহ্ হবে না। (২) আল্লাহ্র এমন কোন প্রজাতি নেই, যার সদস্য তিনি হতে পারেন। বরং তিনি একাই আল্লাহ্ এবং তাঁর সমগোত্রীয় ও সমজাতীয় কেউ নেই। (৩) তাঁর সত্তা নিছক “ওয়াহেদ” এক নয় বরং “আহাদ” একক, যেখানে কোন দিক দিয়ে একাধিক্যের সামান্যতম স্পর্শও নেই। তিনি বিভিন্ন উপাদানে গঠিত কোন সত্তা নন। তাঁর সত্তাকে দ্বিখÐিত করা যেতে পারে না। তাঁর কোন আকার ও রূপ নেই। তা কোনো স্থানের গÐিতে আবদ্ধ নয় এবং তার মধ্যে কোনো জিনিস আবদ্ধ হতে পারে না। তাঁর কোনো বর্ণ নেই। কোনো অংগ-প্রত্যংগ নেই। কোনো দিক নেই। তাঁর মধ্যে কোনো প্রকার পরিবর্তন-বিবর্তন ঘটে না। সকল প্রকার ধরন ও প্রকরণ মুক্ত ও বিবর্জিত তিনি একমাত্র সত্তা, যা সবদিক দিয়েই আহাদ বা একক। (এ পর্যায়ে একথাটি ভালোভাবে জেনে নিতে হবে যে, আরবী ভাষায় “ওয়াহেদ” শব্দটিকে ঠিক তেমনিভাবে ব্যবহার করা হয় যেমনভাবে আমাদের ভাষায় আমরা “এক” শব্দটিকে ব্যবহার করে থাকি। বিপুল সংখ্যা সম্বলিত কোন সমষ্টিকেও তার সামগ্রিক সত্তাকে সামনে রেখে “ওয়াহেদ” বা “এক” বলা হয়। যেমন এক ব্যক্তি, এক জাতি, এক দেশ, এক পৃথিবী, এমন কি এক বিশ্ব-জাহানও। আবার কোন সমষ্টির প্রত্যেক অংশকেও আলাদা আলাদাভাবেও “এক”-ই বলা হয়। কিন্তু “আহাদ” বা একক শব্দটি আল্লাহ্ ছাড়া আর কারো জন্য ব্যবহার করা হয় না। এ জন্য কুরআন করিমে যেখানেই আল্লাহ্র জন্য ওয়াহেদ (এক) শব্দ ব্যবহার করা হয়েছে সেখানেই বলা হয়েছে : “ইলাহুন ওয়াহেদ” এক মাবুদ বা “আল্লাহুল ওয়াহেদুল কাহ্হার”Ñএক আল্লাহ্ই সবাইকে বিজিত ও পদানত করে রাখেন। কোথাও নিছক “ওয়াহেদ” বলা হয় নি। কারণ যেসব জিনিসের মধ্যে বিপুল ও বিশাল সমষ্টি রয়েছে তাদের জন্যও এ শব্দটি ব্যবহৃত হয়েছে। বিপরীত পক্ষে আহাদ শব্দটি একমাত্র আল্লাহ্র জন্য ব্যবহৃত হয়েছে। কারণ আল্লাহ্ই একমাত্র সত্তা ও অস্তিত্ব যার মধ্যে কোন প্রকার একাধিক্য নেই। তাঁর একক সত্তা সবদিক দিয়েই পূর্ণাংগ।\n“আস-সামাদু” : প্রত্যেক জিনিসের উঁচু অংশ। যে ব্যক্তির ওপরে আর কেউ নেই। যে নেতার আনুগত্য করা হয় এবং তার সাহায্য ছাড়া কোন বিষয়ের ফায়সালা করা হয় না। অভাবীরা যে নেতার শরণাপন্ন হয়। চিরন্তন। উন্নত মর্যাদা। এমন নিবিড় ও নিচ্ছিদ্র যার মধ্যে কোন ছিদ্র, শূন্যতা ও ফাঁকা অংশ নেই, যেখান থেকে কোন জিনিস বের হতে পারে না এবং কোন জিনিস যার মধ্যে প্রবেশ করতে পারে না। যুদ্ধে যে ব্যক্তি ক্ষুধা-তৃষ্ণার শিকার হয় না।\nহযরত আলী রা., ইকরামা ও কা’ব আহবার বলেছেন : সামাদ হচ্ছেন এমন এক সত্তা যাঁর ওপরে আর কেউ নেই।\nহযরত আবদুল্লাহ ইবনে মাসউদ রা., হযরত আবদুল্লাহ ইবনে আব্বাস রা. ও আবু ওয়ায়েল শাকীক ইবনে সালামাহ বলেছেন : তিনি এমন সরদার, নেতা ও সমাজপতি, যাঁর নেতৃত্ব পূর্ণতা লাভ করেছে এবং চূড়ান্ত পর্যায়ে পৌঁছে গেছে।\nএ প্রসংগে ইবনে আব্বাসের দ্বিতীয় উক্তি হচ্ছে : লোকেরা কোন বিপদে-আপদে যার দিকে সাহায্য লাভের জন্য এগিয়ে যায়, তিনি সামাদ। তাঁর আর একটি উক্তি হচ্ছে : যে সরদার তার নেতৃত্ব, মর্যাদা, শ্রেষ্ঠত্ব, ধৈর্য, সংযম, জ্ঞান, বুদ্ধিমত্তা ও বিচক্ষণাতায় পূর্ণতার অধিকারী তিনি সামাদ।\nহযরত আবু হুরাইরা রা. বলেছেন : যিনি কারো ওপর নির্ভরশীল নন, সবাই তাঁর ওপর নির্ভরশীল, তিনিই সামাদ।\nমুকাতেল ইবনে হাইয়ান বলেছেন : যিনি সকল প্রকার দোষ-ত্রæটি মুক্ত।\nহাসান বসরী ও কাতাদাহ বলেছেন : যে বিদ্যমান থাকে এবং যার বিনাশ নেই। প্রায় এই একই ধরনের উক্তি করেছেন মুজাহিদ, মা’মার ও র্মুরাতুল হামদানী।\nএখন চিন্তা করুন, প্রথম বাক্যে “আল্লাহু আহাদ” কেন বলা হয়েছে এবং এ বাক্যে “আল্লাহুস সামাদ” বলা হয়েছে কেন? “আহাদ” শব্দটি সম্পর্কে ইতিপূর্বে বলেছি, তা শুধুমাত্র আল্লাহর জন্য নির্দিষ্ট-আর কারো জন্য এ শব্দটি আদৌ ব্যবহৃত হয় না। তাই এখানে “আহাদুন” শব্দটি অনির্দিষ্ট অর্থে ব্যবহার করা হয়েছে। অন্যদিকে “সামাদ” শব্দটি অন্যান্য সৃষ্টির জন্যও ব্যবহার করা হয়ে থাকে। তাই “আল্লাহু সামাদুন” না বলে “আল্লাহুস সামাদ” বলা হয়েছে। এর মানে হচ্ছে, আসল ও প্রকৃত সামাদ হচ্ছেন একমাত্র আল্লাহ। সৃষ্টি যদি কোনো দিক দিয়ে সামাদ হয়ে থাকে তাহলে অন্য দিক দিয়ে তা সামাদ নয়। কারণ তার অবিনশ্বর নয়Ñ একদিন তার বিনাশ হবে। তাকে বিশ্লেষণ ও বিভক্ত করা যায়। তা বিভিন্ন উপাদান সহযোগে গঠিত। যে কোন সময় তার উপাদানগুলো আলাদা হয়ে ছড়িয়ে পড়তে পারে। কোন কোন সৃষ্টি তার মুখাপেক্ষী হলেও সে নিজেও আবার কারো মুখাপেক্ষী। তার নেতৃত্ব ও কর্তৃত্ব আপেক্ষিক, নিরংকুশ নয়। কারো তুলনায় সে শ্রেষ্ঠতম হলেও তার তুলনায় আবার অন্য কেউ আছে শ্রেষ্ঠতম। কিছু সৃষ্টির কিছু প্রয়োজন সে পূর্ণ করতে পারে, কিন্তু সবার সমস্ত প্রয়োজন পূর্ণ করার ক্ষমতা কোনো সৃষ্টি নেই। বিপরীত পক্ষে আল্লাহ্র সামাদ হবার গুণ অর্থাৎ তাঁর মুখাপেক্ষীহীনতার গুণ সবদিক দিয়েই পরিপূর্ণ। সারা দুনিয়া তাঁর মুখাপেক্ষী তিনি কারো মুখাপেক্ষী নন। দুনিয়ার প্রত্যেকটি জিনিস নিজের অস্তিত্ব, স্থায়ীত্ব এবং প্রয়োজন ও অভাব পূরণের জন্য সতেচন ও অবচেতনভাবে তাঁরই শরণাপন্ন হয়। তিনিই তাদের সবার প্রয়োজন পূর্ণ করেন। তিনি অমর, অজয়, অক্ষয়। তিনি রিযিক দেন- নেন না। তিনি একক-যৌগিক ও মিশ্র নন। কাজেই বিভক্তি ও বিশ্লেষণযোগ্য নন। সমগ্র বিশ্ব-জাহানের ওপর তাঁর নেতৃত্বে ও কর্তৃত্ব প্রতিষ্ঠিত। তিনি সর্বশ্রেষ্ঠ। তাই তিনি নিছক “সামাদ” নন, বরং “আস্সামাদ।” অর্থাৎ তিনিই একমাত্র সত্তা যিনি মূলত সামাদ তথা অমুখাপেক্ষিতার গুণাবলীর সাথে পুরোপুরি সংযুক্ত।\nআবার যেহেতু তিনি “আস্সামাদ” তাই তাঁর একাকী ও স্বজনবিহীন হওয়া অপরিহার্য। কারণ এ ধরনের সত্তা একজনই হতে পারেন, যিনি কারো কাছে নিজের অভাব পূরণের জন্য হাত পাতেন না, বরং সবাই নিজেদের অভাব পূরণের জন্য তাঁর মুখাপেক্ষী হয়। দুই বা তার চেয়ে বেশি সত্তা সবার প্রতি অমুখাপেক্ষী ও অনির্ভলশীল এবং সবার প্রয়োজন পূরণকারী হতে পারে না। তাছাড়া তাঁর “আস্সামাদ” হবার কারণে তাঁর একক মাবুদ হবার ব্যাপারটিও অপরিহার্য হয়ে পড়ে। কারণ মানুষ যার মুখাপেক্ষী হয় তারই ইবাদাত করে। আবার তিনি ছাড়া আর কোন মাবুদ নেই, “আস্সামাদ” হবার কারণে এটাও অপরিহার্য হয়ে পড়ে। কারণ, যে প্রয়োজন পূরণ করার ক্ষমতা ও সামর্থই রাখে না, কোন সচেতন ব্যক্তি তার ইবাদাত করতে পারে না।\nসূরার তৃতীয় আয়াতে যা বর্ণিত হয়েছে তা হচ্ছে,Ñ মুশকিরা প্রতি যুগে খোদায়ীর এ ধারণা পোষণ করে এসেছে যে, মানুষের মতো খোদাদেরও একটি জাতি বা শ্রেণী আছে। তার সদস্য সংখ্যাও অনেক। তাদের মধ্যে বিয়ে-শাদী এবং বংশ বিস্তারের কাজও চলে। তারা আল্লাহ্ রাব্বুল আলামীনকেও এ জাহেলী ধারণা থেকে মুক্ত রাখে নি। তাঁর জন্য সন্তান-সন্ততিও ঠিক করে নিয়েছে। তাই কুরআন করিমে আরববাসীদের আকীদা বর্ণনা প্রসংগে বলা হয়েছে, তারা ফেরেশতাদেরকে মহান আল্লাহ্র কন্যা গণ্য করতো। তাদের জাহেলী চিন্তা নবীগণের উম্মাতদেরকেও সংরক্ষিত রাখে নি। তাদের মধ্যেও নিজেদের সৎ ও শ্রেষ্ঠ ব্যক্তিকে আল্লাহ্র পুত্র গণ্য করার আকীদা জন্ম নেয়। এ বিভিন্ন ধরনের কাল্পনিক চিন্তা-বিশ্বাসের মধ্যে দুই ধরনের চিন্তা সবসময় মিশ্রিত হতে থেকেছে। কিছু লোক মনে করেছে, যাদেরকে তারা আল্লাহ্র সন্তান গণ্য করছে তারা সেই মহান পবিত্র সত্তার ঔরসজাত সন্তান। আবার কেউ কেউ দাবী করেছে, যাকে তারা আল্লাহ্র সন্তান বলছে, আল্লাহ্ তাকে নিজের পালকপুত্র বানিয়েছেন। যদিও তাদের কেউ কাউকে (মাআ’যাল্লাহ) আল্লাহ্র পিতা গণ্য করার সাহস করে নি। কিন্তু যখন কোন সত্তা সম্পর্কে ধারণা করা হয় যে, তিনি সন্তান উৎপাদন ও বংশ বিস্তারের দায়িত্বমুক্ত নন এবং তাঁর সম্পর্কে ধারণা করা হয়, তিনি মানুষ জাতীয় এক ধরনের অস্তিত্ব, তাঁর ঔরসে সন্তান জন্মলাভ করে এবং অপুত্রক হলে তার কাউকে পালক পুত্র হিসেবে গ্রহণ করার প্রয়োজন দেখা দেয়, তখন মানুষের মন তাঁকেও কারো সন্তান মনে করার ধারণা মুক্ত থাকতে পারে না। এ কারণে রাসূলুল্লাহ্ সাল্লাল্লাহু আলাইহি ওয়া সাল্লামকে যেসব প্রশ্ন করা হয়েছিল তার মধ্যে একটি প্রশ্ন ছিল, আল্লাহ্র বংশধারা কি? দ্বিতীয় প্রশ্নটি ছিল, কার কাছ থেকে তিনি দুনিয়ার উত্তরাধিকার লাভ করেছেন এবং তাঁর পরে এর উত্তরাধিকারী হবে কে?\nএক : আল্লাহ্ এক নয়, বরং আল্লাহ্র কোন একটি জাতি ও গোষ্ঠী আছে। তাদের সদস্যরা আল্লাহ্র গুণাবলী, কার্যকলাপ ও কর্তৃত্ব-ক্ষমতায় তাঁর সাথে শরীক। আল্লাহ্র কেবলমাত্র ঔরসজাত সন্তান ধারণা করে নিলে এ বিষয়টি অপরিহার্য হয় না, বরং কাউকে পালকপুত্র হিসেবে ধারণা করে নিলেও এটি অপরিহার্য হয়। কেননা কারো পালকপুত্র অবশ্যি তারই সমজাতীয় ও সমগোত্রীয়ই হতে পারে। আর (মা’আযাল্লাহ) যখন সে আল্লাহ্র সমজাতীয় ও সমগোত্রীয় হয়, তখনই সে আল্লাহ্র গুণাবলী সম্পন্নও হবে, একথা অস্বীকার করা যেতে পারে না।\nদুই : পুরুষ ও নারীর মিলন ছাড়া কোন সন্তানের ধারণা ও কল্পনা করা যেতে পারে না। বাপ ও মায়ের শরীর থেকে কোন জিনিস বের হয়ে সন্তানের রূপ লাভ করেÑ সন্তান বলতে একথাই বুঝায়। কাজেই এ ক্ষেত্রে আল্লাহ্র সন্তান ধারণা করার ফলে (নাউযুবিল্লাহ) তাঁর একটি বস্তুগত ও শারীরিক অস্তিত্ব, তাঁর সমজাতীয় কোন স্ত্রীর অস্তিত্ব এবং তার শরীর থেকে কোন বস্তু বের হওয়াও অপরিহার্য হয়ে পড়ে।\nতিন : সন্তান উৎপাদন ও বংশধারা চালাবার কথা যেখানে আসে সেখানে এর মূল কারণ হয় এই যে, ব্যক্তিরা হয় মরণশীল এবং তাদের জাতির ও গোষ্ঠীর অস্তিত্ব রক্ষার জন্য তাদের সন্তান উৎপাদন অপরিহার্য হয়ে পড়ে। কারণ, এ সন্তানদের সাহায্যেই তাদের বংশধারা অব্যাহত থাকবে এবং সামনের দিকে এগিয়ে যাবে। কাজেই আল্লাহ্র সন্তান আছে বলে মনে করলে (নাউযুবিল্লাহ্) তিনি নিজে যে মরণশীল এবং তাঁর বংশ ও তাঁর নিজের সত্তা কোনটিই চিরন্তন নয় একথা মেনে নেয়া অপরিহার্য হয়ে পড়ে। তাছাড়া সমস্ত মরণশীল ব্যক্তির মতো (নাউযুবিল্লাহ) আল্লাহ্রও কোন শুরু ও শেষ আছে, একথাও মেনে নেয়া অপরিহার্য হয়ে যায়। কারণ, সন্তান উৎপাদন ও বংশ বিস্তারের ওপর যেসব জাতি ও গোত্র নির্ভরশীল হয়ে পড়ে, তাদের ব্যক্তিবর্গ অনাদি-অনন্তকালীন জীবনের অধিকারী হয় না।\nযদিও মহান আল্লাহ্কে “আহাদ” ও “আস্সামাদ” বললে এসব উদ্ভট ধারণাÑকল্পনার মূলে কুঠারাঘাত করা হয়, তবুও এরপর “না তাঁর কোন সন্তান আছে, না তিনি কারো সন্তান”Ñ একথা বলায় এ ব্যাপারে আর কোন প্রকার সংশয়-সন্দেহের অবকাশই থাকে না। তারপর যেহেতু আল্লাহ্র মহান সত্তা সম্পর্কে এ ধরনের ধারণা-কল্পনা শিরকের সর্বাধিক গুরুত্বপূর্ণ কারণগুলোর অন্তর্ভুক্ত, তাই মহান আল্লাহ্ শুধুমাত্র সূরা ইখলাসেই এগুলোর দ্ব্যর্থহীন ও চূড়ান্ত প্রতিবাদ করেই ক্ষান্ত হন নি, বরং বিভিন্ন জায়গায় এ বিষয়টিকে বিভিন্নভাবে বর্ণনা করেছেন। এভাবে লোকেরা সত্যকে পুরোপুরি বুঝতে সক্ষম হবে। দৃষ্টান্ত স্বরূপ নিচের কুরআন করিমের কিছু আয়াত থেকে উদ্বৃতি দেয়া হলো :\n“আল্লাহ্-ই হচ্ছেন একমাত্র ইলাহ। কেউ তাঁর পুত্র হবে, এ অবস্থা থেকে তিনি মুক্ত-পাক-পবিত্র। যা কিছু আকাশসমূহের মধ্যে এবং যা কিছু যমীনের মধ্যে আছে, সবই তার মালিকানাধীন।” (আন নিসা, ১৭১)\n“লোকেরা তাঁর বান্দাদের মধ্য থেকে কাউকে তাঁর অংশ বানিয়ে ফেলেছে। আসলে মানুষ স্পষ্ট অকৃতজ্ঞ।” (আয্ যুখরুফ, ১৫)\n“আর লোকেরা জিনদেরকে আল্লাহ্র শরীক বানিয়েছে। অথচ তিনি তাদের স্রষ্টা। আর তারা না জেনে-বুঝে তাঁর জন্য পুত্র-কন্যা বানিয়ে নিয়েছে। অথচ তারা যে সমস্ত কথা বলে তা থেকে তিনি মুক্ত ও পবিত্র এবং তার ঊর্ধে তিনি অবস্থান করছেন। তিনি তো আকাশসমূহ ও পৃথিবীর নির্মাতা। তাঁর পুত্র কেমন করে হতে পারে যখন তাঁর কোন সঙ্গিনী নেই? তিনি প্রত্যেকটি জিনিস সৃষ্টি করেছেন।” (আল আনআম, ১০০-১০১)\n“আর তারা বললো, দয়াময় আল্লাহ্ কাউকে পুত্র বানিয়েছেন। তিনি পাক-পবিত্র। বরং (যাদেরকে এরা তাঁর সন্তান বলছে) তারা এমন সব বান্দা যাদেরকে মর্যাদা দান করা হয়েছে।” (আল আম্বিয়া, ২৬)\n“লোকেরা বলে দিয়েছে, আল্লাহ্ কাউকে পুত্র বানিয়েছেন আল্লাহ্ পাক-পবিত্র। তিনি তো অমুখাপেক্ষী। আকাশসমূহে ও পৃথিবীতে যা কিছু আছে সবই তাঁর মালিকানাধীন। এ বক্তব্যের সপক্ষে তোমাদের প্রমাণ কি? তোমরা কি আল্লাহ্র সম্পর্কে এমন সব কথা বলছো, যা তোমরা জনো না?” (ইউনুস, ৬৮)\n“আর হে নবী! বলে দাও, সেই আল্লাহ্র জন্য সব প্রশংসা যিনি না কাউকে পুত্র বানিয়েছেন, না বাদশাহীতে কেউ তাঁর শরীক আর না তিনি অক্ষয়, যার ফলে কেউ হবে তাঁর পৃষ্ঠপোষক।” (বনী ইসরাঈল, ১১১)\n“আল্লাহ্ কাউকে পুত্র হিসেবে গ্রহণ করেন নি এবং তাঁর সাথে দ্বিতীয় কোন ইলাহও নেই।” (আল মু’মিনূন, ৯১)\nসূরার চতুর্থ আয়াতের ‘কুফূ’ নিয়ে আলোচনা করলে আমরা একটি সিদ্ধান্তে আসতে পারি। আরবি ‘কুফূ’-এর অর্থ হচ্ছে, নজীর, সদৃশ, সমান, সমমর্যাদা সম্পন্ন ও সমতুল্য। বিয়ের ব্যাপারে আমাদের দেশে ‘কুফ‚’ শব্দের ব্যবহার আছে। এ ক্ষেত্রে এর অর্থ হয়, সামাজিক মর্যাদার দিক দিয়ে ছেলের ও মেয়ের সমান পর্যায়ে অবস্থান করা। কাজেই এখানে এ আয়াতের মানে হচ্ছে : সারা বিশ্ব-জাহানের আল্লাহ্র সমকক্ষ অথবা তাঁর সমমর্যাদা সম্পন্ন কিংবা নিজের গুণাবলী, কর্ম ও ক্ষমতার ব্যাপারে তাঁর সমান পর্যায়ে উন্নীত হতে পারে এমন কেউ কোনো দিন ছিল না এবং কোনো দিন হতেও পারবে না।\nআমরা আমাদের সাদা চোখে দেখতে পাই, সূরা আল ইখলাস কুরআন করিমের মজিদের একটি সূরা মাত্র। কিন্তু এর গভীরতা কত বেশি, সূরার বাস্তবতা, সূরার মর্মার্থ, সূরার মর্যাদা সম্পর্কে আমরা মোটেই ধারণা রাখি না। প্রকৃত অর্থে, সূরা আল ইখলাস রাব্বুল আলামীন বা আল্লাহ সোবহানুতালা সম্পর্কে একটি সুনির্দিষ্ট ধারণা আমাদেরকে দেয়। কিন্তু আমরা এ বিষেয়ে ওয়াকিবহাল নই। কারণ আমাদের মাতৃভাষা আরবি নয়। মায়ের জটর থেকে পৃথিবীতে জন্মগ্রহণের পরে যখন মুখে কথা ফোঁটে তখন আমরা আমাদের মাতৃভাষাতেই কথা বলা শুরু করি।\nবিশেষ ভাবে বলতে হয় যে, রাসূলুল্লাহ্ সাল্লাল্লাহু আলাইহি ওয়া সাল্লাম সূরা আল ইখলাস সম্পর্কে যেভাবে বলেছেন : “সূরা আল ইখলাস কুরআন করিমের এক তৃতীয়াংশের সমান। এই সূরার ভালোবাসা একজন মুমীনকে জান্নাতে পৌঁছে দিবে।”\nতাফসীরে ইবনে কাছীর, আল্লামা ইবনে কাছীর র., অনুবাদ : অধ্যাপক মাওলানা আখতার ফারুক, একাদশ খÐ, ইসলামিক ফাউন্ডেশন, দ্বিতীয় সংস্করণ, আগস্ট ২০১৩।\nতাফহীমুল কুরআন, ১৯শ খÐ, সাইয়েদ আবুল আ’লা মওদুদী র., অনুবাদ : আবদুল মান্নান তালিব। আধুনিক প্রকাশনী, ঢাকা। ২৩তম প্রকাশ মার্চ ২০১০।